ELIZARA ERABILTZEKO LIBURUA

Joanes Etxeberri «Ziburukoa»

ELIZARA ERABILTZEKO LIBURUA

Ioannes Etxeberri dotor theologoak egiña
eta Iaun noble Bertrand de Etxaus
Tursko arxiphizpiku digneari dedikatua.

Bordelen I. Mongiron Milanges,
Erregeren inprimatzaille baithan.
1665.

DEDIKAZIONEA

Iaun noble, Bertrand de Etxaus
Sorbonako doktor iakinsun
Tursko arxiphizpiku digne,
Erregeren predikari famatu,
& konseiller zuhurrari

Damu nuke, o Iaun Etxaus
Nere iabe noblea
Eta Franziako prelat,
Guztien ohorea

Ez zuri dedikatzeaz
Neure obren goihena,
Denaz gero exenplu,
Berthute ederrena.

Halako ezaguturik
Du gurre erregeek,
Hautatu zaituzte bere
Konseillari nobleek.

Egiteko gaitzenetan
Zutzaz dire gidatu,
Zure adimendu onaz
Askotan progotxatu.

Zuk Franziako eliza
Darokuzu altxatzen,
Zuk gure Eskal herria
Ohoretan ematen.

Hala zuri zordun zaitzu
Franzia famatua,
Zuri zordun Eskal herri
Nihork ez garaitua.

Bereziki ni natzaitzu
Zeren eta zureaz,
Konfirmatua izatu
Bainaiz esku emeaz.

Nerori anaia aurgarren
Buruko tenpluan,
Zenetarik bizi bainaiz
Bigarrena munduan.

Errezibi zazu arren
Ene obra aphurra,
Zeña baita deus gutia
Dagotzun eredura.

Eta adizazu Dabid
Gure eskaraz kantatzen,
Maniureaz dioela
Bozari ihardatsten.

Askok ohoratu zaitu
Zeure orientean,
Nik aldiz egiten zaitut
Orain okzidentean.

Zure berthute handiak
Gerotik geroago,
Zergatik baitire eder
Eta arraitsuago.

Eztezazula mezpreza
Othoi borondatea,
Zutzaz dignea ez izan
Arren obra enea.

Bañan preza zazu zeren
Egina den Eskaraz,
Aita Tubalen baitharik
Dugun hitzte zaharraz.

Esparanza dut eginen
Hala duzula, Iauna,
Zeren iaiatzez baitzare
Zu ere eskalduna.

Ezen dakizun bezala
Eskaldunak, zaharrek,
Kanten maitatzaille deithu
Zituzten erromarrek.

		Ioanes Etxeberri, dotor theologo Ziburutarrak

I. ETXEBERRI DOTOR THEOLOGARI

Elizara erabiltzeko, egin duen
liburu hunen gañean, laudriozko koplak

Alexandreren, Homero
Baño hobeagoa,
Etxeberri darokuzu
Egin liburutxoa.

Hark irakatzten zituen
Gerlataka arteak,
Bañan hunek arimaren
Salbatzeko legeak.

Mazedoniar hark hura
Zerabillan berekin,
Gauaz ere irakurtzen
Ohean argiarekin.

Bañan guk hau gehiago
Dugu erabilltzeko,
Eta gauaz eta egunaz
Bethi irakurtzeko.

Zeren hanbatenaz xitzen
Duen Homerorena,
Zenbatenaz salbatzeko
Arteak gerlarena.

			Ioan Claveria aphezak

HARK BERAK HARI BERARI
BERZE LAUDORIOZKO KOPLAK

Burlatzen naiz Garibaiez
Bai halaber Etxabez,
Zenak mintzatu baitire
Erdaraz eskaldunez.

Ezen zirenaz gerostik,
Eskaldunak hek biak,
Eskaraz behar zituzten
Egin bere historiak.

Ezkaraz egin ditutzu
Etxeberri zere obrak,
Ohoratu nahiz zeure
Ahalaz herritarrak.

Zer errefau eder baita
Hitzkuntza arrotzetan,
Hura aditzera ematen
Daroezu beretan.

Esker bada eta aithor
Duzula berezia
Zeren ohoratu duzun
Herritaren mihia.

I. ETXEBERRI DOTOR THEOLOGIARI

Orenetako salmu bazuen parafrasa
egiñ duenaren ganean,
bere adiskideak laudoriozko koplak

Munduz mundu zebillana
Dabid maniura iotzen,
Hitzkuntzetara salmuak
Zituela itzultzen.

Zuk geldiarazi duzu
Orain gere herrian,
Ederki kanta detzala
Aldiz gere mihian.

Arrazoñ zen egiñ zetzan,
Zergatik Kantabria,
Deitzen baita Pirenea
Gere bazter herria.

Berant eragiñarazi
Arren ezta antsia
Kanta ederra zeren baita
Bethi ungi ethorria.

Laudorio bada bihur
Dakizula zuzena,
Kantarazitzaille zeren
Zu baitzare lehena.

			Tristand de Aphezte aphezak

HARK BERAK, HARI BERARI,
BERZE LAUDORIOZKO KOPLAK,
SUBIEKT BERAREN GAÑEAN

O Dabiten kanta ederren
Banarazitzaillea,
Zuri zordun zaitzu eskaldun
Kopla maitatzaillea.

Tentazioneak urrun
Diotzotzu khasatzen,
Eta bihotz tristeziaz
Bethea konsolatzen.

Ariñara zitzen ere
Diotzotzu nekeak,
Ahairera dadutzala
Beharriak erneak.

Hala Saulenak zituen
Dabid berak egiten,
Maniureaz zioela
Aitziñean kantatzen

Laudorio bada handi
Duzula eskaldunez,
Laphurtarrez, bizkaitarrez
Baita nafar Iruñez.

LIBURU HUNEN PARTEAK

	Liburtxo hau bi partetan berezten da:
	Iakiteko giristinoaren eginbidean, eta orenetoko othoitzetan.

Lehenbiziko partean dire

Egunorozko othoitz laburrak.
Doktrina kristiana.
Eta kofesatzeko antzea.

Bigarren partean dire

Orenetako othoitzak.
Hillen ofizioa.
Zazpi salmuak.
Asteko egun guztietako orenak.
Eta andre dena Mariaren alderako debozionea.

I. burua
Illhabetheen kontuaz

	Illhabetheen izenak dire zein bere lerroan.
	Urtharilla, otsailla, marxoa edo iorailla, aphirilla, maiatza edo ostaro, erearoa, ustailla, abustua edo agorilla, burulla urria, hazilla, abendoa edo lohilla.
	Aroa edo sasoña da hirur illhabetheren artea.
	Aroen izenak dire, belhartzea, uda, ihartzea edo larazkena, eta negua.
	Urtheak laur aro ditu, hamabi illhabethe, bi hogoi eta hamabi aste eta egun bat, hirur egun eta hirur hogoi eta bortz egun eta sei oren.
	Sei oren laur urthe bakhotxeako hek, laur urthetarik laur urthetara egun bat egiten dute.
	Handik deitzen da laurgarren urthe haur bisexteko urthea.
	Iragan urthea deitzen da, iaz, oraingoa aurthen, eta heldu dena geurzk.
	Mendea da ehun urthe.
	Mundua egin zenak du 3833 urthe, aurthen.
	Uholde handiak 3428.
	Iesus Kristo sorthu zenak aurthen 1645 urthe.

II. burua
Ilhargiaren kontuaz

	Bi illhargiaren kontu dire.
	Bata illhargi berriarena eta berzea zaharrarena.
	Illhargi berriaren kontua iakiteko ea noiz hasi behar duen.
	Zaharrarena iakiteko ea zein zahar den, edo hasi dela zenbat egun duen.
	Illhargia bethe arteranoko artea deitzea dugu gorapha zeren illhargia gora doan.
	Illhargia ahi arteranokoa deitzen dugu, beherapena, zeren illhargia behera doan.

III. burua
Illhargi berriaren kontua

	Iakin behar duzu bekin urthe hartako, epaktaren kontua, zein iakinen baituzu denboren taulatik.
	Gero iakin behar duzu Marxotik zenbatgarren illhabethea, zuk illhargi barria noiz izanen den iakin nahi duzun illha bethea.
	Epaktaren eta illhabetearen kontuak batetara billdu behar zitutzu.
	Eta kontu hark ardiatsten ezpadu hogoi eta hamarren kontura, bañan gibelago gelditzen bada, zenbat egun gelditzen baita eskas hogoi eta hamarretara, egun hartan izanen illhargi berria.
	Eta baldin hogoi eta hamarretara iustuki heltzen bada, hogoi eta hamargarren egun, hartan, izanen da illhargi berria.
	Baldin ordean xitzen badu hogoi eta hamarren kontua, zenbat egunez xitzen baitu, hainberzez hogoi eta hamarren kontua gutituko duzu, hek idoki eta zenbat egun edo kontu gelditzen baitha, kontu artako egunean izanen da illhargi berria.

IV. burua
Illhargi berriaren hirur kontu haukin exenpluak

I. Exenplua exenpla.
Epakta illhabetheak hogoi eta hamarretara
ardiatsten eztutenekoa

	Iakin nahi dut 1635go urthearen burullean, zenbatgarren egunean izanen den illhargi berria. Konda zazu behin epakta, eta da hamabi, gero konda zazu illhabethea marxotik hasten zarela, eta izanen da zazpigarrena, billtzatzu batetara epaktaren eta illhabethearen kontuak, eta aurkhituko duzu dela hemeretzi, hemeretzitarik hogoi eta hamarretara, edirenen duzu eskas direla hameka, burullaren hamekagarrenean bada izanen da illhargi berria.

II. Bigarren exenplua.
Epakta, eta illhabethearen kontuek,
hogoi eta hamarretara iustuki ardiatsten dutenekoa

	Nahi baduzu bado iakin, 1642ko urtheko marxoan noiz izanen den illhargi berria, hunela iakinen duzu, epakta izanen da 29, eta marxoa lehen illhabethea, bat eta hogoi eta bederatzi dire hogoi eta hamar, eta hala erranen duzu marxoaren 30ean izanen dela illhargi barria urthe hartan eta etzare enganatuko.

III. Hirurgarren exenplua.
Epaktaren eta illhabethearen kontuek
hogoi eta hamarren kontua xitzen dutenekoa

	Iakin nahi duzu 1639garren urthean, Abendoan zenbatgarren egunean, izanen den illhargi berria, diot, bada lehenik konda dezazu: epakta, eta izanen da 26, gero konda zazu illhabethea marxotik hasten zarela lehen erran dugun bezala, eta edirenen duzu dela hamargarrena, billizazu bi kontu hauk batetara, eta izanen dire hogoi eta hamasei, khen ezazu hanbat hogoi eta hamarretarik, zenbatek kontu hura xitu baitute, zein baitire sei egun, eta hala hogoi eta hamarretarik sei khendurik, geldituko zaikiztzu hogoi eta lau. Urthe hartan bada abendoaren hogoi eta laurgarrenean izanen da illhargi berria.
	Hunenberzez illhargi berriaren kontua ikhus ezagun orain illhargi zaharena.

V. burua
Illhargia zaharraren kontua

	Iakin nahi baduzu illhargia zein den zahar, edo zenbat egun dituen hasi dela, hirur gauza notatu behar ditutzu.
	Lehenik iakin behar duzu urthe hartako epaktaren kontua.
	Bigarrenean, zenbatgarrena den martxotik kondatzen hasirik halako illhabethea.
	Hirurgarrenean iakin behar duzu, illhabethe haren beraren zenbatgarren den eguna.
	Gero hauk hirures eginen duzu kontu bat.
	Eta kontu hark ardiasten ez badu hogoi eta hamarretara, hainberze egunez zahar izanen da illhargia.
	Baldin iustuki heltzen bade hogoi eta hamarretara, hogoi eta hamar egun dituzke illhargiak hasi dela.
	Eta baldin xitzen badu hogoi eta hamarren kontua, zenbat egunez xitu baituke; hainberze egun dituzke illhargiak.

VI. burua
Illhargi zaharraren hirur kontu haukin exenpluak

I. Lehenbiziko exenplua.
Epaktak, illhabeteak eta illhabeteko egunek,
hogoi eta hamarren kontua ardiatsten eztutenekoa

	Iakin ezagun bada aurthen, 1635garren urthean Aprillaren zortzian zenbat daiteken illhargia zahar, kondezazu bada epakta zeña baita hamabi, konda zazu gero illhabethea marxotik hasten zarela, zein baita bigarrena, gero konda zazu egun hura illhabethearen zenbatgarrena den, eta daiteke zortzigarrena, billtzatzu hirur kontu hauk, epaktan hamabi marxotik, illhabethe bia, illhabetherak iakiteko Aphirillak zortzi, hirur kontu hauk billtzen dire hogoi eta bietara, igun hartan beraz illhargiak hasi dela dituzke hogoi eta bi egun eta hala izanen ditu.

II. Bigarren exenplua.
Epakta, illhabethea eta ilhabetheko egunak
hogoi eta hamarren kontura iustuki heltzen direnekoa

	Nahi baduzu iakin 1635garren urthean, Aphirillaren hamaseian, illhargia zein zenz zahar edo zenbat egun zituen, konda zazu behin epakta, zein baitha hamabi, gero konda zazu marxotik hasten zarela illhabethea, bia. Finean kondatzatzu illhabethe berarek egunak, zenak baitiratezke hamasei, billtzatzu orain hirur kontu hauk, epaktak hamabi, illhabethe bia, eta illhabethe berak hamasei, hirur kontu hauk dire hogoi eta hamar, Aphirillaren beraz hamaseigarrenean, illhargiak zituen hasi zela, hogoi eta hamar egun, eta egun berean illhargi berria hasi zen.

III. Hirurgarren exenplua.
Epamak, illhabetheak eta illhabetheko egunek
hogoi eta hamarren kontua xitzen dutenekoa

	Ikhas agun urtheberean 1636 Aphirillaren, zortzigarrenean zenbat egun zituen illhargiak, kondazazu bethi lehenik epakta, zein baitzen hamabi, konda zazu gero Marxotik hasirik illhabethea, bia, gero kondatzazu illhabethe beraren egunak eta dire hogoi eta zorzi, iunkta tzatzu hirur kontu hauk hunela, epakta hamabi, illhabethea bia, eta illhabetheko egunak hogoi eta zortzi, hirur kontu hauk dire berrogoi eta bia, zenbat bada kontu hartan obratzen baita hogoi eta hamarretarik berrogoi eta hamabitara, zein baitire hamabi, hamabi egun zituen Aphirillaren zortzian illhargiak zahar zela. Eta hunela athera beharko ditutzu bere illhabethe guztietako illhargi berri eta zaharrak.

VII. Burua
Debozionezko denboren kontua

	Hirur debozionesko denboren kontu dire, karta denborak, abendoa eta garizuma.
	Denbora hauk deitzen ditugu debozionezko denborak, zeren denbora hautan berzetan bano othoitz gehiago egin behar baita.
	Eta karta denboretan eta garizuman, adiñetara heldu direnak, barurthu behar baitute; Abendoan debozione dutenek.
	Karta denborak dire urtheko laur aroetan, belhartzean, udan, ihartzean eta neguan, hargatik deitzen dire karta denborak edo laur denborak.
	Denbora hautako laur astetan, barurthu behar da hirur egunez. Asteazkenean, orziralean eta larunbatean.
	Astehek dira pentekoste ondoko lehen astea, santa Kurutz burullekoa, ondokoa Abendoaren hirurgarren igandearen ondokoa, eta garizumaren lehenbizi igandearen ondokoa.
	Abendoa hasten da S. Andreren bestari hurbillen dagokan igandea, edo sant Andres beraren eginean, baldin igandean gerthatzen bada. Akhabatzen da eguberriz.
	Garizuma dakizun bezala hasten da hautsterriz eta akhabatzen bazkoz.
	Esteiak konzilioaz debekatuak dire, abendoaren lehen igandetik trufaniaraño edo erregeen bestaraño, eta hautsterritik bazko zaharreraño bazko zahar bera barrenean dela berze denbora guztietan egin ahal daitezke.

LIBURU HUNEN LEHENBIZIKO PARTEA

Giristinoaren eginbideaz

LEHEN TRATATUA

Egunorosko othoitzez

I. ARALDEA

Edozein ordutako othoitzez

I. burua
Othoitzaren aitzineko eta ondoko eginbideez

	Ur benedikatua hartean Iainkoari

Ur benedikatuz buzti
Zazu ene bekhokia,
Eta elhurra nola xahu
Ene arima lohia.

	Gurutzitzean

Gurutzearen indarrez,
Pensamenduetarik,
Iauna begiera nazazu
Othoi gaixtoetarik.

Halabar guarda nazazu
Gaixteki mintzatzetik,
Finean deus behar ezten
Gauzarik nahitzetik.

	Berze gurutzatzea

Gurutzearen indarrez
Neure etsaietarik,
Iauna begiera nazazu
Othoi guztietarik.

	Zinatzea

Aita Seme Espiritu
Sakratuarenean,
Gure hitzak eta obrak
Direlai zenean.

II. burua
Othoitzaren hasteko eta akhabatzeko othoitzak

	Hastean Iainkoari othoitza

Iaun ona idekitzatzu
Arren ene españak,
Ene ahoak dizkitzun
Laudorio ordañak,

Ezen zuri nola mintza
Berzela nik estakit,
Arren bada zu zerori
Othoi lagun zakizkit.

	Sainduei hastean othoitza

O saindu gloriosoak
Enekien batean,
Iauna othoitz ezazue
Bere tronu ederrenean,

Ardiatsteko indigne,
Naizena neuretara,
Aithor diezadan zuen
Merezi handitara.

Othoitz haukin ondoan errakezu debozione duzun othoitza

	Akhabatzean Iainkoari othoitza

O Iongoiko guztiz ona
Arren neure othoitza,
Aboa diezadazu
Duzun legez puxantza.

Ezazula othoi siega
Ene pazienzia,
Zeña paitakizu dela
Eskas eta gutia.

	Othoitza akhabatzean sainduei

O saindu titxa onezkoak,
Orren othoi enea,
Iaunari diozuzue
Laudarazi galdea.

Eta zer ere baitu huts
Egin ene aldetik,
Zuek estal ezazue
Hura othoi zeuenetik.

III. burua
Othoitz prinzipalak

	Gure Aita

Gure Aita zeruetan
Glorioso zarena,
Errespetuz aipha bedi
Lurrean zure izena.

Egiguzu zeruaren
Ardiatsteko grazia,
Eta bethi konpli bedi
Zure saindu nahia.

Egunoro behar gare
Iguzu mantenua,
Eta guk berzeri legez
Hutsen barkhamendua.

Eztezazula permeti
Tenta gaiten borthizki,
Bañan gaitzatzu kalterik,
Hastanduak iduki.

	Agur Maria

Agur Maria zeruko
Garaziez bethea,
Ezen zurekin da Iainko
Gure salbatzaillea.

Hautatua zu zarade
Berze emasteen gañean,
Nola zure semea baita
Gizon guztien artean.

O Maria Iainkoaren
Ama bedinkatua,
Eta Adanen narrio
Gabe konzebitua.

Orenoro zuk dakizu
Zer dugun premia,
Orain eta azkenean
Zakizkigu balia.

	Sinhetzten dut

Sinhetsten dut Iainko Aita
Ahal guztitakoa,
Zeñak kreatu baititu
Zeru lur itsasoa.

Gehiago sinhetzten dut
Iesus haren semea,
Zenak reparatu baitu
Gizonaren kaltea.

Espiritu Sainduaren
Ganik zen konzebitu,
Eta Maria Birjina
Nobleaganik sorthu.

Herio pairatu zuen
Pilatusen azpian,
Eta Iosefek ehortzi
Zuen thonba berrian.

Linboetara arimen
Libratzera iautsi zen,
Eta gero hirurgarren
Egunean biztu zen.

Zeruetara igan zen
Eta Aitarenean,
Orain glorioso dago
Iarririk eskuñean.

Handik ephe iakinean:
Iautsiko da lurrera,
Hill eta bizi guztien
Zuzenki miatzera.

Gehiago sinhetzten dut
Espiritu Saindua,
Aita eta Semearen
Ganik prozeditua.

Elizama saindua dut
Oraño kofesatzen,
Sainduen orobatasun
Ona ere laudatzen.

Halaberki sinhetzten dut
Hutsen barkhamendua,
Kofesio hargatik
Dela bai baptismua.

Aboatzen dut oraño
Hilletarik bitztea,
Finean kofesatzen dut
Bizitze fin gabea.

Abisua
Hirur othoitz hauk erratziketzu,
berze othoitz guztien nahiz aitziñean edo nahiz gibelean.

IV. burua
Othoitz perfekt eta jeneralak, hamekara pontutan

	Othoitz perfekta Iainkoari sartzea

Iaun puxanta, ausartatzen
Naiz zure othoiztera,
Burua ezazula itzul
Arren berze partera.

	Othoitza

Zerzaz ertxatzen baitzaitut
Ahal bezain debotki.
Arren esku aberatsaz
Isur azu frankoki.

	Eginbide ordañak

Ordañes bortxaturen naiz
Ematera ohore,
Gureganik hura duzu
Merezi bethiere.

	Eskerrak

Milla esker darozkizut
Hartarakotz graziez,
Lehenekotz graziez,
Berriro isuriez.

	Adorazionea

Hegien bada aldera
Lurretarik humillki,
Neure podoreaz zaitut
Adoratzen debotki.

	Laudorioa

Gehiago dudan antzo
Hoberenaz laudatzen,
Zeren on guztiak diren
Zure baithan aurkhitzen.

	Berzeen gonbidatzea

Berze kreaturak ditut
Gonbidatzen harara,
Biribilla daitezentzat
Laudorioen kantara.

	Ofrenda

Ofrendatzen darozkitzut
Arima eta lohia,
Eta guztiz iaioz gero
Egin obra on guztia.

	Agintza

Gehiago are darotzut
Egiteko agintzen,
Baldineta bizitzea
Goiz ezpazait faltatzen.

	Othoitza dobla

Haukin ordain laudazazu
Arren ene othoitza,
Eta bozkario handiz
Bethe ene bihotza.

	Iaikitzea

Hala egizu emateaz,
Gloriateen zarena,
Eta adizazu
Bihotzeko auhena.

	Othoitz perfet eta konplitua,
	edozein sainduri sartzea

Saindu handia, hurbilltzen naiz
Zure begitartera,
Ahalkez betherik zure
Humillki othoiztera.

	Othoitza

Duzun kreditaz puxanta
Ertxa zazu enetzat,
Eske nogoen dohaña
Lauda diezadantzat.

	Eginbide ordanak

Ordain eskatzen darotzut
Neure ahal guztia
Zein dagotzun eredura
Beita gauza gutia.

	Eskerrak

Esker itzultzen darotzut
Lehengo ontasunez,
Eta guztiz ere azkenik
Ardiatsi tutzunez.

	Ohorea

Ohoratzen zaitut ere
Iainkoaren maitea,
Zeren ohoratzen duzun
Dohatsuen kortea.

	Laudarioa

Laudorio eta ohore
Dagozkitzu handiak,
Zeren garaitu ditutzun
Hirur ixterbegiak.

	Gonbidatzea

Zuek ere kreatura
Lehor zabalekoak,
Ederki mintza zaitezte
Bai zuek urekoak.

	Ofrenda

Arima eta gorputzaren
Osoki zerbitzoa,
Ofrendatzen darotzut hek
Errenda ahalekoa.

	Agintza

Hunekien eguneta
Sekulako agintza,
Zure faborean baizen
Ez naitekela mintza.

	Othoitza dobla

Hartarokotz dohatsua
Arren entzun nazazu,
Eta galdea ordiats
Othoi diezadazu.

	Iaikitzea

Egundañoz zure baithan
Izan dut esperantza,
Zuk diezadazu neure
Laudarazi othoitza.

V. burua
Othoitz eskasak, edo pontu benakoak

	Eta lehenik Iainkoari othoitza

O Iainko, ungi egiten
Bethi hari zarena,
Eta ematen behin ere
Unhatzen etzarena.

Eskatzera zuk zeronek
Gaitutzu gonbidatzen,
Lauda diezadazu zer
Baitarotzu galdetzen.

	Hirurtasunari othoitza

O Hirurtasun, gizonak
Ezin ezagutua,
Zeronek argitu gabe
Haren adimendua.

Zure admiratzeko othoi
Egidazu grazia,
Eta bear guztietan
Zu zakizkit balia.

	Iainko Aitari othoitza

O Jongoiko Aita zeñen
Adimendu handitik,
Seme enjendratua
Baita eta fingabetik.

Zuk egin diezadazu
Arren othoi grazia,
Obra sainduetan neure
Fiñatzeko bizia.

	Iainko Semeari

O Iongoikoren seme
Zuhurtziaz bethea,
Irakats diezadazu
Arren zeure legea.

Gero haren obratzeko
Egidazu grazia,
Ene iakiteak duen
Konplimendu guztia.

	Espiritu Sainduari

O Espiritu grazia,
Sainduen ithurria,
Nauzun othoi urrikari
Guztiez billuzia.

Hartarakotz zuk nazazu
Liberalki fabora
Merezien arauera
Zu zaitzadan ohora.

VI. burua
Iesus Kristori, eta Ama Birjinari othoitzak

	Iesus Kristoren othoitza

Iesus Kristo, zureganik
Dugu kristau deitzea,
Hala zeruetan zure
Gure lehen habea.

Arren urrikal bekizu
Ene pena handia,
Eta lehenbizikorik
Zu zakizkit balia.

	Ama Birjinari

O Maria, lurrekoen
Hurren arartekoa,
Arren adizazu ene
Othoitz premiazkoa.

Eta enegatik ertxa
Zazu zeure semea,
Arren aithor diezadan
Beharreko galdea.

Sainduei othoitzak

	Saindu guztiei othoitza

O dohatsu lurrekoen
Bitarteko leialak,
Enplegatzatzue gure
Gatik zeuen ahalak.

Arren bada Iauna ertx
Ezazue debotki,
Aithor diezagun eske
Gaudezena frankoki.

	Edozein sainduri othoitza

O dohatsu, neke izerdiz
Gloria irrabazia,
Lurrekoei baliatzen
Zaie zure izerdia.

Iauna ertxa zazu zeure
Merezien aldera,
Arren beha dadin ene
Meneko othoitzera.

Saindu othoiztekoenei othoitzak

	Patron sainduari

O gloriosa patroña,
Zeñi ene kargua,
Iaun puxantak baitarotzu
Eman berezitua.

Zaren bethi enegatik
Arduratsu kortean,
Dohatsurik non baitzaude
Hedoi goren partean.

	Izeneko sainduari

O eialdarte handiaz
Enegana bethea,
Zeñaren merezi gabe
Baitut izen noblea.

Zeren eske bainagoka
Iaunari beharrean,
Hura ardiats diezadazu
Othoi heren aitziñean.

	Konfrariako sainduari

Zeruetako armadaren
Saindu agintaria,
Zeure baldernakoagana
Itzulazu begia.

Eta fabora nazazu
Zure handi ahalaz,
Bai eta geriza zeure
Banderaren itzalaz.

	Bere ofizioko sainduari

O dohatsu zeñen baitut
Ofizioaz usatzen,
Zu zaitut Iaun puxantaren
Othoitztera behartzen.

Lan berean dihardukat
Zeñetan zuk munduan,
Enetzat othoitz ezazu
Iauna bere tronuan.

	Ahaide eta ediskide salbatuei

O ahaide eta adiskide
Zerura pasatuak
Uirkal bekizkitzue
Ene triste plañuak.

Ertxa ezazue arren
Iainko ona enetzat.
Eske nagokan dohaña
Lauda diezadanzat.

VII. burua
Aingeruei othoitzak

O monarka handiaren
Kortesano leialak,
Urrikal bekizkitzue
Gure indar erbalak.

Eta mundu behereko
Lazerien artean,
Begia idukazue
Erne gure gañean.

	Aingeru begirailleari, othoitza

O aingeru enegatik
Bethi gerlan zarena,
Eta ni iaioz geroztik,
Unhatu etzarena.

Zuk gida eta defenda
Nazazu bizitzean,
Ene eskerrak zeruetan
Dituzketzun artean.

II. ARALDEA

Mugen arraueko othoitzak

I. burua
Orenak iotzean

Esker duzula Iaun oña
Zeren iragan dena,
Grazia egiñ darotazun
Pasatzeko orena.

Hartan egiñ tudan hutsak
Barkha dietzaduzu,
Eta berriz erortzetik
Othoi guarda nazazu.

	Abe Maria ezkilletan

Iaun ona duzula esker
Denbora iraganean,
Zergatik iduki nauzun
Kalteen gerizean.

Hala iduki nazazu
Neure mende guztian,
Esker eta laudorio
Duzun ene mihian.

II. burua
Iaiki ondoko eta etziterako othoitzak

	Iaiki ondoko othoitza

Iainko puxanta duzula
Esker ioan den gauean,
Zergatik iduki nauzun
Gomendio onean.

Dathorken egun guztian
Hala iduki nazazu,
Eta ene gañean erne
Begia idukazu.

Guztiz ere egidazu
Egundo egun guztia,
Bekhaturik egiñ gabe
Pasatzeko grazia.

	Etziterako othoitza

Iauna duzula esker eta
Aithor ene mihian,
Zeren begiratu nauzun
Ioan den egun gustian.

Allabanan nik etzaitut
Bidezki zerbitzatu,
Arren egiñ tudan hutsak
Barkha diezadazu.

Eta gaua pasatzeko
Egidazu grazia,
Bihar konplitzeko egun
Eskas egin guztia.

III. burua
Eskolako othoitzak haurrenzat

	Eskolan sartzeko othoitza

Iauna ikhastera heldu naiz
Neure eginbidea,
Zeña baita arimaren
Salbatzeko artea.

Baita hartara kidatzen
Duten bitartekoak,
Hitz letra eskribu eta
Lege gizartekoak.

Arren ene bururari
Egiozu argia,
Har dezan irakatsikok
Daroen zuhurtzia.

	Eskolako illkhitzean

O Serafin iakintsunen
Eskola nausia,
Irakatztera eman zait
Zure lege estia.

Bañan halarik deus ezta
Nik gogoan hartzea,
Baldin ezpadut obretan
Emateko antzea.

Arren bada gauza guztien
Obrari prinzipala,
Ikhasien obratzeko
Zuk indazu ahala.

IV. burua
Laneko othoitzak nekhazailleneentzat

	Lana hastean

Iainko ona, beha zazu
Arren ene nekera,
Eta faboreak isur
Mugaz ene gañera.

Ezen hetzaz billuzirik
Deus ezin dirot egin,
Niri laguntzeaz othoi
Har ezazu atsegin.

	Lana akhabatu eta

Eternala duzula esker
Lana akhabatzean,
Zeren hagoan iduki
Nauzun bizkitartean.

Bai zeren darozkidatzun,
Gibelatu trabuak,
Hartarakotz ditutzula
Milla eskerren kantuak.

V. burua
Othuruntzetako othoitzak

	Othuruntza aitziñean

Iainko probeditzaillea
Iauts zaite mahañera,
Aitziñeko ianharien
Othoi bedinkatzera.

Guardaizazu biandakga
Egitetik gorputza
Ontasun haren dizugun
Frankoki ezagutza.

Guztiz ere egiguz
Iainko ona grazia,
Mahañean guardatzeko
Zuk manu neurrria.

	Othuruntza ondoan

Esker duzula Iaun ona
Asko eta hunetzaz,
Zeren saziatu nauzun
Bakezki othuruntzaz.

Arren haren konplitzeko
Egidazu grazia,
Zergatik gorputza baita
Ianharias hazia.

Zuri podoreaz Iauna
Bihurtzeko ohore,
Arren harren konplitzeko
Egidazu fabore.

VI. burua
Itsasoko othoitzak marinelentzat

	Iainkoari othoitza edozein orduz
	eta beregainki tormenta denean

O Iongoiko, itsasoan
Guztiz miragarria,
Perilletik guarda zazu
Arren gure bizia.

Hanbat zuri itzulzeko
Eskerra handiago
Zenbat baitugu kalteak
Hartzeko perillago.

	Untziaren patroñari othoitza

O patron saindua, arren
Othoi zeure begia,
Gure ganean iduki
Zazu bethi idekia.

Eta Iauna ertxa zazu
Arren perilletarik,
Begira gaitzan urero
Izigarrietarik.

	Guardiako othoitzak guardian sartzean

O Iongoiko uholdetik
Noe begiratua,
Zeren munduan bakharrik
Aurkhitu zen iustua.

Eta ez berriz hain garratzki
Punitzeko mundua,
Holtz anarra lekhukotzat
Emanik agindua.

Arren bada zuk kegaira
[...]
Itsas gaitzean gerthatu
Ohi direnetarik.

	Guardiatik illkhitzean

O Iongoiko puxant eta
Zeruko dohatsuak,
Pausatzera goaz zuen
Arduran fidatuak.

Arren bada egizue
Gure orde guardia,
Perilletarik guardatzen
Duzuela untzia.

Itzultzean gero berriz
Guardia egitera,
Bozkiago ethor gaiten
Eskerren itzultzera.

Marinelei abisua
Othois hauk erran behar dire guztiz guardiakoak berze mugako othoizen ondoan. Erran nahi dut goizean goizeko edo iaiki ondoko othoitzak, erran ondoan, eta arratsean arratsekoak eta hala bethiere.

VII. burua
Arrantzailleen othoitzak

	Arrantzarakoan

O Iesus Krist Piarresi
Sarea etxarazia
Enplegatu zuellarik
Alferrik gau guztia.

Eta eman ziñoena
Haren bethe arraña,
Halakoa egiguzu
Guri ere dohaña.

Hanbat zuri itzultzeko
Ordañezko eskerrik,
Zenbat itsas barrenean
Baita arrain gorderik.

	Balea zaleintzat othoitza

O Iaun Tobias gastea
Ungi begiratua,
Guardaritzae bidaldurik
Arkanjelu saindua.

Eta kostara arraña
Erakharrazia,
Haren hilltzeko egiten
Zinioela grazia.

Guri ere egiguzu
Arren othoi dohaña,
Kalte gabe hilltzeko hain
Izigarri arraña.

	Balea hillondoko eskerrak

Iauna ditutzula esker
Eta laudorioak
Million eta milion
Baño gehiagoak.

Zeren egin darokuzun
Liberalki grazia,
Idekitzeko handien
Arrañari bizia.

Zure faborea dugu
Sentitu zonbatean,
Bethi iduki gaitzatzu
Kateen gerizean.

III. ARALDEA

Elizako othoitzez

I. burua
Elizako othoitzen aitzineko eta ondoko eginbideez

	Elizarakoan othoitza

Iauna elizera gida
Tzatzu ene urratsak,
Zuri bihotz xahu batez
Egiteko othoitzak.

	Etxerakoan

Iaun puxanta, elizatik
Itzultzen naiz etxera,
Etzarela berantiar
Ene faboratzera.

	Elizan sartzean

Ahalkerekin sartzen naiz
Zure etxe sainduan,
Arren iduki ezazu
Ene artha zeruan.

	Elizatik illkhitzean

Illkhitzen naiz Iaun gorena
Zure tenplu saindutik,
Iduki nazazu othoi
Bethi zeure eskutik.

	Illharrietan sartzean eta illkhitzean

Defunktu doloratuak
Purgatzeko kharrean,
Arren Iauna ematzitzu
Errepausu hotzean.

II. burua
Elizan sarthu eta berehala errateko othoitzak

	Iainkoari agurra

Agur diots, Iaun puxanta,
Zure Iauntasunari,
Othoizteko zuk emozu
Khar ene bihotzari.

	Trinitateari

Hirurtasun sakratua,
Zuri khurtsten natzaitzu,
Behar guztietan othoi
Zuk fabora nazazu.

	Korputz sainduari

Zuri egiten darotzut,
Iaun handia agurra,
Errezibi zazu othoi
Ene ohore aphurra.

	Gurutzefikaren aitzinean

Iesus Kristo enegatik
Habean ezarria,
Zuk diezadazu zeure
Herioa balia.

	Ama Birjinaren, imajinaren aitzinean

O Birjina, salutatzen
Dut zure iduria,
Zeruan izan ezazu
Arren nitzaz antsia.

	Edozein sainduren, imajinaren aitziñean

O dohatsu, ziñen baitut
Aitziñean itxura
Zeruetan iduzazu
Arren ene ardura.

IV. ARALDEA

Mezako othoitzez

I. burua
Prozesionetako othoitzez

	Igandetako prozesionetako othoitza

Iauna, egun zerengatik
Baitzare ohoratzen
Prozesionean naiz
Hargatik abiatzen.

Ene zerbitzoa errezibi
Zazu othoi gogotik,
Eta faboreak isur
Zeure tronu goratik.

	Besta buruetako prozesionetan

Kortesano dohatsua,
Zure besta egunean,
Gurutzearen ondotik
Noa prozesionean.

Hill artean aithortzen naiz
Zure zerbitzaria,
Zeruetan zaren othoi
Ene defendaria.

Abisua
Othoitz hauk, doblatzaketzu prozesionea akhabatu artean.

II. burua
Meza aitziñeko eta ondoko othoitzak

	Iganderako, eta aztelegunetako mezen aitziñean

O Iongoiko, igandea
Zeuretzat hautatua,
Errenda diezazugun
Zuri ohore iustua.

Arren bada egunera
Berze ordu gustietan,
Ene othoitzak laudatzatzu
Arraiki zeruetan.

	Meza ondoan

Iaun puxanta, konplitu dut
Uztez eginbidea,
Zure meza sainduaren
Elizan entzutea.

Eneganik falta dena
Othoi estal ezazu,
Eta eskatu dohaina
Aithor diezadazu.

	Bestetan sainduen mezen aitziñean

Saindu handia, zure meza
Noa egun entzutera,
Eta zu berzetarikan
Ararteko hartzera.

Emetasun usatuaz
Othoi entzun nazazu,
Eta galdea ardiatz
Othoi diezadazu.

	Meza ondoan

O fortuna onezkoa,
Aldare aitzinean,
Meza humillki entzun dut
Zure iai egunean.

Arren Iauna, enegatik
Bethi ertxa ezazu,
Miserikordiaz arren
Diezadan usatu.

III. burua
Meza beretako othoitzak

	Ihandeko mezan othoitza

Meza saindu hunen orde
O Iongoiko handia,
Indazu othoi eskatzen
Darotzudan grazia.

Semearen errespetutra
Ezen badut fidantza,
Emanen darotazula
Eskatzen naizen gauza.

	Bestetako mezan othoitza

O Dohatusu zenen baita
Egun besta burua,
Zeruetan zaren ene
Adbokat arthatsua.

Eta meza saindu hunen
Ariaz nik nahia
Ardiatz diezadazu
Iaunaganik grazia.

IV. burua
Meza entzuteko othoitzak mezako zeremonien arauera

	Sakristia barrenetik illkhitzean apheza

Othoitzen naiz iautsi zela
Zure seme bakhotxa
Iainko Aita adizazu
Arren ene othoitza.

	Eska zaite hemen nahi duzun gauza,
	egizu nahi duzun saindua arrarteko

Aldareta igaten da
Lagunak aitziinean
Iesus zirkunfezatzera
Igan zen haur gastean
Pazienzia indazu
Iauna othoi dolorean.

Introiboan, da meza
Hasteko preparatzen,
Birjina elizan sartzeko
Halaber prestatu zen:
Iauna meza entzuteko
Presta nazazu arren.

Konfiteor, gero aphezak
Erraten du debotki
Birjina purifikatu
Zen tenpluan humillki:
Zuk nazazu Iauna neure
Hobenetarik garbi.

Errazu hemen konfiteor, aphezak ere erraten duen bizkitartean.

	Konfiteor eskaraz

Kofesatzen natzaitzu Iaun,
Ahal guztitakoa,
Bai zuri ere Birjina
Ama gloriosoa.

Bai zuri ere Iaun doni
Mixel arkanjelua,
Bai zuri Iaun doni Iauni
Baptista dohatsua.

Baita zuri Petri eta
Paule apostoluak,
Finean zuri zeruan
Zareten dohatsuak.

Hekien lekhuan zuri
Espirituala,
Zergatik egin dudan hutz
Ezin konda ahala.

Edo obrai, edo gogos
Edo dela mihiaz,
Neure faltaz neure faltaz
Neure falta handiaz.

Hartarakotzat zu zaitut
Birjina, ama, othoizten,
Zu Migel arkanjelua
Halaber suplikatzen.

Zu ere Iaun doni Iauni,
Baptista dohatsua,
Baita zu Iaun doni Petri,
Bai zu Paule saindua,

Finean zeruetako
Sainduen araldea,
Bai aita espiritual
Zu halaber neurea.

Iainko handia enetzat
Suplika dezazuen,
Neure falten barkhamendu
Osoa didan arren.

Meza saindua hasten du
Errespetuz betherik,
Iesus guregatik hasi
Zen nekean gasterik:
Zuregatik nekhatzeko
Indazu faborerik.

Kirieleison, aphezak
Gero maiz du doblatzen,
Iesusek ere maiz zuen
Bere aita othoizten:
Zure othoizteko kharra
Iauna indazu arren,

Gloria in excelsis, du
Gero kantatzen sarri,
Iesusen sortzean hala
Aingeru onak hasi:
Laudatzeko aire ene
Emozu mihiari.

Errazu Gloria in excelsis.

	Gloria in excelsis eskaraz

Gloria duela Iainko
Onak zeu gorean,
Eta gizon bihotz onek
Duten bake lurrean.

Zu zaitugu lauda adora
Bedinka haudietzten,
Gloria handiagatik
Zuri esker itzultzen.

O Iainko Iaun eta zeru
Goraren erregea,
Iainko Aita ahal egin
Guztiaren iabea.

Iesus Iainkoaren Seme,
Maite eta bakhotxa,
Iainko Iaun Aitaren Seme
Iainkoaren billdotsa.

Bekhatuen khentzaillea,
Urrikal gakizkitzu,
Bekhatuen kentzaillea
Othoi entzun gaitzatzu.

Zeure Aitaren eskuinean
Iarririk zaudezena,
Urrikal bekizu othoi
Penatuen auhena.

Zerengatik zu bakharrik
Baitzarade sainduaren
Zu bakharrik Iesus Kristo
Iaun guztien hautua.

Espiritu Sainduaren
Zu zaude konpainian,
Aita kreatzaillearen
Fin gabeko, glorian.

Arren bada Iesus Kristo,
Iainkoaren Semea,
Urrikal bekizu othoi
Gure plainu tristea.

Gero aphezak debotki
Erraten du kollekta,
Iesus Kristok ere zuen
Othoitztu bere aita.
Ene othoitza adizazu
Othoi Iainko puxanta.

Erratzikezu zuk ere othoitz hauk, aphezak 
aldarean bereak erraten tuen bizkitartean.

	Igandea eta aztelegunetan othoitza

O Iainko zeinak baituzu
Semearen galdea,
Aithortzen noiz ere egiten
Baitarotzu eskea.

Haren errespetura othoi
Galdekiten dudana,
Aboa diezadazu
Arren othoi dohaina.

	Bestetan othoitza

O saindu gloriosoa
Zeure besta egunean,
Ene othoitza adizazu
Aingeruen artean.

Eta ardiatz diezadazu
Iaunagatik grazia,
Zeinen ere gehienik
Orain baitut premia.

Lekzioak naturazko
Legea du merkatzen,
Iaun ona enplegatu zen
Haren obran ezartzen:
Fabore nazazu zure
Legea obran ematen.

Erratzitzu hamar manamenduak:

	Hamar manamenduak

Iongoiko bat onhetz ezak,
Eta adora debotki,
Eta haren izenaz ez
Ziñik egin banoki.

Gehiago begira zak
Igandea sainduki,
Eta burasoak ohora
Bizi adin luzeki.

Nihor hill eztezakela
Ez bihotzez gaitzetsi,
Ezen bengantzen Iainkoa
Ni behar nauk sinhetsi.

Paillardiza igunari
Egiokek ihesa,
Guztiz ere ez desira
Lagunaren esposa.

Berzeren ona hain guti
Beharko duk iduki,
Bañan guztiz hauzoaren
Ontasuna ez uki.

Finean mihiari emok
Guardia ezten gezurti,
Eta aizen falseria
Erauztera beldurti.

Liburua itzultzen da
Ezkerreko aldera,
Iuduetarik legea
Infidelen artera:
Iaun puxanta, ez nathorren
Harren arbuiatzera.

Ebanjelioak, erran nahi
Eskribuzko legea,
Graziazkoarena da
Orobat señalea:
Haren konplitzeko othoi
Zuk indazu antzea.

Erratzitzu hemen obra miserikordiazkoak.

	Obra miserikordiazkoak

Aizen urrikalmentdutsu
Beharraren aldera,
Iongoiko ona halaber
Izan dadin hirera.

	Miserikordiazko zazpi obra espiritualak

Irakats al baitiozo
Eziakin sinpleari,
Eta konseillu on eman
Premia duenari.

Konsola ezakek ere
Gaitz handiak hartua,
Eta pazientki sofri
Etsaien afruntua.

Niholatan bengantzarik
Eztezola desira,
Iauna ziagok gaixtoa
Punitzeko begira.

Othoitzak egin behar tuk
Hill eta bizientzat,
Eta ez xoillki adizkide
Baña are etsaientzat.

Hauk miserikordiazko
Obra espiritualak,
Berehala heldu diren
Hauk berriz korporalak.

	Zazpi miserikordiasko obra korporalak

Athariko probeari
Hauts diozok ogia,
Baita egarri denari
Presenta edaria.

Lekhorean datzanari
Emokek ostatua,
Guztiz senioraleari
Arratseko pausua.

Halaber besti ezakek
Probe billoz gorria,
Eta ikhus ohaturik
Gelan datzan eria.

Bisitatu ere behar
Dituk presondegiak,
Eta fiñean aurkhitu
Ehorztean lohiak.

Gero apheza hasten da
Kredoaren kantatzen,
Sinhetsi behar duguna
Darozu irakatzten:
Sinhetztearen dohaña
Iauna indazu arren.

Errakezu zuk ere hemen Kredoa.

	Kredoak eskaraz

Sinhetzten dut Iainko Aita,
Ahal guztitakoa,
Zenak kreatu baititu
Zeru lur itsasoa.

Gehiago sinetzten dut,
Iesus haren semea,
Zeñak reparatu baitu
Gizonaren kaltea.

Espiritu Sainduaren
Ganik zen konzebitu,
Eta Maria Birjina
Nobleaganik sorthu.

Herio pairatu zuen
Pilatusen azpian,
Eta Iosefek ehortzi
Bere thonba berrian.

Linboetara arrimen
Libratzeko iautsi zen,
Eta gero hirurgarren
Egunean biztu zen.

Zeruetara igan zen
Eta aitarenean,
Orain glorioso dago
Iarririk eskuñean.

Handik ephe iakinean
Iautsiko da lurrera,
Hill eta bizi guztien
Zuzenki iuiatzera.

Gehiago sinhetzten dut
Espiritu Saindua,
Aita eta Semearen
Ganik prozeditua.

Eliza ama saindua dut
Oraño kofesatzen,
Sainduen oro batasun
Ona ere laudatzen.

Gehiago sinhezten dut
Hutsen barkhamendua,
Kofesio hargatik
Dela bai baptismua.

Halaber aboatzen dut
Hilletarik bitztea,
Fiñean kofesatzen dut
Bizitze fin gabea.

Pakearen gañetik du
Ofrendatzen Ostia,
Iesusek Aitari bere
Ofrendatu bizia.
Iauna ofrendatzen darotzut
Neure ahal guztia.

Handik sarri itzultzen da
Apheza ofrendara,
Iesus ere itzuli zen
Eri erbaletara.
Iainko ona itzul zaite
Arren gure baithara.

Lababoan ditu urez
Xautzen bere eskuak,
Iesus Kristo bathaiatu
Zuen Ioanes sainduak:
Xahu dietzakidatzu
Iauna othoi bekhatuak.

Orate frates, harekien
Ondoan du erraten,
Othoitz egitera gaitu
Iaun onak gonbidatzen:
Zure othoizteko indazu
Debozione arren.

Sekretak erran nahi du
Iesusek desertuan,
Aita zuela othoiztu
Lekhu apartatuan.
Aditzatzu Iauna ene
Othoitzok sekretuan.

Prefazioak, Iaun ona
Barurean diusku,
Berrogoi egunen ephe
Luzez zela barurtu:
Barurdiar izateko
Dohaña egidazu.

Handik gero ethortzen da
Apheza santusera,
Iesus mortutik bihurtu
Zen Hierusalenera:
Zatoz Iauna ene baithan
Ostatu egitera.

Santusean ixilldurik
Mementoan da sartzen,
Iesusek tenpluan bere
Aita othoiztu zuen:
Othoiztiar izateko
Grazia indazu arren.

Errakezu zuk ere apheza lehen mementoan 
dagoen bizkitartean othoitz hau.
Memento vivorum

	Bizien orhoitzapena

Iainko ona orhoit zaite
Othoi bizi garenez,
Ninzaz, buraso aurride
Ahaide adiskideez.

Orhoit zaite ofensatu
Nik ditudan presunez,
Nola oraño ungi egille
Eta zordun naizenez.

Gehiago orhoit zaite
Ene karguz direnez,
Ume sehi eta berze
Ukitzen zaizkidanez.

Hala oraño orhoit zaite
Iauna eliza gizonez,
Eta prinze estatua
Gobernatzen dutenez.

Orhoit zaite heretikoak
Itzularazitzeaz,
Orhoit etsaien gogoak
Onera mudatzeaz.

Fiñean Iauna, orhoit zaite
Gañerako guztiez,
Zuri othoitz egitera
Obligatu naizenez.

Gustiak faboratzatzu
Othoi zeure graziez,
Noizbait daitezen zeruio
Goza plazer handiez.

Gero konsekratzen ditu
Ogia eta arnoa,
Deklaratzen da Kristoen
Triste afal ondoa:
Gaitzetik onera muda
Zazu ene gogoa.

Ostia eta kalitza
Gero ditu altxatzen
Iesus habean altxatu
Zela adi arazitzen:
Bekhatuaren lohitik
Altxa nazazu arren.

Erratzu hemen S. Tomas doktoraren adorazionea.

	S. Tomas dotoraren adorazionea

Adoratzen zaitut Iainko,
Heloz gerizatua,
Eta ogiaren formaz
Gañetik itzalena.

Hala zaitzu zuri ene
Bihotza beheratzen,
Kontenplatzean indarra
Non baitzaiko flakatzen.

Bista eta ugitzea
Gustiz zaizkit nahasten,
Beharriez baizen eztut
Hor zarela sinhetzten.

Sinhetzten dut Iainko Semeak
Erran duan guztia,
Zeren ez baita deus ere
Munduan hain egia.

Gurutzean ehortzi zen
Xoillki iainkotasuna,
Bainan harekin batean
Hemen gizatasuna.

Biak sinhetzten tudala
Eta aithortzen xahuki,
Ohoin onak galdetua
Galdetzen dut humillki.

Tomasek bezala eztut
Kaurririk begietzten,
Alabainan neure Iainko
Zu zaitut kofesatzen.

Egidazu berretuaz
Doatan sinhetztea,
Eta esparantzarekin
Zure onheritztea.

O Iaunaren hilltzearen
Orhoitzapen argia,
Othe gozo eta esti
Emaillea bizia.

Arren ene arimari
Egiozu dohaina,
Zutzaz bizi dadin eta
Billha eztezan ordaina.

O pelikano bihotzez
Iesus maitatzekoa,
Zeure odolez xahu zazu
Hutsez lohi gaxoa.

Ezen zure odolaren
Xortarik gutienak,
Xahutzake munduaren
Bekhatu zikhiñenak.

O Iesus Krist estalirik
Ikhusten zaitudana,
Konplizazu arren hanbat
Desiratzen dudana.

Bekhokia agertua
Egun batez zeruan,
Ikhus zaitzadan klaroki
Zeure tronu sainduan.

Apheza gero sartzen da
Bigarren mementoan,
Iesus ere patriarken
Libratzera linboan:
Libratzatzu penatuak
Labe purgatzekoan.

Errakezu zuk ere othoitz hau, apheza 
bigarren mementoan dagoen bizkitartean. 
Memento mortuorum.

	Hillen orhoitzapena

Iainko ona, orhoit zaite
Othoi arima ioanez
Buraso aurride eta
Ahaide adiskidenez.

Gehiago orhoit zaite
Nik huts eraginenez,
Nola oraño ungi egille
Eta ezagunenez.

Bereziki orhoit zaite
Ene kargukoenez,
Ume sehi berze ene
Gomendiokoenez.

Halaberki orhoit zaite
Eliza gizonenez,
Errege, monarka, eta
Munduko prinzeenez.

Orhoit zaite ere oraño
Ustekabe hillenez,
Eta orhoitzapen faltaz
Penatzen direnenez.

Fiñean Iauna orhoit zaite
Gañerako guztiez,
Zure othoiztera zordun
Nai zela dakizunez.

Isur diezezu zeure
Graziaren ihintza,
Laster iraungi diezen
Suaren khar borthitza.

Tresnek erran nahi dute
Herodesen etxean,
Burlaz zutela Mesias
Berregin du soñean:
Pazienzia indazu
Othoi mezpresioan.

Estola manipuluek
Nahi dute aiphatu,
Lephoan eta eskutan
Sokez zutela lothu:
Bekhatuaren gathetik
Arren libra nazazu.

Aphezaren khoroak berriz
Dorozu gogoratzen,
Nola arentzezko khoroa
Burura eman zioten:
Afruntuen pairatzeko
Dohaña indazu arren.

Aldareak Calbaria
Señaletzen darozu,
Zeñetan Iaun ona baitzen
Zurarekin itzatu:
Berthute ederrekin
Arren iunta nazazu.

Korporalek aditzera
Ematen mihiseak,
Zeñaz estalbi baitzuen
Magdalena andreak:
Eztietzakidatzula
Ukha azken ohoreak.

Harri sakratuak erran
Nahi du illharria,
Zeñetan ehortzi baitzen
Salbatzaille Mesia:
Lur sainduan ehortzteko
Egizazu grazia.

Omnis honor & gloria,
Dio aphezak debotik,
Deklaratzen Iauna zela
Biztu hillen artetik:
Zuk egidazu grazia
Bitzteko bekhatutik.

Pater noster gero hasten
Du othoitz nausia,
Bere apostoluei Iesus
Kristok irakatsia:
Aithor diezadazu hartan
Galdetzen den guztia.

Errazu zuk ere Pater Noster eskaraz.

	Pater Noster eskaraz

Gure Aita zeruetan
Glorioso zarena,
Errespetuz aipha bedi
Lurrean zure izena.

Egiguzu zeruaren
Ardiatzteko grazia,
Eta bethi konpli bedi
Zure saindu nahia.

Egunoro behar gare
Iguzu mantenua,
Eta guk berzeri legez
Hutsen barkhamendua.

Eztezazula permeti
Tenta gaiten batezki,
Baña gaitzatzu katetik
Hastanduak iduki.

Hirur zathi egiten du
Gero saindu hostia,
Hirur zathi Iaunak egin
Emausen, ogia:
Limosnari izateko
Egidazu grazia.

Hetarik bat aphezak du
Ofrendatzen beretzat,
Berzea bizi guztientzat:
Berzea berriz hillentzat:
Neure arima darotzut
Ofrendatzen zeuretzat.

Pax Domini du haukien
Ondoan sarri erraten,
Iaunak bakea zeroen
Berei gomendatzen:
Baketiar izateko
Dohaña indazu arren.

Agnus Dei, hiruretan
Gera badu doblatzen,
Iesus Kristo bildotsaren
Pare zela kantatzen:
Iauna mansotasunaren
Dohaña indazu arren.

Domine non sum dignus, du
Erraten doloroski
Iesus Kristo zeruetara
Igan zen triunfantki:
Fabore bera Iaun ona
Egikedazu niri.

Gero apheza egoten da
Aphur bat kontenplatzen,
Apostoluak espirituaz.
Begira egon ziren:
Isur dietzakidatzu
Zeure graziak arren.

Erratzitzu hemen S. Sainduaren zazpi dohañak.

	Espiritu Sainduaren zazpi dohañak

Zeruko gauzen arraio
Behin zuhurtziari,
Munduko eginbideen
Gero iakiteari.

Gehiago al baituke
Erne adimendua,
Eta egiteko gaitzetan
Har bethi konseillua.

Trabailluetan halaber
Aite animoduna,
Guztiz ere Iainkoaren
Izan beldurtasuna.

Fiñean pietatera
Aite guztiz emana,
Hire penak izanen die
Golardo dagokaña.

Liburua itzultzen da
Leheneko aldera,
Iuduak ere itzulizi
Utzi zuten legera:
Itzularazi nazazu
Neure eginbidera.

Post komunionea da
Liburutik kantatzen,
Berriz Iesus Krist iausiko
Dela orhoitarazitzen:
Egun haren orhoitzapen
Iauna indazu arren.

Erratzitzu meza hasteko kollektak, pag.

Ite misa est, erraten
Du gero itzulirik,
Iesus mintzatuko zure
Gaixtoei aserrerik?
Guarda nazakezu othoi
Hekin sentenziarik.

Benedikzionean, du
Beso eskuña hedatzen,
Prestuei emanen zaien
Arrasta deklaratzen:
Haren entzuteko grazia
Egikedazu arren,

In principioan da
Itzultzen eskuñera,
Onak gidatuko ditu
Kristok zeru gañera:
Hel nazakezu Iaun ona
Hetarik izatera.

Erratzitzu gizonaren lau azken fiñak.

	Gizonaren, lau azken fiñak

Orhoit adi herioaz
Orhoit iuiamenduaz,
Ifernuko penez eta
Parabisu sainduaz.

Baldin eta ungi bahaiz
Gauza hautzaz orhoitzen,
Faltarik egin gabe duk
Bizia eramanen.

Erratzatzu meza ondoko othoitzak aitzinago diren bezala, pag.

Meza entzutearen gañean bi abisu
1. Baldin eta mezako othoiz hauk luzeago edo laburrago badire aphezarenak aldarean baino, laburtzaketzu edo dobla zuk ere harenen arauera, biak berdin mezako othoitzak akhabatzeko.
2. Eta baldin meza entzuteko astirik edo atizarik izatu ez baduzu on izanen da, hargatik, mezako othoitz hauk debotki zeronek erratea, etxean edo berzetan, ezen munduko othoitzik, ederrenak, eta baliosenak dire meza saindukoak, eta haren othoitzapenekoak.

V. ARALDEA

Elizan gerthatzen diren gauza batzuetako othoitzez

I. burua
Predikuetako othoitzak

	Prediku aetzineko othoitzak

Iauna, prepara ezazu
Arren ene bihotza,
Errezibitzeko behar
Legez zure hitzkuntza.

Ene usantza gaixtoak
Khentzatzu errotarik,
Nabarrak nola berroak
Alhor zainhoetarik.

Fiñean aphain nazazu
Zeure solaz eztiko,
Laborari arthatsuak
Nola landa bihiko.

	Predika ondoko othoitza

Iauna ezazula agin
Predikuen hazia,
Ene bihotz agorrera
Alfer den egotzia.

Aitzitik eragiotzu
Ene baithan erroak,
Gloria merezi duten
Fruitu ekhartzekoak.

Hartarakotz haiza zazu
Sala ifernukoa,
Galarazi eztezan hain
Hazi baliosoa.

	Ogi bedinkatua hartzean

Zure gorputz sainduaren
Ez naiz digne hartzeko,
Ogi bedinkatuaren
Ez eta ukitzeko.

Badarik ausartatzen naiz
Mana haren lekhuan,
Othuruntza egitera
Ogi bedinkatuan.

Arren ene arimari
Zuk emozu hazkuntza,
Garaitzeko etsaiaren
Atherkunde herosa.

	Eskumikua aiphatzen denean, othoitza

O Iongoiko, batasuna
Desiratzen duzuna,
Eta berezkoa bihotz
Guztiz higuñ zaitzuna.

Eztezazula permeti
Ni naizen elizatik,
Egotzia nola menbro
Buztel bat gorputzetik.

Hartarakotz othoi guarda
Nazazu bekhatutik,
Eskumiku odolsura
Egotz nazakenetik.

II. burua
Konfesioko othoitzak

Eta lehenik konfesiora preparatzeko

	Othoitza

Iauna aithor dut ofensatu
Zaitudala itsuski,
Zertzaz baitu bihotz guztiz
Dolu eta urriki.

Halaber dut ez sekulan
Itzultzeko gogoa,
Baita neure falta obra
Onez purgatzekoa.

Arren hetzaz orhoitzeko
Indatzitzu graziak,
Aphezari kondatzeko
Egin tudan guztiak.

Konfesio aitzineko othoitza

	Konfesio jenerala

Konfesatzen natzaitzu Iaun,
Ahal guztitakoa,
Bai zuri ere Birjina
Ama gloriosoa.

Bai zuri ere, Iaun doni
Mixel Arkanjelua,
bai zuri, iaun doni Iauni
Baptista dohatsua.

Baita zuei, Petri, eta
Paule apostoluak,
Fiñean zuei zeruan
Zareten dohatsuak.

Hekien lekhuan zuri
Aita espirituala
Zergatik egin dunan hutz
Ezin konda ahala.

Edo obraz edo gogoz
Edo dela mihiaz,
Neure falta, neure falta
Neure falta handiaz.

Erratzitzu hemen zure bekhatuak eta gero errazu:

Hartarakotzat zu zaitu
Birjina ama othoizten,
Zu Migel Arkanjelua
Halaber suplikatzen.

Zu ere Iaun doni, Iauni
Baptista dohatsua,
Baita zu iaun doni Petri
Bai zu Paule saindua.

Fiñean zeruetako
Sainduen araldea,
Bai aita espiritual
Zu halaber neurea.

Iainko handia enetzat
Suplika dezazoen,
Neure falten barkhamendu
Osoa didan arren.

Konfesio ondoko othoitza

O Iongoiko amulsua
Ene kofesioa,
Ontzat errezibi zazu
Eskaz handitakoa.

Aphezak hutsak barkhatzen
Darozkidan bazala,
Zuk othoi dietzadatzu
Zeruan barkha hala.

Gehiago egidazu
O Iongoiko handia,
Ez gehiago hetara
Itzultzeko grazia.

III. burua
Penitenzia konplizeko othoitzak

	Penitenzia konplitzerakoan othoitza

Iaun handia, neure falten
Satisfakzionetan,
Emen penitenzia dut
Konplitzen ordañetan.

Arren errezibi zazu
Begitarte emeaz,
Gauza aphur eskañia
Borondate hobeaz,

Eta obra on egiteko
Zuk indazu grazia,
Errekonpensatzekotzat
Leheneko bizia.

	Penitenzia konplitu ondoko othoitza

O hutsen doieko obra
Dagotzun Iaun estia,
Obretara athera dut
Eman penitenzia.

Ene hitzak eta obrak
Deus eztire ordean,
Zure kontra egin tudan
Bekhatuen aldean,

Hartarakotz Iesus Kristen
Merezi fin gabeak,
Ordañetan har etzatzu
Bai sainduen nekeak.

IV. burua
Gorputz saindua errezibitzeko othoitzak

	Gorputz saindua arrezibitzerakoan

Iesus Kristo, ez naiz batre
Baso zeure lohia,
Errezibitzeko ostian
Zein baita estalia.

Guztiarekien zeren
Baizaitutzu manatzen,
Errezibi dezagula
Hargatik naiz ausartzen.

Arren zeure ontasunaz
Egidazu grazia,
Digneki errezibitzeko
Hain saindu ianharia.

	Errezibitu ondoan

Milla esker ditutzula
O Iongoiko handia,
Zeren eman darotazun
Aingeruen ogia.

Kausarazi diotzotzu
Ene bai han fruituak,
Ungi errezibituko
Dutenei aginduak.

Gertha eztakidan neure
Arimaren kaltean,
Bañan aitzitik probetxu
Eta ontasun handitan.

V. burua
Bezperetako othoitzak

	Igande bezperetako othoitza

O Iaun bezperetan ere
Ohore dagotzuna,
Errezibi zazu aphur
Guri darotzuguna.

Eta haren orde iguzu
Liberalki grazia,
Zer ere behar baitugu
Arren hura guztia.

	Bestetako bezperetako othoitza

O saindu, Iaun handiaren
Zeña egin graziaz,
Ohortua baitzare
Ohore bereziaz.

Zuri darotzagun ohore
Aphurreren aldera,
Iaunagana hurbill zaite
Guretzat othoitztera.

Abisua
Baldin othoitz hauk labur bazaikitzu, erratziketzu arrosarioan bihi guztietan besperek dirauteño.

VI. burua
Emaste ezkonduen othoitzak

	Emazte izorren othoitza

O Iongoiko kreaturak
Formatzen ditutzuna,
Dazun urrikari ene
Auhen suspiraduna.

Eta begira nazazu
Othoi perilletarik,
Naizen estatu flakoan
Har nazakenetarik.

Bana egidazu grazia
O Iainko bihotz bera,
Dohatsuki hurbilltzeko
Heldu behar ephera.

	Erditzeko othoitza

O Iongoko aita Adan
Trabailluz punitua,
Eta Eba erditzeko
Miñez gastigatua.

Arren nauzun urrikari
Dolore handietan,
Libraratzitzen nauzu
Ephe laburrenetan.

Elizan diezazudan
Itzul esker handia,
Halako darokedazun
Zeren egin grazia.

	Elizan sartzeko othoitza

O Iongoiko araitziña
Manua ezarria,
Esker itzultzera ethor
Zekizula erdia.

Hala ethortzen natzaitzu
Arren bada eneak,
Borondatez errezibi
Tzatzu esker sinpleak.

Gehiago egidazu
Iainko ona donua,
Zure zerbitzoko neure
Hastekotza fruitua.

VII. burua
Erietako othoitzak

	Eriak berezat

O Iongoiko, Esekias
Erregeri bizia,
Lehenetarik hamabortz
Urthez luzarazia.

Orobat luza ezazu
Arren ene ephea,
Baldin eta hala bada
Arimaren hobea.

Bizi behar dudan neure
Mende gañerakoan,
Hobeki nadintzat zure
Enplega zerbitzoan.

	Eriarentzat berze bisitanzen dutenek

O Iesus Krist hillen ere
Bitzarazitzalllea,
Gorputzari idokozu
Eritasun tristea.

Eta sendatu zinduen
Leges emazte erbala,
Zeren ugita zerotzun
Arroparen pertala.

Arren huni ere emozu
Osasuna maitea,
Zeren zure baithan duen
Itzatu sinhetstea.

	Sakramentua errezibitzerakoan eriak berak

Ianko handi mana dulzez
Iudutarrak hazia,
Harik ardiatsi zuten
Zuk agindu herria.

Mana hura baño hobez
Haz nazazu gaxoa,
Zure semearen gorputz
Sainduaz ohekoa.

Eta baldin zure bada
Iauna borondatea,
Ene bizitzeak duen
Bere azken ephea.

Haren ungi fiñatzeko
Egidazu grazia,
Bizi hunez gabetzeaz
Estudan urrikia.

	Eriak sakramentua errezibitzean berzek

O Iongoiko Eliasi
Belea egorria,
Bai Daniel profetari
Abakusek ogia.

Goseak zaramatzanak
Muga gabe hilltzera,
Orhoitzen ziñela hekin
Bien faboratzera.

Eriaren arimari
Emozu konfortua,
Indar onez etsaiaren
Kontra den borthiztua.

	Alunzio errezibitzen eriak berak

O erregeen monarka
Ezta kontent zurea,
Ungi baten egiteaz
Xollki berondatea.

Bañan bazkatu ninduzu
Legez gorputz sainduaz,
Hala orain gogortzen nauzu
Alunzio sainduaz.

Arren bada egidazu
Iainko ona grazia,
Etsaiaren kontra nadin
Arma hunez balia.

	Eriak alunzio errezibitzean, berzek

Iauna, othoi fabora zazu
Premian dagoena,
Eta bere etsaien sarri
Atakatuko dena.

Arma zazu arma sainduz
Presenteko eria,
Hala nola zonbateko
Soldadu billuzia.

Eta egiozu etsaien
Benzutzeko grazia,
Biktoriaz diezazun
Itzul esker handia.

	Hilltzerakoan eri hurrenak berak

Zure eskuetan dut neure
Gomendatzen arima,
Iainko ona ikhuzazu
Arren ene lastima.

Aldetik diezadazu
Arren haiza etsaia,
Ene gañean eraman
Hak eztezan garaia.

O Birjina herioan
Asko faboratua,
Orain da niri fabore
Egiteko ordua.

Arren bada ertxa zazu
Zeure seme maitea,
Libra diezadan zeru
Goretako bidea.

Eta zuk ene aingeru
Begiraille leiala,
Ziñez enplega ezazu
Zeure egin ahala.

Ez nazazula othoi utz
Harik bere tronuan,
Iaun onari niozozun
Presenta arraitsuan,

Finean zuek zeruko
O saindu dohatsuak,
Eta egitera noan
Bidea pasatuak.

Zuek gida nazazue
Har xidor meharrean
Esker diezuzuedan
Itzul zeru gañean.

	Eria hilltzerakoan berzek

O Iongoiko pietatez
Parerik eztuzuna
Arren urrikal bekizu
Hatsean den presuna.

Haiza diozozu arren
Bele ifernukoa,
Traba eztiozon bide
Zeru goretakoa.

O Birjina saindu eta
Zeruko dohatsuak
Halaber zuek aingeru
Eta arkanjeluak.

Ikhus ezazue arren,
Ondikozko premia,
Eta zakizkote Iainko
Onagaña balia.

Zeruan dietzatzuen
Itzul esker handiak,
Zeren baliatu zaizkon
Zuen othoitz garbiak.

	Ezin hillez dagoenean

O Iongoiko penetarik
Gure libratzaillea,
Presenteko eriaren
Ikhuzazu nekea.

Eta sarri partitzeko
Egiozu grazia,
Zure begitarte ikhus
Dezan miragarrria.

Dohain hura egiozu
O Iainko bihotz bera,
Zeruetan diezazun
Bozik itzul eskerra.

	Arimak egin bezain sarri, hillarentzat othoitza

Iainko ona, arren othoi
Illkhi zaite bidera,
Orain doi doia partitu
Den arimarenera.

Begitartez errezibi
Zazu zeure kortean,
Eta lekhu hautu eman
Dohatsuen artean.

Purgatorioetara
Ezazula desterra,
Aitzitik erakutz zeure
Begitarte ederra.

Zuek ere o dohatsu
Mundutik partituak,
Bai eta zuek aingeru
Eta arkanjeluak.

Arima izituaren
Zatozte aitziñera,
Eta gidak zazue
Zeruko portalera.

Egiozue fabore
Hura o dohatsuak,
Itzul dietzakitzuen
Mila eskerren kantuak.

VIII. burua
Hilletako othoitza

	Hill ezkilletan

O Iainko zeñak baituzu
Bat bedera manatzen,
Heriotze tristearen
Orhoitzapena duen.

Harentzat entzun zezatzu
Gure othoitz humillak,
Zeñen othoitzapenetan
Baitaruntsa ezkillak.

	Ahukura hilltzean

O Iainko handi, zeñaren
Baita manamendua,
Biziak ohora dezan
Mundutik partitua.

Ahukura gare haren
Ohoratzeko billtzen,
Miserikordia duzun
Haren arimaz arren.

	Gorputza elizaratzean

O Iongoiko Ejiptutik
Iuduak libratua,
Eta emana hekien
Aitei lur agindua.

Arren haran penatsutik
Libratu duzunari,
Errapausua emozu
Glorian arimari.

	Gorputza insensatzean

Iainko puxant zeñen nahia
Baitirade gorputzak,
Insensatzen zeren diren
Arrimekin egoitzak.

Arren othoi arimari
Zuk emozu gloria,
Zeñen insensatzen baita
Hill ohean lohia.

	Gorputza ehorztean

O Iongoiko, aita Adan
Lurretik formatua,
Arren adizazu gure
Presenteko plañua.

Eta arima ezazu
Gida hedoi gañera,
Zeñen gorputza irauzten
Baita hobi belzera.

	Hill gunean

O Iongoiko zeñen baita
Bihotza guztiz bera,
Duzun othoi egun ioan dek.
Arimaren aldera.

Hartarakotz mana zazu
Migel arkanjeluak,
Parabisuan diozon
Eman lekhu hautua.

	Bederatzi urrenean

Iainko ona zu othoizten
Zaitugu arimentzat,
Bederatzi urrena egun
Egiten denarentzat.

Isur diozozu zeure
Graziaren ihintza,
Zeruetan diezazun
Itzul esker hanitza.

	Urthaburuan

O Iongoiko urrikaltzen
Ama usatua,
Urrikal begizu zeñen
Baita urthaburua.

Errepausuzko emozu
Zeruetan alkhia,
Zuri itzulzeko zordun
Den eske berezia.

	Edozein orduz

O Iongoiko, arima eta
Gorputzaren iabea,
Urrikal begizu auhen
Arimaren tristea.

Arren labur diozozu
Sofritu behar pena,
Iraungitzen diozula
Khar su borthitzarena.

BIGARREN TRAKTATUA

Doktriña kristianaz
Edo haurren irakatzmenduez laburki

	Doktriña kristianaren ikhasteko haurrei, exortazionea

Tho haurtxoa, ikhas ezak
Salbatzeko artea,
Zeña baita gañerako
Zuhurzien andrea.

Ezen berze zuhurtziek
Ziaraunstek mundura,
Bañan hunek zeru izar
Ederres histatura.

Zer progoxu atherako
Duk berzen iakiteas,
Baldin salbatzen ez bahaiz
Hekien berthuteaz.

Hek guztiak alfer dituk
Baldin eta arima,
Galtzen baduk, o guztien
Azkeneko lastima.

Hau duk beraz lehen eta
Bizirik ikhasteko,
Munduko eginbideei
Gero iarraikitzeko.

Doktriña kristianaren aitziñeko eta ondoko othoitzak

	Doktriñaren aitzinean errateko othoitza

O Iainko zuhurtziaren
Iguzki arraitsua,
Zuk argi ezazu gure
Adimendu itsua.

Ikhas dezan zuk manatzen
Duzun lege garbia,
Zure semeak zerutik
Lurrera ekharria.

Hartarkotz bada iguzu
Adimendu ernea,
Entzuteko irakatzten
Zaizun eginbidea.

Hura lurrean konplitu
Eta zeru gorean,
Lauda zaitzagun aingeru
Dohatsuen artean.

	Doktrinaren ondoan errateko othoitza

O bihotzen argitzaille
Guztiz arrai zuzia
Esker eta laudorio,
Duzula berezia.

Zeren argitu gaituzun
Zeruko zuhurtziaz,
Itsutuak gabilltzanak
Illhuntasun handiaz.

Arren bada Iainko ona
Egiguzu grazia,
Bitztua idukitzeko
Doktrinaren argia.

Hartzas lurrean klaratu
Eta geure bizia,
Zeruan diezaguzun
Eman zeure gloria.

Halabis

DOKTRINA KRISTIANA BERA

I. burua

	1. Iongoiko bat dela

Iongoiko bat baizen eztuk
Zeñen ahal handiak,
Egin baititu zeru lur
Eta argizagiak.

Hura ohora al baiteza
Hura humillki adora,
Hure beharrean azan
Hark ordañez fabora.

	2. Eliza bat

Eliza bat ere baizen
Eztuk hark ifinia,
Zeñetzaz adizen baita
Kristauen konpañia.

Bekira ukek hain balderna
Saindutik illkhitzetik,
Hortzaz lekhorean eztuk
Baizen honda lezerik.

	3. Buruzagi bat

Iesus Kristo duk eliza
Haren buruzagia,
Haren ordaña lurrean
Aita saindu bizia.

Iesus Kristo ohorazak
Nola heure erregea,
Eta Aita Saindua hala
Nola haren ordea.

	4. Lege bat

Iesus Iaunak ezarria
Duk kristauen legea,
Zeña baita asko aldez
Berzeak baño hobea.

Bizi adi beraz lege
Hark eman duenean,
Ezen ezin salba aiteke
Lege hartzaz berzean.

	5. Fede bat

Halaber eztela iakin
Ezak fede bat baizen,
Zeruko bidea zeñak
Baitarozu argitzen.

Zuri hura aitzinean
Duela zerukoari,
Senioralea legez lot
Akio bideari.

	6. Izen bat

Fiñean izen bat baizen
Eztiagu guztiok,
Giristiñoak deithatu
Ohi garen presunok.

Eta hura, Iesus Kristo
Geure erregerenak,
Harenganik atheratzen
Diagu aiphamena.

Bañan deitze hura nondik
Hiri ungi zaik egonen,
Baldin ezpadituk haren
Ordenantzak konplitzen.

Konpli zakek beraz lege
Hark manatzen duena,
Gezurrez ekhar eztezan
Kristauaren izena.

	7. Señale bat

Kristauaren señalea
Duk gurutze saindua,
Paganotik berezten dik
Hartzaz bere burua.

Perill handietarik hark
Giaitik begiratzen,
Ikhas ezak nola hartzaz
Baliatuko aizen.

	8. Gurutze sainduaz baliatzeko bi molde

Bi molde dituk gurutze
Sainduaz baliatzeko,
Bat eta berzeak dituk
Hik gogoan hartzeko.

	9. Gurutzatzea

Lehena duk bekhokian
Gurutze egitea,
Ahoan, berzea eta
Bulharretan, berzea.

Bekhokian, guarda azan
Asmu gaixtoetarik,
Ahoan, berriz begira
Azan gaitzki hitztetik.

Bulharretan, guarda azan
Desira gaixtoatarik,
Fiñean begira azan
Obra gaixtoetarik.

Molde hunetzaz badahi
Ungi zerbitzatzeko,
Grutzatzean hunela
Othoitz duk egiteko

Gurutzearen indarrez
Gogoeta etarik,
Iauna begira nazazu
Othoi gaixtoetarik.

Halaber guarda nazazu
Gaizki hitz egitetik,
Fiñean guarda nazazu
Desira gaixtotarik.

Edo nahiago baduk
Gurutzatzen aizela,
Errakek debozione
Handirekin hunela.

Gurutzearen indarrez
Neure etsaietarik,
Iauna begira nazazu
Othoi guztietarik.

	10. Ziñatzea

Gurutzeaz armatzeko
Baduk berze molde bat,
Giristiñoak handiro
Progotxatzen diren bat.

Iakiteko gorputzean
Gurutze egitea,
Guardaturik erratera
Orain noan antzea

Bekhokia beherazak
Eskua sabelera,
Gero eskuñeko soñetik
Ezkerreko aldera.

Eta errakek eskua
Hala erabilltzean,
Aita Seme Espiritu
Onaren izenean.

Señaletze hunek erran
Nahi dizi Iongoikoa,
Izate bateko eta
Hirur presunakoa.

Bekhokian emateak
Eskua, Iainko Aita
Señalatzen, podoroso
Eta guztiz puxanta.

Sabelean emateak
Berris haren semea,
Bi soñetan ematean
Espiritu emea.

Buruan emateak erran
Nai dik Iainko Aita,
Aitaren adimendutik
Enjendratua baita.

Sabelean emateak
Erran nahi semea,
Aitarenganik zergatik
Baitu bere ethortzea.

Bi soñetan emateak
Espiritu Saindua,
Hek bietarik zergatik
Baita prozeditua.

Hargatik bada erraten
Daigu ziñatzean,
Aita Seme Espiritu
Sainduaren izenean.

Arren fabora gaitzala
Muga eta orenean,
Faborera deitzen haren
Izena dugunean.

Erraten diagu Aita
Seme, eta Espiritu,
Trinitatean zeren diren
Hirur presuna saindu.

Eta bakhotxki diagu
Izenean erraten,
Hirur presunak Iainko bat
Baizen zeren eztiren.

II. burua

	1. Bi manamendu prinzipalak

Iongoiko bat onhets ezak
Heron ez gehiago,
Eta kristau legiak
Heronez gutiago.

Hauk bietara billzen tuk
Berze manu guztiak,
Rabinari ihardatsi
Hala Iesus mesiak.

Obratzekek beraz manu
Bi saindu hauk gogotik,
Berzeak hautan zarratzen
Diradenaz geroztik.

	2. Naturazko legearen birmanuak

Eztiozokela egin
Lagunari kalterik,
Hiri egin liezaken
Nahi ez ukeenik.

Aizitik bethi ontasun
Egiokek ahala,
Hiri egin liezaken
Nahi uken bezala.

Hau duk bihotzean dugun
Iainkoaren argia,
Eta paganoek berek
Aithor duten egia.

Treba adi berze lege
Hauk obretan ematen,
Munduaren aitziñean
Ungi ethorri aitzen.

	3. Bi bekhatu thaillu,
	bata orijinala eta berzea aktuala

Bi bekhatu thaillu dituk
Bata orijinala,
Eta berzea diagu
Deithatzen aktuala.

Orijinala diagu
Aita Adanengañik,
Hutz aktuala ordean
Ekharzen geureganik.

Baptismuak xahutzen dik
Nota orijinala,
Eta konfesioneak
Bekhatu aktuala.

Erremedio hauk bada
Idukitzak gogoan,
Progotxoski zerbitzadin
Muga beharrezkoan.

	4. Bi bekhatu aktual,
	bata mortala, eta berzea beniala

Begira adi bekhatu
Bi aktualetarik,
Edo nahiz biz benial
Edo mortaletarik.

Hutz xipiaz antsikabe
Den presunak gerora,
Antsikabe egiten duk
Noiz bait handiagora.

Hartarakotz bada guarda
Adi hutz xipitarik,
Moian hartzaz begira adin
Handiagoetarik.

Bizitzearen fiñean
Hondale khardunera,
Handi xipiaren pena
Ezoan pagatzera.

III. burua

	1. Arimonaren hiru etsai prinzipalak

Hirur etsai ezagutzak
Herra handitakoak,
Eta lausengu garabez
Ezin baketuzkoak.

Haragia duk lehena
Berzea mundu manoa,
Hirurgarrena itzalean
Laket zaion gaixtoa.

Hauk hirurak idukitzak
Etsai handienentzat,
Hekin asiki miñetik
Begira adienzat.

	2. Hirur konseilluak

Baldin eta nahi baduk
Hik perfekt errendatu,
Bertute guztiez behar
Duk arima bistatu.

Bañan guztiz nahi baduk
Ardiatsi khoroa,
Berzeak baño eder eta
Balioso agoa.

Probrezia besarkazak
Eta kastitatea,
Gero obedienzia
Humillen berthutea.

Hauk hirurekin moianez
Zeruetan khoroa,
Ardiatsiko duk berzeak
Baño ederragoa.

	3. Hirur presuna trinitatean

iainkotasunean hirur
Kondatzen tuk presunak,
Aita, Seme Espiritu
Gero graziaduna.

Aita dut guztiz puxanta
Bai zuhurra semea,
Eta Espiritu Saindua
Dohain guztiz bethea.

Eztituk ordean hirur
Hauk Iongoiko bat baizen
Iainko bat bezala ditik
Elizak adoratzen.

	4. Hirurtasunaren kontra hirur bekhatu

Hirurtsunaren kontra
Hirur dituk bekatu,
Hala die elizako
Dotorek deklaratu.

Aitaren kontra dituk huts
Flakotasunezkoak,
Semearen kontra berriz
Ignoranziazkoak.

Espirituaren kontra
Gaixtakeriazkoak,
Azken hauk berzeak baño
Barkhatzen gaitzagoak.

Begira adike beraz
Hiru falta hautarik,
Bañan guztiz ere azken
Deklaratuetarik.

	5. Arimaren hirur ahalak

Gure arimaren eta
Hirur dituk ahalak,
Zeñak ospatzen baitire
Hargatik prinzipalak.

Adimendua lehena,
Gero borondatea,
Eta fiñean iragan
Direnez orhoitzeak.

Hirur ahal hauk enplega
Etzak ontasunetan,
Kadira ederra bathuko
Hiri zaik zeruetan.

	6. Bekhatuen barkhamemdu
	ardiatsteko, hirur gauza

Ardiaiztekotzat heure
Falten barkhamendua,
Hirur gauza hautzaz egon
Behar duk orhoitua.

Lehenbizirik behar duk
Bihotzean damua,
Ondoan gero mihian
Konfesio xahua.

Finean eskuan behar
Satisfakzionea.
Hauk hirurez eginen duk
Iaunarekin bakea.

	7. Hirur berthute theologalak

Sinhetztea, esparantza
Eta karitatea,
Iongoikozko berthuteen
Kondatzen duk nonbrea.

Sinhetztik beraz Iaunak hitz
Erran tuen guztiak,
Ez ikhusi arren gauza
Berak hire begiak.

Laurean gareño ikhusten
Ditiagu illhunki,
Noizbait zeruan egiñen
Ditiagu daroki.

Esparantza ere behar duk
Ezen hire nekeak,
Izanen tuela sari
Merezien kideak.

Zeren zeru lurrek lehen
Baitute faltatuko,
Ezen Iongoikoak baitu
Bere hitza hautsiko.

Bañan fede eta esparantzaz
Ezaiteke probetxa,
Karitate sainduz bero
Ez badeza bihotza.

Hura ohi duk berthute
Guztien erregiña,
Ardiatzteaz egikek
Heure ahal egiña.

Fedea duk zimendua
Esparantza harria,
Karitatea ordean
Gañeko estalkia.

Zer progotxu duk etxeaz
Baldin eta uriei
Idekia baitaroek
Utzten eta haizeei.

Karitatea beharke
Beraz berzeen gañetik,
Berze berthute ederrez
Probetxat zergatik.

	8. Hirur gauza errespetatzekoak

Relikiak ohoratzak
Bai eta imajinak,
Bai halaber Agnus Dei
Orhe sainduz egiñak.

Usat adi hek debotki
Heurekien ekhartzen,
Asko kaltetarik die
Presuna begiratzen.

Ezen ozpin krueletik
Guardatzen die presuna,
Eta barkhatzen bekhatu
Benial deitzen dena.

Erre edo itsotzeko
Halaber perilletik,
Guardatzen die herio
Baita ustekabetik.

Sathan ere iziturik
Die ihesi bidaltzen,
Baita indar etsaiari
Garaitzeko ematen.

Gorgatuak libratzen tie
Erditzeko miñetik,
Hirur gauza sainduen hauk
Heldu tuk berthutik.

Debozione handiz beraz
Ekhar etzak heurekin,
Perill hek har ez azaten
Kalte handiarekin.

	9. Hirur aureola edo
	hirur urre burutzak

Hiru khoroa ohi tuk
Guztien ederrenak,
Martiri, birjina eta
Dotor iakintsunenak.

Nola gradu hauk baitire
Ardiatzten gaitzenak,
Zeruetan hala dituk
Pagatzen gehienak.

IV. burua

	1. Laur berthute kardinalak

Prudenzia, Iustizia
Indar Tenperanzia,
Laur berthute kardinalen
Duk nonbre hautetsia.

Aizen beraz prudent eta
Zuzen baliatzaille,
Nekeetan borthiz eta
Atseginen neurtzaille.

Ezen hanbat gizon eztik
Ezpatak hill munduan,
Nola atsegin soberak
Eman baitu putzuan.

Bertute hauk besarkatzak
Ezen hautan berzeak,
Sustengatzen dituk nola
Gondeetan atheak.

Hargatik ere deitzen tuk
Berthute kardinalak,
Zeren diren athearen
Nola sendo uhalak.

	2. Lau bekhatu, zeruari
	bengantza eske dagozkanak

Begira adi eskuak
Odolez gorritzetik,
Baita naturaren kontra
Bekhatu egitetik.

Eztezakela tormenta
Emaxurx nerhabea,
Ezta nekhazalleari
Gora bere nekea.

Ezen hauk bendeku eske
Ziaudekek zerura
Hautan kautsa ez adintzat
Iduki zak ardura.

	3. Lau obra prinzepalak

Orazione barur eta
Limosna erromeriak,
Giristinoaren dituk
Obra buruzagiak.

Obra hauk harritzen die
Etsaia gehienik,
Hautan beraz al baitadi
Hi treba maizkienik.

	4. Gizonaren lau azken fiñak

Lau fin dituk gizon penak
Handiz bethearenak,
Gau eta egun bihotzean
Iraultzeko tuenak.

Herioa duk lehena
Berzea iuramendua,
Berzea berris infernua,
Fiñean parabisua.

Orhoit adi lau fin hautzaz
O gizon mandanoa,
Zeñak erhakerietan
Baituk heure gogoa.

Ezen ungi baldin bahaiz
Gauza hautzaz orhoitzen
Faltarik egin gabe duk
Bizia eramanen.

V. burua

	1. Gorputzaren bortz sensuez

Eztezala bista heda
Gauza ergel denera
Ezta beharria zabal
Itsusi den elhera.

Hain guti behar atzait
Usain onei iarraiki,
Ezta gaizki mintzatzeko
Heure ahoa ideki.

Fiñean eztezala uki
Desonhest den gauzarik,
Aitzitik sensuez zerbi
Ungi begiraturik.

Ezen gure arimaren
Hek ohi tuk leihoa,
Hetarik giaitik etsai
Atakatzen gaixtoak.

Iduki etzakek beraz
Hek ungi zarratuak,
Ariman eztakizkien
Sar etsai odolsuak.

	2. Elizaren bortz manamendu prinzipalak

Meza entzun al baiteza
Igande sainduetan,
Eta besta elizamak
Manatu guztietan.

Bekhatuak konfesatzek
Urthean behin bedere,
Gorputz saindua errezibi
Baskoetan ezpere.

Barur etzak bijilia
Garta eta garizuma,
Hala ardiatsiko duk
Zeruko erresuma.

	3. Elizaren berze bortz manamenduak

Orziral laurunbatetan
Eztuk haragi ianen,
Ez muga debekuetan
Ezkontzarik egiñen.

Aphezei paga dietzek
Zor dorosten fioak,
Hamarren primiziak
Berze gañerakoak.

Eztezala batre hanta
Heretikoarekin,
Ez hain guti eskumikuz
Zaurthua denarekin.

Baldin ordean herori
Hartan bahaiz erori,
Absolbatzera hoako
Nigarrez prelatari.

Elizaren deitzen dituk
Hautxek manamenduak,
Diren ordenuak zeren
Eliza saindatuak.

Obedizak beraz heur
Ama ona bezala,
Haren manuak obretan
Ematen dituela.

Ezen Iaunak ez au bere
Seme aboaturen,
Non eztuen heure ama
Eliza ezaguturen.

	4. Bortz sakramentaliak

Ur benedikatu sainduz
Bustizakek belarra,
Bekhatuez orhoiturik
Baita zeha bulharra.

Konfesio jenerala
Maiz errakek debotki,
Baita benedikzione
Prelatena errezibi.

Gure Aita eztezala
Ahantz saindu othoitza,
Hau duk sakramentalien
Nonbre sakratu bortza.

Bekhatu benialak hauk
Ohi tie barkhatzen,
Zeren bada eztuk hautaz
Ere kontu eginen.

	5. Berze bortz gauza sakramentaliei
	hurbilltzen zaiztenak

Ogi benedikatua
Har ezakek debotki,
Eta Iaunaren gorputza
Errezibi digneki.

Atariko probeari
Emok heure ogitik,
Eta meza saindua entzun
Iaiki eta ohetik.

Prediku sainduak entzun
Al baitetza erneki.
Sakramentaliei bortz hauk
Ziarraiztek hurbillki.

Hauk ere orobat tie
Beniazak barkhatzen.
Eta grazia arima
Flakotara isurtzen.

Hautzaz ere beraz heuk
Egitzik progotxuak,
Eztituk mezprezatzeko
Iongoikoaren donuak.

VI. burua

	1. Espiritu Sainduaren kontrako
	sei bekhatuak

Ez adilla desespera
Huts egin dukenean
Ezta heure ungi egiñez
Sar presunpzionean.

Erreferta eztezala
Egia ezagutua,
Ez berzeren ontasunez
Errizibi damua.

Begiradi egin duken
Faltan hisiatzetik,
Bañan guztiz konfesatu
Gabetarik hilltzetik.

Ezen bekhatuetarik
Barkhamendu gabea,
Urrikimendu gabe duk
Batbedera hilltzea.

Espiritu Sainduaren
Kontra dituk falta hauk,
Haren ontasunen kontra
Zergatik baitire hauk.

Ahalas begira adi
Berez hoben hautarik
Haren graziak eztaiten
Aparta hireganik.

VII. burua

	1. Zazpi galdegin behar ditugun
	gauza prinzipalak

Gure Aita zeruetan
Glorioso zarena,
Errespetuz aipha bedi
Lurrean zure izena.

Egiguzu zeruaren
Ardiatzteko grazia,
Eta bethi konpli bedi
Zure saindu nahia.

Egunoro behar gare
Iguzu mantenua,
Eta guk berzerik legez
Hutsen barkhamendua.

Eztezazula permeti
Tenta gaiten borthizki
Bañan gaitzatzu kaltetik
Hastanduak iduki.

Hauk duk Iesus Kristo Iaunak
Irakatsi othoitza,
Zenetan beharren tugun
Zazpi gauza baitauntza.

Bethiere hau ahoan
Al baituke maizenik
Ezen eztuk othoitzetan
Huni hersten zaionik.

	2. Zazpi sakramentuak

Zazpi sakramentu dituk.
Baptismua lehena,
Konfirmazionea duk
Gero haren hurrena.

Gero kofesionea,
Gero gorputz saindua,
Aphezkoa, eta ezkontza,
Fiñean alunzioa.

Baptismuak arima dik
Bekhatutik garbitzen,
Konfirmazioneak dik
Grazian eskoratzen.

Gorputz sainduak, hazkuntza
Ematen arimari,
Konfesioak barkhatzen
Urriki duenari.

Aphezkoak gizona dik
Aldareko sakratzen,
Eta eskontzak grazia
Eskonduei ematen.

Alunzioak indarrak
Berretzen arimari,
Igurikitzeko azken
Guduan etsaiari.

Hautxek ditue elizaren
Zazpi sakramentuak,
Iesus Kristo gure Iaunak
Berak ordenatuak.

Hautarik arimetara
Isurtzen duk grazia,
Hala nola kanaletik
Alhorrera uria.

Hautzaz bada freska zakek
Arima agortua
Gloria merezi duen
Ekhar dezan fruitua.

Bañan ordean hautara
Hurbill adi digneki,
Iaun zerukoak gastiga
Ez azantzat garratzki.

	3. Zazpi berthute prinzipalak

Aizen bethiere humill,
Bai begitartegille
Trebesia eta ondiko
Handien pairatzaille.

Liberalitetaten
Preza zak noblezia,
Eta kastitatearen
Maita perla garbia.

Mahañean begira zak
Arrazoin den neurria,
Eta egitekoetan
Egin dilijenzia.

Zeru goitia bistatzen
Die zazpi planetek,
Bai eta gure arima
Zazpi berthute ederrek.

Hekien ardiatzteaz
Egik ahal egiña,
Bista dezaken arima
Billuz eta eikhiña.

	4. Zazpi bekhatu mortalak

Ez aizela handi nahi,
Ez eta are bekhaixti,
Ez eta utz garaitzera
Heure aserreari.

Halaber abarizia
Gaitzetzak itxikina,
Nola manera berean
Paillardiza higuña:

Gehiago ez aizela
Emana zintzurrera,
Ez hain guti nagitasun
Laxo eta herrestera.

Zazpi berthuteen kontra
Zazpi dituk bizio,
Hidraren zazpi buruak
Ziduritek propio.

Hekin asikiak dituk
Arima hillgarriak,
Hetarik hillez betheak
Ifernuko hobiak.

Ago beraz bethi erne
Nonbaitik bere hortzak
Kruelki eztietzaten
Iratxaki zorrotzak.

	5. Espiritu Sainduaren
	zazpi dohanak

Zeruko gauzen arraio
Behin zuhurtziari,
Munduko egin bideen
Gero iakitari.

Gehiago al baituke
Erne adimendua,
Eta egiteko gaitzeran
Har bethi konseillua.

Trabailluetan halaber
Aite animoduna,
Guztiz ere Iainkoaren
Izan beldurtasuna.

Fiñean pietatera
Aite guztiz emana,
Hire penak izanen dik
Golardo dagokana.

Espiritu Sainduaren
Huna zazpi dohañak
Munduko tresor guztiak
Pasatzen dituztenak.

Orhoitzaren sari ditik
Hauk aithortzen libroki,
Haukin beraz eska akio
Belhauriko humillki.

	6. Miserikordiasko obrak

Aizen urrikalmendutsu
Beharraren aldera,
Iongoika ona alaber
Izan dadin hirera.

	7. Zazpi miserikordiazko
	obra espiritualak

Irakats al baitiozo
Ez iakin sinpleari,
Eta konseillu on eman
Premia duenari.

Konsola ezakek ere
Gaitz handiek hartua,
Eta pazientki sofri
Etsaien afruntua.

Niholatan bengantzarik
Eztezala desira,
Iauna ziagok gaixtoa
Punitzeko begira.

Othoitzak egin behar tuk
Hill eta bizientzat,
Eta ez xollki adizkide
Baña are etsaientzat.

Hauk miserikordiazko
Obra espiritualak,
Berehalat heldu diren
Hauk berriz korporalak.

	8. Zazpi miserikordiazko
	obra korporalak

Athariko probeari
Hauts diozok ogia,
Baita egarri denari
Presenta edaria.

Lekhorean datzanari
Emokek ostatua,
Guztiz senioraleari
Arratseko pausua.

Halaber besti ezakek
Probe billuzgorria,
Eta ikhus ohaturik
Gelan datzan eria.

Bisitatu ere behar
Dituk presondegiak,
Eta fiñean aurkhitu
Ehorztean lohiak.

Hautxek dituk bada obra
Urrikamenduzkoak
Zeñak manatu baititu
Hertsiro Iongoikoak.

Ezen ethortzen denean
Iuiatzera mundua,
Haukien galdegiñen dik
Prinzipalki kontua.

Obra on hautzaz mukuru
Egik beraz handia,
Eztuentzat iuiamendu
Hartan ahalkeria.

VIII. burua
Zortzi dohatsutasunak

Aizen espirituz probe
Gaixtakerietako.
Bañan ordean aberats
Obra sainduetako.

Har ezakek atsekabe
Berzek huts egitean,
Eta emetasunaren
Prezadi berthutean.

Ahalas baliarazi
Al baiteza zuzena,
Remediatzera kalte
Etsaia berzerena.

Urreaz erosten ezten
Maitazakek bakea,
Nola xabutasunaren
Oraño berthutea.

Eta nihork ofensatzen
Bahau bidegabezki,
Orhoit adi sofritzera
Hobena pazientki.

Berthute hauk giaitiztek
Errendatzen dohatsu,
Iaun onak ziarozkiguk
Hargatik gomendatu.

Hautan beraz treba adi
Hark agindu saria,
Ardiats dezan zein baita
Sekulako gloria.

IX. burua
Bederatzi bekhatu berzerekin
kutsatzen garenak

Eztiozola berzeri
Eragin bekhaturik,
Lausenguz edo mehatxuz
Hartara lixturturik.

Guardadi halaber nihor
Gaizki konseillatzetik
Baita gaizki egitera
Halaber manatzerik.

Eztezakela bekhatu
Egitera zagita,
Ez eta hain guti nihoiz
Konsenti haren falta.

Gutiago are behar
Duk egiten lagundu
Ezta eginez geroztik
Ungi dela laudatu.

Faltatzera doanean
Begirauk izilltzerik,
Allegia ez ikhusten
Bai itxura egitetik.

Giristiñoa hauk dituk
Bederatzi hobenak
Kristau laguna faltetan
Eragotzten dutenak.

Begirauk beraz
Hutsik eragiterik,
Aitzitik heure ahalaz
Gibelazak gaizkirik.

Zerengatik hark bekhatu
Egiten duenean,
Herori ere kutsatzen
Baitaiz haren hutsean.

X. burua
Hamar manamenduak

Iongoiko bat onhets ezak
Eta adora debotki,
Eta haren izenaz ez
Zinik egin banoki.

Gehiago begira zak
Igandea sainduki,
Eta burasoak ohora
Bizi adin luzeki.

Nihor hill eztezakela
Ez bihotzez gaitzetsi.
Ezen bengantzen Iainkoa
Ni behar nauk sinhetsi.

Paillardiza iguñari
Egiokek ihesa,
Guztiz ere ez desira
Lagunaren esposa.

Berzeren ona hain guti
Beharko duk iduki
Guztiz ere hauzoaren
Ontasuna ez uki.

Fiñean mihiari emok
Guardia ezten gezurti,
Eta aizen falseria
Iraustera beldurti.

Huna Iainko handiaren
Hamar manamenduak,
Bi harrizko tauletan haro
Berak eskribatuak.

Begiradi beraz lege
Saindu haukin hautstetik
Gastigua ezthatorken
Zeruaren gañetik.

XI. burua

Hamenka milla birjinek
Iesus Kristorengatik
Bere bizitzeak eman
Zitizteen gogotik.

Hartarakotz orhoit adi
Hekin bihotz handiaz
Eta omena ohora
Ahal egin guztiaz.

XII. burua

	1. E. Sainduaren 12 fruituak

Guztien gañetik izan
Ezak karitatea,
Ezen berthutetan har dik
Eramaren florea.

Eta ungi egiteaz
Bethiere boz adi,
Iarraikitzen atzaiola
Kharrez berthuteari.

Gehiago preza ezak
Bakearen dohana,
Eta gerla gaixtoetarik
Ago bethi hastana.

Halaberki al baiteza
Maita emetasuna,
Baita manera berean
Ere mansotasuna.

Ontasunaren oraño
Preza zak berthutea,
Eta Iainkoaren baithan
Iduki sinhetstea.

Heure erremangetan
Guarda zak modestia,
Kalte eta lastimetan
Bai har pazienzia.

Guztiz ere preza ezak
Kastitate garbia,
Bañan ere gehiago
Saindu kontinenzia.

Bañan berthute guztiak
Koroatzen tunak
Huts egin gabe duk obra
Onetan iraupena.

Espiritu Sainduaren
Hauk fruitu hamabiak,
Zeñek xitzen baitituzte
Gañerako guztiak.

Hautzaz arima haz ezak
Giristino flakoa,
Etzen hauk daroe bizi
Emanen bethikoa.

	2. Hamabi apostoluen, hamabi errefauak

	S. Petrus
Sinhetsten, dut Iainko Aita
Ahal guztitakoa,
Zeñak kreatu baititu
Zeru lur itsasoa.

	S. Ioanes
Nik halaber sinhetzten dut
Iesus haren semea,
Zeñak reparatu baitu
Gizonaren kaltea.

	S. Iakobus
Espiritu Sainduaren
Gañik zen konzebitu,
Eta Maria Birjina
Nobleaganik sorthu.

	S. Andreas
Herio gairatu zuen
Pilatusen azpian
Eta Iosefek ehortzi
Bere tonba berrian.

	S. Filipus
Linboetara arimen
Libratzera iautsi zen,
Eta gero hirurgarren
Egunean bitztu zen.

	S. Tomas
Zeruetara igan zen
Eta Aitarenean,
Orain glorioso dago
Iarririk eskunean.

	S. Bartholomeus
Handik ephe iakinean
Iautsiko da lurrera,
Hill eta bizi guztien
Zuzenki iuiatzera.

	S. Matheus
Nik oraino sinhetsten dut

[…][124-125 orrialdeak falta dira]

3. Fede saindua da, Iainko
Bat hirurtasunean,
Ohoratzea hirurtasun
Hura batasunean.

4. Presuñak elkharrekien
Batre nahasi gabe,
Substanzia halaber hain
Guti berezi gabe.

5. Ezen berze da presuna
Aita Iainkoarena,
Berze semearen, berze
Espirituarena.

6. Bañan Aita, Seme, eta
Espirituarena,
Bat da iongoikotasuna
Bat orabat izana.

Gloria, berdina dute
Berdin maiestatea,
Egundañotikakoa
Haste eta fin gabea.

7. Nolakoa baita Aita
Halakoa Semea,
Halakoa Espiritu
Amodioz bethea.

8. Aita kreatu gabea
Semea ere gabea,
Eta orabat Espiritu
Grazien emaillea.

9. Aita neurri gabea da
Semea neurri gabea,
Espiritu sakratua
Orobat neurri gabea.

10. Aita bethierekoa
Semea ere orobat,
Espiritu sakratua
Haura ere orobat.

11. Guztiarekin eztire
Hirur bethiereko,
Bañan solamentki bat da
Iainko bethiereko.

12. Hala oraño eztire
Hirur kreatu gabe.
Ezta manera berean
Hirur neurririk gabe.

Bañan kreatu gabe bat
Eta neurri gabe bat.
Hauk hirrurak bethiere
Ez baizen Iongoiko bat.

13. Orabat da Iainko Aita
Ahal guztitakoa,
Orobat Semea, orobat
Espiritu goikoa.

14. Ordean eztire hirur
Ahal guztietako,
Bañan solamentki bat da
Ahal guztietako.

15. Hala Aita, Iongoiko da
Semea ere Iongoiko,
Espiritu sakratua
Ere orabat Iongoiko.

16. Guztiarekin eztire
Batre hirur Iongoiko,
Bañan solamentki bat da
Aithor duguna Iainko.

17. Hala Aita Iaun da eta
Semea, Iaun orobat.
Espiritu sakratua
Ere Iaun da orabat.

18. Eztire ordean hargatik
Hirur Iaun niholere,
Bañan solamentki Iainko
Bakhar bat bethiere.

19. Ezen nola eliza baitu
Manatzen bat bedera,
Presuna bakhotxa Iainko
Eta Iaun aithortzera.

Halaberki hark berak du
Hertsiro debekatzen,
Hirur Iainko edo hirur
Iaun izenda eztaiten.

20. Aita nihork eztu egin
Ez eta are kreatu,
Ez eta oraño nihork
Halaber engendratu.

21. Aitarenganik bakharrik
Da seme dohatsua,
Ez egin eta ez kreatu
Basian enjendratua.

22. Aita, Semeen hanik da
Espiritu Saindua,
Ez egin eta ez kreatu
Bañan prozeditua.

23. Beraz aita bat da eta
Hirur aita eztire,
Seme bat da eta hirur
Seme ere eztire.

Halaber eztire hirur
Espiritu sakratu,
Bañan xollki espiritu
Saindu bat aithor dugu.

24. Hirurtasunean ezta
Lehen azkenagorik,
Ez eta are gehiago
Handi xipiagorik.

Aitzitik hirur presunak
Dire egundanokoak,
Eta hirurak oraño
Elkarren kidekoak.

25. Halako gisaz non lehen
Erran dugun bezala,
Ohoratu Iongoiko bat
Non bethi behar baita.

Iakiteko batasuna
Hirurtasunean,
Eta orabat hirurtasun
Haur batasunean.

26. Hargatik nahi duenak
Bere arrima salbatu,
Hirurtasunaz sinhetzte
Hau iduki behar du.

27. Bañan oraño gloria
Saindua ardiaztekoa,
Inkarnazione Iesus
Ena du sinhetzteko.

28. Fede zuzena da bada
Guztiok sinhetz dezagun
Eta gehiago geure
Ahoz aithor dezagun.

Iesus Kristo gure Iauna
Dela Iainko Semea,
Dela oraño gehiago
Gizona gure parea.

29. Dela Iainko, Iainko Aitaren
Substanzia beretik,
Eta enjendratua mende
Guztien aitziñetik.

Gizon berriz bere amaren
Substanzia garbitik,
Eta iaioa denbora
Hañitzen gibeletik.

30. Ianko perfet gozon perfet
Arima arrazondunaz,
Egiña eta haraki
Gizon erbalarenaz.

31. Aitaren berdin Iongoiko
Tasunaren arauez,
Aita baño gutiago
Gizatasun arinez.

32. Zeña Iainko eta gizon
Halaber izan aren,
Hargatik ordea ez baita
Iesus Kristo bat baitzen.

33. Bat ez iongoikotasuna
Maragira itzulirik,
Bañan iainkotasunera
Gizatosuna harturik.

34. Guztiz bat ez substanziaren
Nahastakatasunaz,
Bañan bat xollki presuna
Beraren batasunaz.

35. Nola gorputza eta arima
Baitirade gizon bat
Hala Iainko, eta gizona
Dire Iesu Kristo bat.

36. Zeñak pairatu baitzuen
Guregatik herio,
Emateko gure arima
Gaxoei erremedio.

Ifernura patriarken
Libratzera iautsi zen,
Eta gero hirurgarren
Egunean bitztu zen.

37. Zeruetara igan zen
Eta Aitarenean,
Orain glorioso dago
Iarririk eskuiñean.

Handik berriz ethorriko
Da mundu beherera,
Hill eta bizi guztien
Zuzenki iuiatzera.

38. Hura ethortzen denean
Hill diraden guztiak,
Biztuko dire bihotzak
Dituztela larriak.

Bere gorputz propiotan
Dire presentatuko,
Zeren bizitzeko obrez
Kontu errendatzeko.

39. Obra onak egin tuztenak
Ioanen dire zerura.
Gaixtoak egin tustenak
Iautsiko ifernura.

40. Hau da fede katholika
Zeña baldin leialki,
Babederak idukitzen
Ez badu eta osoki,

Ezin salba ahal baitaite
Bañan dohakabeki,
Behar baitu lezekharrez
Iratxakira iautsi.

Athanasioren hauk duk
Fedearen billduma,
Apostoluek eginak
Deklaratzen duena.

Arrius bat zebillala
Elizaren nahasten,
Hari kontra egiteko
Argira eman zien.

Hunen beraz ikhasteko
Har al baiteza pena,
Ezen hau duk gure fede
Sainduaren goihena.

XIV. burua
Elizako zeremoniez

Eliza sainduan baduk
Asko zeremonia,
Zeñez hagoan baitago
Debozione guztia.

Ezen frutua azalak
Nola baitu guardatzen,
Debozionea hala
Hek die begiratzen.

Iduki etzakek beraz
Hek estima handitan,
Ezen hire arimaren
Dituk ontasunetan.

Doktrina kristianaren zarratzea

Hunenbertzez aditu duk
Iesus Kristen doktrina
Orain haren obratzeaz
Egik ahal egina.

Ezen berzetako eztuk
Gizona kreatua,
Baizen konplitzeko haren
Manamendu saindua.

Eta gero ardiatzteko
Sekulako gloria,
Halakoa Iaunak egin
Diezala grazia.

HIRURGARREN TRATATUA
Konfesatzeko antzea laburki

	Nola kofesioa baita bekhatuaz Iainkoaren grazia galduz geroztik haren aurkhitzeko moiana, parabisuko bide zabaletik basatuz gerostik, bide hartara itzultzeko xidorra, iustuasunaren untzi handitik behatuzko itsasora erroriz geroztik, biziaren anpharatzeko ohola, fiñean basan sarthuz geroztik xautzeko ithurria.
	Hala andiro da on haren ungi iakitea, Iainkoaren grazia galdu duzunean, aurkhitzeko basatu zaren bidera itzultzeko erori zaren untzira igateko eta lothu zaizkitzun zikhiñen xabutzeko.
	Ikhas ezakezu beraz gauza hain ekhai handitakoa, zein iduritu zaizkidan liburu hoberenetarik zure premia urrikaldurik atheratu eta moldatu baitut, zeure progotxua egikezu.

1. Konfesiora preparatzeko antzea

	Konfesiora preparatu gabe batetik begirautzu, hain gauza sainduaz abusa eztezazuntzat eta Iainkoak puni etzaitzantzat. Preparatzen hastean konfesiora preparatzeko othoitza erranen duzu, p. 17. Gero zeure azkhen konfesioaz geroztik egin tezun bekhatuez orhitzen etsaiatuko zare.
	Handiroi baliatuko zaitzu arratseko konzienzioren examenetan merkatu zintuen bekhatuen orhoitzapena.
	Eztezazula beraz falta oherakoan haren egitera, oroiterako othoitzak berak orhoitazaraziko zaituen bezala zein baita pag.
	Preparatzen zenbat denbora egin behar duzun ezin ungi señala daite, hillhabethe bat egotu bazare konfesatu gabe egonen zare gutienean oren laurden bat, baldin gehiago egotu bezare gehiago denboraren eredura.
	Orhoituko zaren bekhatuak gogoan ungi har etzatzu eta ahantzteko beldur bazare eskribuz ematzitzu eta dita kofesorari ahalke eta urriki handi batekn irakur diotzotzu, gero etxera zarenean papera errezazu.
	Azken kofesioan bekhaturik ahantzi bazinduen lehenik bekhatu hura kofesatu behar duzu.
	Osoki bekhatu guztiak bat ere estali gabe kofesatu behar tutzu. Xaduki klarki eta deus gerizatu gabe erran behar tutzu.
	Hitz alferrik eta zure bekhatuei ukitzen etzakenik erran behar eztuzu.
	Bekatuei datxezten gauzak edo erran ohi den bezala bekhatuaren zirkunstanziak erran behar tuzue.
	Nola ez xollki haragizko bekhatu egin dut, bañan egin dut aphezarekin serorarekin lagunaren emastearekin lagunaren senharrarekin.

2. Kofesatzen hasteko antzea

	Kofesatzeko ahalik hobekiena preparatu zarenean othoitzean aphur bat belhauriko egonen zare kofesatokiaren aldean, baldin berzerik kofesatzen bada zeure aldiarein begiro modestki eta ixillki igurikiko duzu.
	Kofesatokian debotki eta onhestki sartuko zare eta belhauriko iarriko zare.
	Egiñen duzu gurutzearen señalea.
	In nomine patris edo eskaraz Aita Seme &c.
	Eskuak iuntatuko tutzu.
	Gero erranen diozu aita kofesorari.
	Benedicame, pater quia peccavi.
	Edo eskaraz, aita indazu plazer baduzu benedikzionea ezen bekhatu egin dut.
	Benedikzionea hartu eta erranen duzu.
	Confiteor, edo eskaraz, kofesio jenerala pag.
	Gero hunela kofesatzen hasiko zare.
	Aita hunelako egunez azkhenki kofesatu nintzen.
	Errazu zenbat egun duen edo zenbat denbora eta baldin zenbait bekhatu ahantzi bazitzaitzun errazu.
	Hunelako bekhatu ahantzi zitzaitan.
	Errazu zer bekhatu eta baldin penitenzia konplitu ez bazinduen errazu.
	Ez nuen konplitu ordenatu zitzaitan penitenzia.
	Gorputz saindua ere ahal nukeen bezanbat preparazionerekin eta debozionerekin ez nuen errezibitu eta zegotan bezala ondoan ezkerrak ez nituen bihurtu.
	Halaber oraingo kofesio hunetara ez naiz heldu behar den preparazione edo debozionearekin.
	Fiñean hautsi du neure azken kofesionean hartu nuen deliberazione ona, ezen asko aldez hutz egin dut Iainkoaren hamar manamendu sainduen kontra.

3. Manamenduen arauez kofesatzeko antzea

I. Lehenbiziko manamendua da
Iongoiko bat onhetz ezak eta adora debotki

	Manamendu saindu hunen kontra huts egin dut ezen.
	Faltatu dut askotan Iainkoari zor zitzaion ohorearen ematera, ezagutzaren egitera, othoitztera eta ezkerren itzultzera.
	Othoitzik egin badut egin dut antsikabeki eta laxoki eta goga berzetan nuela hartara gogoetak itzulzeko ardura gabe.
	Iainkoaren gauzetan zegotan baño gehiago eta barrenago sarthu nahi izatu dut. Fedezko gauzez dudatu dut ea hala zirenz.
	Errazu zertan.
	Ametsetan astietan sorginetan eskuturetan eta berze deabruaren artetan sihezte eman dut.
	Erratzitzu zein diren.
	Neure egitekoeran eta beregainki lazeria eta ondikoetan, gehiago fidatu naiz kreaturetan edo gizonetan ez ezen Iongoikoaren baithan.
	Esparantza sobera izatu dut Iainkoaren miserikordian bizitze gaitxtoa neramalarik eta handik gehiago bekhatu egiteko libertate hartu dut.
	Iainkoa bano neure burua eta gizona gehiago maitatu dut eta obeditu.
	Neure lagun giristinoa bere beharrean ahal negiela eztut faboratu.
	Errazu zertan.
	Gauza sainduez eta Iainkoari ukitzen zitzaizkonez burlatu naiz.
	Errazu zenez.

II. Bigarren manamendua
Eta haren izenaz ez zinik egin banoki

	Manamendu hunen kontra ere huts egin dut ezen.
	Zin eta burho hanitz egin dut.
	Errazu alla den usantza gaixtoz ala iakiara, eta zer burho edo iuramendu egin duzun.
	Iuramentu egin dut haren odola zerua haren argia bai ala fede &c.
	Erran dut hain da egia nola Iainkoa bera nola ebanjelioa &c.
	Izatu naiz kausa zeren bereko zin eta burho egin duena.
	Agindu dut gauza ona iuramenturekin konplitzeko borondate gabe.

III. Hirurgarren manamendua da
Igandeak eta bestak iduki ezak sainduki.

	Manamendu hau ere mesprezatu dut ezen.
	Igande eta besta egunetan lanean haritu naiz eta berzerik ere hariarazi dut.
	Errazu zer lanetan eta ea halako beharra zenz.
	Meza entzutera zordun nintzen egunetan faltatu dut.
	Errazu zergatik eta zenbatetan.
	Niri datxezkidanei meza entzutera tenitu zirenean faltarazi daroet edo entzun zazaten ardurarik eztut izan,
	Predikua entzuteaz axolarik izatu eztut edo gogoa berzetan erabilli dut predikariez trufatu naiz.
	Maiz meza entzun dut debozione gabe gogoa berzetan nuela horra huna begiak nerabillizala eta solasen nengoela.
	Meza luzetan unhatu naiz eta laburrak billhatu tut aphez meza luzaro erralleez gaizkia erran tut.
	Meza nausirik eztut entzun, pregarioei guardiarik eztaroet egin.

IV. Laurgarren manamendua
Burasoak ohoratzak bizi adin luzeki

	Manamendu hau ere eztut kontutan iduki ezen.
	Neure burasoak eztitut zerbitzatu eta obeditu.
	Baldin hill badira.
	Neure burasoen froga hek utzi zerozkidaten eta neronek nituen moianen arauera eztitut athera.
	Neure izatez eta ethorkiz ohoratzera tenitu nintzen presunak mezprezatu tut.
	Errazu alla diren aphezak fraideak iuratuak edo berze kargu edo esku duten presunak.
	Gogokiegi eta urgullukiegi mainzatu natzait.
	Jendartean hetzaz gaizki maintzatu naiz.
	Errazu ala gauza kontuzkoetan alla arinetan.
	Gauza iustu eta arrazoñezkoetan eztitut obeditu.
	Errazu zertan.
	Zehar eta borondate gaixtorekin begiratu daroet.
	Errazu zergatik.
	Neure ahalke gabetasunaz eta gaixtakeriaz aserratzeko okasione eman daroet.
	Jende zaharraz mezprezatu tut eta hekin hitzez eta erremangez burlatu naiz.
	Esker gabe izatu naiz neure ungi egilleen aldera.
	Errazu zertan.
	Bruita izatu dut neure urkorekin hargatik gaitzetsi tut.
	Errazu zenbat denboraz.

V. Bortzgarren manamendua da
Nihor hill eztezakela ez bihotzez gaitzetsi
ezen bengatzen Iainkoak ni behar nauk sinhetsi

	Hunetan ere erori naiz ezen.
	Berzeri gaitz ethor zekion nahi izatu dut.
	Errazu alla zen aserrealdian alla odol hotzean.
	Gaizki egilleari gaizki egiteko eta bengantza hartzeko desira izatu dut.
	Errazu ea guztiz konsenti duzun alla ez.
	Neure lagun giristinoa gaitzetsi dut.
	Errazu zergatik eta zenbat denboras.
	Neure lagun giristinoa desohoratu du.
	Errazu zertan eta alla ixillik alla ageriki alla aitzineti alla gibeletik.
	Bere eskas eta inperfekzioneez irau eta erantzuki egin diot.
	Neure ahalaz difamatu dut.
	Neure haserrean erran dut biaia gaitz dagitella haizeak uriak egunak eta berze kreaturek.
	Othoiz gaixtoak neure buruaren kontra despitez eta pazienzia gabez egin tut.
	Nahi eztudanik ethorri edo erran zaitanean lasterregi aserratu naiz eta pazienziarik eztut izan.
	Aserrarazi ditut errespetatu behar nituen presunak eta gehiago hek erran darotatenaz nerori ere aserratu naiz.
	Neure etxatiarren hutsak sobera gastigatu tut, koleraz gehiago ez ezen arrazoñez.
	Errazu ea gastigua falta ba. handiago zenz.
	Neure etxekoei bizitze gaixtoa eman daroet.
	Errazu alla emasteari senharrari, umei alla sehiei, burasoei.
	Berzerik zeren aserratu eta despitatu den kausa izatu naiz.
	Aserratu naiz eta pazienzia galdu dut Iainkoak zenbait atsekabe egorri darotanean.

VI. Seigarren manamendua
Pallardiza iguñarik
Egioke ihesa
guztiz ere ez desira
Lagunaren esposa

	Hunetan ere faltadun naiz, gozatu naiz suñera ethorri zaizkidan gogeta desonhetztetan.
	Errazu zenbat denboraz baita ea konsentitu duzun eta obretara eman.
	Berregin ibilli naiz eta aratzeki neure burua onhetz eta maitarazi nahi desonhestki.
	Baldin emakumea bazare errazu fardatu bazare.
	Fardatu naiz sobera afaitatu eta imikiak ergelkiegi iauntzi tut.
	Neure begiak behar etziren ikhurkarietara nabarmenki erabilli tut.
	Izatu tut hitz lizunak gogo gaixtoarekin.
	Kanta desonhestak kantatu tut eta liburu amurusiazkoak irakurri.
	Musuak desonhestki eman tut.
	Emakumeak itsuski eta ahalke gabeki haskatu tut.
	Lizundu izatu naiz.
	Errazu alla lotan alla iratzarririk.
	Neure burua itsuski ikitu dut edo ukizerat utzi dut berzerik ere nenorrek egin dut.
	Berze Iesus keria hemen aiphatzera ahalke behar denik egin baduzu errazu ezen berdin Iainkoak ikhusi du.
	Finean emakumearekin osoki bekhatu egin dut.
	Errazu alla serorarekin aphezarekin lagunaren senharrarekin, emastearekin, ahaidearekin alla atzearekin alla alhargunarekiñ alla neskatoarekin alla ezkondukoa [...]

VIII.
Berzeren ona hain guti 
Beharko duk iduki
VII.
Guztiz ere hauzoaren 
Ontasuna ez uki

	Berzeren ontasun zilhegi ezten bidez arditatstera desideratu dut.
	Erran behar duzu ea obretan ematera esaiatu zaren.
	Diru izateagatik neure lagun giristiñoa trunpatu dut.
	Errazu ala marxandisa saltzean ala kontratu falso iragatean.
	Komunaren ontasunak artifizioz neure egin tut.
	Hamarren primiziak eztitut ungi pagatu.
	[...]
	Pagatu bere iornala edo soldata, iduki diot edo morrotxtu diot.
	Neronek neure trabaillua sobera pagarazi dut.
	Gareztiegi gauzak saldu tut eta merkeegi berzerenganik erosi, bere etzituzteratarik etxeko ume eta seietarik.
	Ohoñ estalki izatu naiz.
	Iokotan diru irabazteagatik eta trunpatzegatik haitu naiz.
	Limosnarik probetzeko beldurez, eta gustiak neuretzat nahiz, eztut egin.
	Aberatsteko asmatu ahal dudan bide gaixto guztia billhatu dut.
	Aberatstea ahal daiteken dohatsutasunik hendiena estimatu dut.
	Hartzeko tudanak iustizia guztiaren kontra bortxatu eta tormentatu tut niholako errespetu gabe.

XIX. X. Bederatzi eta hamargarrren manamenduak
9. Heure mihiari emok
Guardia ezten gezurti
10. Eta aizen falzeria
Irauztera beldurti

	Arinki iuiatu dut berzeren obres eta hitzez, gaitzetara hartu dut onera hartu behar zena.
	Gogoan behar gaixtoak arinki neure lagun giristiñoaz izatu tut.
	Berzeez gaizki minzatu naiz.
	Errazu alla zen difamatzeko gogoarekin alla arinkin.
	Berzez nihor gaizki mintzatzea gogotik eta atsegiñarekin aditu dut neure aldetik zerbait berretu dut.
	Neure lagunaren bekhatu ixilla agertu dut.
	Errazu alla iakiara eta kalte eragiteko alla berzela.
	Sekretu barren bat airatu dut zein agindu bainuen estalirik idukitzeko.
	Errazu zer gogoz airatu duzun baita gomendatu zerotzunari kalterik ethorri zaion.
	Neure hitz gaixtoak ditudala gauza lagun giristiñoa desohoratu dut.
	Errazu zertan eta zer gutimendu eta mezprezio handik ezatu duen.
	Gezurrak erran tut.
	Errazu ala ziñez ala burlaz ala iuramentuarekin ala gabe ala berzeri aisegin egiteagatik ala kalte.
	Falsoki neure laguna akausata dut eta haren kontra lekhuko falso izatu naiz eta berzerik izan arazi.
	Lagunen artean asko hitz arin alfer eta gaixto erran dut.

Hau da manamenduen arauera bere buruaren akusatzeko antzea

	Iakin ezazu ezen iakiara hamar manamendu hauk ikhusi tutzun bezala ezarri tugula elkhar ziduritenak, elkhargana billdurik nola seigarrena eta bederatzigarrena eta zazpigarrena eta hamargarrena: erraxkiago zuk gogoan hartzeagatik eta ez gauza bera bieta aiphatzeagatik zeren biak batetare billtzen baitire ungi begiratzen duzunean ikhusiko duzun bezala.

4. Zazpi bekhatu mortale edo 
arima hillgarrien kofesatzeko antzea

	Manamenduez erran den molde hunetan kofesatu zarenean zazpi bekhatu mortalez hunela egin beharko duzu.

I. Supherbia edo handigoazko bekhatuak

	Banaloriasko gogoetak izatu tut zeñetan zenbait denboraz gelditu bainaiz.
	Glorifikatu naiz Iainkoak eman darozkidan dohañez eta berzeren eskasez burlatu naiz.
	Neure lagunei azko beheramendu eman daroet eta bere hutsak aitziñera daroztet.
	Ni bezanbat edo gehiago ziren presunak mesprezatu tut.
	Presunpzionez bethea izatu naiz, nintzen baño gehiago neure burua egiten nuela.
	Urgulleria gehiegirekin errezibitu dut egin zaitan zerbitzoa.
	Burupe gehiegirekin mintzatu natzaie neure azpikoei.
	Nahi izatu dut munduak nitzaz opinione on zuen ezertan gehiago idukitzeko.
	Lausengu eta neure laudorioetan atsegin hartu dut.
	Neure burua bantatu dut aita ene baithan etziren dohañez eta berthutez.
	Hista eta sepa gaixtotako izatu naiz.
	Berzeren, abisu onak mezprezatu tut.
	Nihori alde egin eta deus irauki nahi izatu eztiot bañan azkhena geldi zekidan nahi izatu dut.

II. Inbidia edo bekhaizkoako bekhatuak

	Bekhaiztu naiz zeren batzuek diren ni bezanbat eta berze batzuek berriz zeren ni baño gehiago edo ohoretan edo moianetan.
	Damu hartu dut neure laguna laudatzen aditzeaz ustez ezen haren estimak eneak gutitzen zuela.
	Hura gutiago estimarazitzeagatik haren inperfekzione nihork etzeakizkienak agertu tut.
	Berze batzuek bezala aboratzteagatik eta ohoratua izateagaitik hekin bekhatuak egin tut.

III. Zintzurraren bekatuak

	Bianda arruntez ez naiz kontentatu eta friandizak bilhatu tut.
	Goizegi premia gabe ian eta edan dut.
	Othuruntzetan behar baño gehiago ian dut eta hetzaz lekhora ere premia gabe ian eta edan dut.
	Sobera gartuz gañez egitera ethorri naiz.
	Barur egunetan hameka orenak baño lehen ian dut.
	Arratsean kolazione handiegi egin dut.
	Arratsetan afaldu naiz.
	Barur egunak premia gabe hautsi tut.
	Haragi ian dut egun debekuetan eta garizuman berze gauza sori etzirenetarik.
	Gauza kontrarioak anoko plazeragatik ian izatu tut eta gaizki aurkhitu naiz.
	Sobera zintzurrari emana izatu naiz.
	Hargatik gauaz lizundu izatu naiz eta amets desonestak egin tut.
	Hargatik hitz eta kanta desonhestak erran tut eta erremangu itsusiak ediki tut.
	Hargatik maskatu eta danzakatu izatu naiz.
	Hargatik gauza sakratuez iatetan iharduki dut.
	Hargatik neure nausiez eta gehienez gaizki mintzatu naiz.
	Hargatik begiratu gabe behar etzen gauza agindu dut.
	Hargatik neure eginbidera alfer izatu naiz.
	Hargatik arratsetan neure othoitzak eta konzienziaren examinazionea ezin egin tut.
	Hargatik osasunari kalte egin diot.

IV. Alferkeria edo nagitasunezko bekhatuak

	Lo sobera egin dut eta ohean alferkeriaz behar baño gehiago egotu naiz.
	Gehiegi egotu naiz goizean bestitzen eta afaitatzen.
	Ezteuzkerietan egunaz denbora hanitz galdu dut.
	Geldirik egonaz gogota banoei lekhu eman daroet.
	Neure sensuak guardatzera antsikaba izatu naiz hargatik bekhatutan eginen nintzen baño gehiago erori naiz.
	Neure ofizioan ez naiz ungi enplegatu.
	Traballuagatik asko obra on eta hasiz geroztik galdu ditut.
	Errazu zer obra.
	Traballatu baño, gabe eta erromez izan nahiago izatu dut.
	Mundu hunetako lazeringatik gogoa hilla zait.
	Hargatik bizitzeaz unhatu naiz.
	Berze hirur bekhatu mortal edo arimaren hillgarriak, zeñak baitire abarizia, pazienzia gabea, eta herra, hamar manamenduetan aiphatu tugu orhoitzen bazare hargatik hemen aiphamen gehiago egiñen eztugu.
	Hau da kofesatzeko antze komunena iakiteko hamar manamenduez eta zazpi bekhatu mortalez, huna bada non zerbitza zaitezengatik aditzera eman darotzugun zerbitza zaitean bada ezen ungi kofesatzen dena guti bekhatutara itzultzen da.
	Gañerokoaz baldin gu hemen ezarri dugun baño anplekiago kofesatu nahi baduzu, irakurt zatzu guk manua handian lehen partean doktrina kristianan aiphatu tugun bethuteak eta bizioak eta egin tutzun hutsak hek orhoitarazirik gogoan hartzazu, eta kofesa tzatzu.

5. Kofesioaren akhabatzeko antzea

	Erran dugun ordenantza hunetan othoitzaren bekhatuak kofesatu tutzunean errakezu aita kofesorari.
	Aita hauk dire orhoitze naizen bekhatuak handiak eta iziagariak damu eta dolore dut hain itsuski eta gaixtoki neure Iainko on eta iustua ofensatuaz bere ene alderako guztiz ontasunagatik. Badut ez sekulan gehiago itzultzeko gogoa baita satisfakzione egitekoa eta emanen darotazun penitenziaren konplizekoa, barkhamendu ezke nagoka.
	Hartzatzu emanen darozkitzun konseillu onak eta penitenziak, konplitzeko borondatearekin eta gero errazu mea culpa, mea culpa, &c.,
Edo eskaraz,
	Neure faltaz, neure faltaz &c.
	Gero absoluzionea bi eskuak iuntaturik dadukatzula errezibi zazu.
	Modestki kofesatokitik ilkhi zaite.
	Errazu kofesatu ondoko othoitzak pag. 81.
	Gero penitenziatzat eman zaizkitzun othoitzak denborak agintzen badu erratzitzu eta gorputz saindua errezibitzera prepara zaite.
	Errazu gorputz saindua errezibitzera othoitza, p. 84.
	Gorputz saindua debozione handirekin eta gorputzaren erhemangu onestarekin errezibi zazu.
	Errezibitu eta, errezibitu ondoko othoitza errazu; pag. 84. Gero othoitzean gutienean oren laurden bat zaude.
	Zoaz etxera eta gehiago bekhatuetara etzaitezala itzul nola urdea illkhi den basara edo ora egin duen okhara, bañan idukazu ez sekula gehiago erorzeko kofesioan eman duzun promesa, eta eman zaizun penitenzia konplitzeaz orhoit zaite.
	Penitenzia konplitzerakoan errazu, penitenzia konplitzerako othoitza, pag.
	Konplitu duzunean halaber errakezu penitenzia konplitu ondoko othoitza, pag. 84.

LIBURU HUNEN BIGARREN PARTEA

Orenetako othoitzez.

I. IGANDETAKO ORENAK

Matutinak edo goizeko othoitzak

Gure Aita, Agur Maria, Sinhetzten dut

	Domine labia

Iauna, idekietzat
Arren ene ezpañak
Ene ahoak dizkitzun
Laudorio ordañak.

Iainko ona, duzun artha
Ene faboratzeaz.
Eta bihotzean khexa
Penatik libratzeaz.

Gloria Aita Seme eta
Espiritu Sainduari,
Lehen zen, orain den, eta
Bethi izanen denari.

	Gonbidatzea

Zatozte adora zagun
Egin gaituen Iauna,
Zatozte adora zagun
Lurretarik bethaena.

	Dabitek gonbidazen du bat bedera,
	Iainkoaren adoratzera
	Venite exultemus. Psal. 94.

1. Zatozte jende prestuak
Iauna baithan boztera,
Zatozte salbatzaillea
Baithan allegeratzera.

Aithor diotzogun egun
Darozkigun ungiak,
Eta boz gaitezen haren
Kantatzen eresiak.

2. Zeren Iaunik handiena
Baita gure Iainkoa,
Hura berze iainko guztien
Errege gañekoa.

Gu berriz haren beraren
Bihotzeko jendeak,
Hark eztitu arbuiatzen
Nihoiz ere bereak.

Haren eskuko dirade
Lurraren harxedeak.
Bere ezagutze ditu
Mendien gathaiteak.

3. Haren propioa ere
Da itsaso urdiña
Leihora eta harena.
Hark bere eskuz egiña.

Zatozte beraz Iaun han
Haren adoratzera,
Eta haren aitzinean
Belhauriko iartzera.

Zatozte begietarik
Nigarrak isurtzera,
Zeren egin dugun hañitz
Falta haren aldera.

Eta zergatik hura den
Gure kreatzaillea,
Hura gure Iainko eta
Habe eta iabea.

Eta gu halaber haren
Jende onheritziak,
Haren hespill ederreko
Gu ardi bereziak.

4. Zatozte beraz gustiok
Haren adoratzera,
Eta hari zor diogun
Ohorea ematera.

Ezen Iaun hark berak gaitu
Hartara gonbidatzen,
Berak darozkigu solas
Eme hauk idukitzen.

Aditzen tutzuenean
Ene ahoko hitzak,
Begiraukezue zeuen
Gogoitzetik gihotzak

Nola egin baitzituzten
Behiala zuenek,
Sinaigo desertuan
Aita bihotz gogorrek.

Zeñak baininduten asko
Aldiz haserrararik,
Zituzte arik maiz ene
Gastiguak ikhusi.

5. Berrogoi urthez emeki
Egotu nintziaien,
Abisatzen nituela
Zirela enganatzen.

Alabaña oostinatu.
Hek batera antsia,
Har ziteen obran ene
Emateaz nahia.

Aserrerrik iuramentu,
Orduan egin nien,
Ene errepausura nihois
Etzirela sarthuren.

	Himnus kanta
	Primo dierum

1. Lehenbizi egunetik,
Mundua egin zenetik,
Edo iauna zenetik
Illkhit thonba illhunetik.

Hezirik herioa
Gure kontrarioa,
Eta gu harenetik
Libraturik gathetik.

2. Gere ohetarik
Lokhumak haizaturik,
Iaiki gaiten Iaunaren
Billhatzera onaren.

Nola profetak baitu
Araitzina kantatu,
Hala dela gera
Bethi eginbidea.

3. Entzun detzan gureak
Arren othoits tristeak,
Eta bekhatutarik
Graziaz xahuturik:

Diezugun eskua,
Heda bere saindua,
Eta gaitzan zerura
Altxa izarratura.

4. Egin saindu hunetan
Nola oren iakinetan,
Baikagozko kantores
Bethe gaitzan faborez.

Arren bada entzun gaitzan
Eta mukura gaitzan,
Bere dohain handiez
Zerutik isuriez.

5. Iainko Aita badazu,
Suplikatzen zaitugu,
Dietzagutzun lohiak
Arren khen gutiziak.

Gorputza eztezaten
Gurea lizun arren,
Eta gero lezera
Bidal kharrez bethera.

6. Hargatik oraño zu
Kristo othoizten zaitugu,
Hobenak xahutzeaz
Eta grazia egiteaz.

Haragizko obrarik
Egin gabe garabik,
Dignerediren gaiten
Kantatzeko eskerren.

7. Hala egizu Aita
Hala Seme bakhotxa,
Hala Espiritua,
Amudios khartsua.

Zeñak hekin biekin
Baituzu ohorekin,
Agintzen mendeetan
Fiñik eztutenetan.

	Berze himnua
	Nocte surgentea

Gauaz iaikirik
Beilla dezagun
Kanta ederretan
Argi dezagun,
Iauna dugula
Bethi laudatzen
Eta othoizten.

Orobat dugula
Kristo egiten,
Egun diezagun
Grazia arren,
Zeruko salara
Noizbait hel gaiten.
Han goza gaiten.

Hori dagigula
Iongoiko Aitak,
Hori Semeak, hori
Espirituak,
Zenen gloriaren
Hotsa munduan,
Baita guztian.

	Antifona,
	kanta aitziñekoa

Zerbitza zazue Iauna
Beldurtasunarekin,
Eta boz zaitezte haren
Baithan ikhararekin.

Mintzatzen da, iustuen dohatsutasunaz eta gaixtoen lazeria eta ondikoaz.
Beatus vir. Psal. 1.

1. Dohatsuna da gizona
Zeña gaixtoenean,
Behinere edireten
Ezbaita betzarrean.

Dohatsua zein ez baita
Nihoiz hekin balsatzen,
Ez hekia izurriz bethe
Alkhian nihoiz iartzen.

2. Bañan kontra zeñak baitu
Bere bihotz guztia,
Iongoiko onaren lege
Sainduan ezarria.

Zeñak pasatzen baititu
Gauak eta egunak,
Gogoan darabilltzala
Haren iustutasunak.

3. Halakoak iduriko
Du zuhaitz loratua,
Ibaiaren bazterrean
Zein baita laudatua.

Zeña bere mugan baitu
Fruitu one ekhartzen,
Zeñen ostoa ezpaita
Nihoiz ere errortzen.

4. Bere egitekoak hari
Ungi illkhiren zaizko,
Eta hartzaz izanen du
Gogoan bozkario.

5. Ezta ordean izanen
Gauza bera gaixtoaz,
Beñan hala nola herrauts
Lurraren gañekoaz.

Zeña hara huna baitu
Haizeaz erabilltzen,
Eta azkenean baster
Urrunera etxatzen.

6. Hargatik ezta biztuko
Azken iuiamenduan,
Lekhu izateko onen
Konpania sainduan.

7. Ezen Iainkoak prestuen
Ikhusten tu bideak,
Ikhusten nola basatzen
Diren bekhatoriak.

	Gloria

Iesus Kristo mintzatzen da iuduek haren kontra egiñen ditzosten batzarreen kontra.
Quatre fremuerunt. Psal. 2.

1. Zeri jendeak habarrots
Hanbat dio egiten,
Zeri hanbat gauza alfer
Gogan iragaten.

2. Lurreko errege eta
Prinze ospatuenak.
Aserrerik ene kontra
Iaiki dire lehenak.

Elkhargana bildu eta
Hartu dute konseillu,
Ni behar nautela habe
Laidotsura altxatu.

3. Erran dute hauts detzagun
Haren lege guztiak,
Hauts eta iharros haren
Hede eta ustarriak.

4. Bañan zeruko Iainkoa
Hetzaz bada burlaten,
Eta ekin gogoetez
Aharia egiten,

Ezen minzatuko zaie
Kolera handirekin,
Eta nahasiko ditu
Furia handirekin.

5. Zeren ni eginen bainau
Siongo erregea,
Ni bakharrik bere mendi
Sainduaren prinzea,

Haren hitza jendeari
Nik diot aiphatuko,
Nik haren manu sainduak
Guztiei predikatuko.

6. Hark niri erran zerotan
Hi aiz ene semea,
Egundanotik indudan
Egin neure kidea.

7. Galde diezadak bada
Nahi duken guztia,
Eskatu bezain sarri zaik
Aithorturen nahia.

Nik emanen darozkiat
Heure azpiko jendeak,
Nik heure eskuko leihor
Zabalaren xedeak.

8. Haren gañean duk heure
Xigorraz manatuko,
Eta errebel direnak,
Hain erraxki hautsiko,

Nola thellaginak baitu
Hautsten bere elzea,
Iduritzen zaionean
Eztela ungi errea.

9. Hartarakoz erregea
Hitz hauk entzuntzatzue,
Zeñak lurreko jendeak
Iuiatzen baititutzen.

10. Zerbitzatzazue Iauna
Beldurasunarekin,
Eta haren aitzinean
Ibill ikhararekin.

11. Ikhas ezazuke haren
Zuhurtzia saindua,
Zuen billha eztabillan
Koleras zumindua.

Etzaiteztela aparta
Haren xidorretarik,
Gal etzaitezten kontrako
Bidera zeharturik.

12. Gero hel eztakizuen
Betan haren kolera,
Gastigatzen zaituztela
Faltaren arauera.

Dohatsu izanen dire
Hala eginen dutenak,
Eta haren baithan bera
Bihotza duketenak.

	Gloria

Nola iustuak munduan diren lazeriatuak, eta gero konsolatuak.
Domine quid multiplicati. Psal. 3.

1. Zeri elkhargana zaizko
Ene etsaiak billtzen,
Zeri errabiaturik ene
Kontra altxatzen.

2. Erraten dutela ezen
Guztiz utzi nauzula,
Eta zure baithan zeren
Fidatu eztudala.

3. Bañan berzela da Iauna
Zeren eta enea,
Zu baitzare fabore eta
Buru altxatzaillea.

4. Zuri egiten darotzut
Ondikoan plañua
Eta zuk zerutik duzu
Entzuten ene oihua.

5. Zure gerizean loa
Bakezki dut egiten,
Eta kaltek hartu gabe
Goizean naiz iaikiten.

Zeren zu baitzare ene
Begiraille ernea,
Zu kalte guztietarik
Ene libratzaillea.

6. Hala milionka ziri
Etsaiak herstu arren,
Guztiarekin bihotza
Etzait batre kantitzen.

Hek guztietarik zeren
Zuk guardatzen bainauzu
Eta ene aldaketarik
Khasatzen baititutzu.

7. Guztiz zehatzen ditutzu
Iaun ona hareanak,
Nik subietik eman gabe
Oldartzen zaizkidanak.

Hei bere ahoko hortzak
Daroztetzu xeatzen,
Hek ditutzu ahalke eta
Desohorez bethetzen.

8. Zeren zu baitzere inozent
Guztien foborea,
Zu zeure maite guztien
Benedikatzaillea.

	Gloria, &c.

Zerbitza zazue Iauna
Beldurtasunarekin,
Eta boz zaitezte haren
Baithan ikhararekin.

	Gure Aita zeruetan &c.

V. Eztezazula permeti
Tenta gaiten borthizki
R. Bañan gitzazu kaltetik
Hastanduak iduki.

1. absoluzionea

	Iesu Kristo Iauna entzun tzatzu, zeure zerbitzarien othoitzak, eta zure urrikal gakizkiten, zein bizi baitzare mende guztietako mendetan Aita Seme eta Espiritu Sainduarekin. Hala biz.

1. benedikzionea

	V. Mana zazu Iauna, benedika gaiten.
	R. Bethiereko, benedikzionea, benedika gaitzala Aita egundañokoak. Hala biz.

Lect. Dominica S. Augusti 12. post Pentecost.
Eklesiastikoaren liburutik

1. lekzionea

	Eztezala begira gaizki billdurikako ontasunetara, eta ezterrala, badut nik aski bizitzeko, ezen bengantzazko edo hersturako denboran, etzaizkik deusik baliatuko.
	Ez arraiela heure ahalaz heure bihotzaren gutiziei eta ezterrella: zenbat ahal dudan, edo nork ni punituko nau neure obrengatik. Ezen Iaunak bengantza hartuko dudan, edo norek ni punituko nau neure obrengatik. Ezen Iaunak bengantza hartuko dik. Ezterrala bekhatu egin dut, eta zertzaz gaizki erori zait. Iaun goreña duk pazienzia luzetakoa, bañan ordean ordaña bihurtzen duena. Bekhatu barkhatuaz ez aizela beldurtasun gabe, eta eztizola bekhatua bekhatuari iratxaki, zuri bada Iauna urrikal gakiskitzu. Iainkoari esker.
	Lehenbizi haste danik, Iainkoa lurra egin zezan baño lehen, usinak eta ithuruak egin zetzan baño lehen, mendiak ifin zetzan baño lehen, haran guztiak, baño lehen Iaunak egin ninduen.
	Zerua aphaintzen zituenean han nintzen harekin gauza guztiak ordeñatzen nituela.
	Mendia ifin zetzan baño lehen, haran guztiak baño lehen Iaunak egin ninduen.

2. absoluzionea

	Mana azazu Iauna benedika gaiten.

2. benedizkonea

	Iainkoaren seme bakhotxak benedika gaitzala eta urgaitz gaitzala. Halabis.

2. lekzionea

	Eta ezterrala Iaunaren urrikalmendua handia da, urrikalduko zaizko ene bekhatu handiak. Ezen haren oihotz beratasuna eta haserrea laster elkharri hurbilten ziaizkok, eta bekhatoreek ziaraunstek haren aserreak. Eztezala bada berant Iaunarengana itzultzera, eta ez adilla gibela egunetik egunera. Ezen betan ethorriko duk haren aserrea eta bere bengantzazko egunean galduko au. Eztukela aberatztasun bidegabezkoen guoarik ezen etzaizkik deusik baliatuko, hersturako eta bengantzazko egunean. Ez adilla itzul haize guztietara ezen hala ezagutzen duk bekhatorea bi mihitan. Zuk bada Iauna gaitutzun urrikari.
	R. Iainkoari esker.
	RESPON. Zeruaren inguruan neronek bakharrik egin dut eta ibilli naiz itsasoko holatan, jende guztietan eta popul guztietan izatu naiz lehena Handi eta gora nahien lephoak neure indarrez ostikatu ditut.
	V. Ene egoitza da lekhu goretan, eta ene alkhia hedoiezko hareñean.
	Handi eta gora nahien lekhoak, neure indarres ostikatu ditu.

3. benedikzionea

	Mana zazu Iauna bedinka gaiten.

3. absoluzionea

	Espiritu Sainduaren graziak argi detzala gure begiak eta bihotzak.

3. lekzioneak

	Aizen gogor Iainkoaren bidean, eta ikhusten duken egia eta zuhurtzian, eta arraio bakezko hitzari eta zuzenari Aizen manso hitzaren entzuteko, har dezakenzat, eta zuhurki egia ihardatz al baiteza. Baldin baduk adimendurik ihardats diozokek heure urkoari. Baldin ezpaduk emakek herue eskua heure ahoren gañean, hel ezazanzat, hitz erhoan eta halza ez adin, ohore eta gloriarik baizen eztuk zuhurraren hitzean, eta erhoaren mihia haren galgarria, ez adilla deit hitz untzi, har ez adi heure mihitik, eta ahalke gorri ez adin. Zuk bada Iauna gituzun urrikari, Iainkoari esker.

	Te Deum laudamus

1. Zu zaitugu Iongoikoa,
Bihotz osoz laudatzen,
Zu mundu hedatuaren
Iaun puxantzat aithortzen.
2. Eta zu bethiereko
Aita lur loretsuak,
Ohoratzen zaitu zuri
Ekhartzen errespetuak.
3. Zuri bethi dagozkitzu
Aingeru arkanjeluak,
4. Kerubinak, serafinak
Baita are tronuak.
5. Saindu, saindu eta saindu
Munduaren Iainkoa.
6. Zure gloriaz betheak dire
Zeru lur itsasoa.
7. Apostoluen batzarre
Guztiz gloriosoak,
8. Eta profeta sainduen
Nonbre laudatzekoak.
9. Gehiago marthirien,
Armada triunfantak,
Ixildu gabe dituzte
Erraten zure kantak.
10. Munduaren bazterretara
Eliza da hedatzen,
Zenbat ere baita handi
Zu guztiak aithortzen.
11. Aita maiestatez eta
Gloria handiz bethea.
12. Zure semea orobat
Gloria handiz bethea.
13. Espiritu Saindua du
Halaber kofesatzen,
Zeruetako kortean
Presuna irurgarren.
14. O Iesus Kristo zu zare
Glorioso erregea.
15. Zu bethiereko Aita
Haren Seme noblea.
16. Etzitzaitzun gizonaren
Libratzeko iguñdu,
Birjinaren sabelean
Egitera ostatu.
17. Zuk bentzuturik herio
Kruela animoski,
Zeruko athea fidelei
Zinaroen ideki.
18. Orain maiestetez zara
Fin gabeko glorian,
Aita haste gabearen
Eskuñeko alkhian.
Eta dugu sinhestea
Munduaren fiñean,
Iuiatzera ethorriko
Zarela hedoiean.
19. Zu bada othoitzeñ zaitugu.
Arren zeure sehiak,
Fabora gaitzatzun zeure
Odolaz erosiak.
20. Eta golarda gaitzazu
Liberalki sariaz,
Zeure sainduen artean
Sekulako gloriaz.
21. Kaltetik defenda zazu
Zure poplu maitea,
Eta benedika zeure
Aitnizazko jendea.
22. Zuk othoi guberna zazu
Zuk mantena ohorez,
Zuk bethiere mukura
Dohain eta faborez.
23. Iguzkiak eztu egun
Garabetan argitzen
Non etzaren ohorezki
Zure ahotan aipatzen.
24. Zure izena laudatzen da
Eta eginen sekulan,
Hatz arthezki dezaguiño
Bizi garen lekhutan.
25. Iainko on egiguzu
Egungo egun guztia,
Bekhaturik egin gabe
Pasatzeko grazia.
26. Duzun othoi urrikari
Zeure jende gaxoa.
27. Duzun urrikari haren
Pena eta ondikoa.
28. Esparantza handia dut
Hala eginen zaitzula.
29. Eta ahalduek hartzera
Utziko ez nauzula.

Ad laudes
Albako othoitzak

Iainko ona duzun artha
Ene faboratzeaz
Eta bihotzean khexa
Penatik libratzeaz.

	Gloria, &c.

	Antifona edo kanta aitziñekoa

Labe gorira hirur haur
Saindu ziren etxatu,
Idola zergatik nahi
Eztuten adoratu,

Guztiarekin kharraren
Bare etzuten antsia,
Aitzitik benedikatzen
Bozik Iainko handia.

Dabitek kreatura guztiak gonbidatzen ditu, 
zein bere lerroan Iainkoaen laudatzera.

	Laudate Dominum de coelis, Psal. 148.

1. Iaunaren obra guztiak
Iauna lauda zazue,
Zeru gorean dagoen
Iauna lauda zazue.

2. Hura lauda ezazue
Aingeru arkanjeluak,
Hura lauda haren indar
Eta tronu sainduak.

3. Hura lauda ezazue
Iguzki illhargiak,
Hura lauda izar eta
Berze argizagiak.

4. Hura lauda ezazue
Zeru lasterlariak,
Eta hekien gañean
Zaretzen ur gustiak.

5. Guztiok diozotzue
Erantzun eresiak,
Zeren egin baitzaituzte
Haren ahal handiak.

Ezen hitz bat hark ahotik
Athera bezain sarri,
Argietara ziñetan
Zuek guztiok illkhi.

6. Hark eman daiozkitzuk
Zeni bere ethorkiak,
Hark bethiere iraunen
Duten lege herstsiak.

7. Hargatik lauda zazue
Iauna lurreko gauzak
Baita zuek erre dragon
Eta usin guztiak.

8. Zuk erre lauda ezazu
Orabat su argia,
Zeure kreatzaille eta
Formatzaille handia.

Lauda zazue tormentak
Zuek gisa berean,
Zein altxatzen baitzarete,
Hark nahi duenean.

9. Zuek ere egizue
Orobato mendiak,
Baita zuek ere haran
Bai zuek ordokiak.

Zuek halaberki zuhaitz
Fruitu ekhartzailleak,
Lauda ezazue Iauna
Bai zuek alzifreak.

10. Abreak eta elhiak
Orobat egizue,
Suge eta hegatztiñak
Orobat egizue.

11. Bañan zuek beregainki
Lurreko erregeak,
Lauda ezazue eta
Mendearen iujeak.

12. Moron neskatxa gasteak
Gure zaharrekin,
Iauna lauda ezazue
Guztiok elkarrekin.

Zerengatik bethiere
Baita haren izena
Berzetarik laudo eta
Ohoratzekoena.

Ezen aithorra behar du
Zeru eta lurrean,
Zeren berak dituen
Ematen ohorean.

13. Laudorio hari saindu
Guztiek zor diote,
Eta Israelgo semeek
Beregainki diote.

Zergatik Israel baita
Haren guztiz maitea,
Israel hari gehien
Ungi zaion jendea.

	Eliza beregainki gonbidatzen du
	Iainkoaren laudatzera
	Cantate Domino canticum novum, Psal. 149.

1. Iaunari diotzotzue
Kanta aria berriak,
Munduan bizi zareten
Kreatura guztiak.

Beregainki diozozu
Zuk kanta eresia
Eliza saindu hainberze
Iaun on hark onhestsia.

2. Israel tristea beraz
Hak bedi allegratzen
Haren kantak dituela
Bozkarioz erraten.

Zerengatik ezteusetik
Iaunak baitu arhera,
Eta isuri fabore
Asko haren gañera.

Siongo alabak bere
Erregenan boz beite,
Eta ahire ederrak
Erantzun biotzote.

3. Haren izena bezate
Lauda gathan boretan
Gitarra eta maniura
Soñu ederreskotan.

4. Ezen Iaun onari zaio
Lakhet bere jendean,
Guztiz ere manso eta
Baketiar denean.

5. Halakoak bereziki
Dire haren glorian,
Atsegiñez gozatuko
Zeruko iauregian.

6. Behiñere ixilduko
Ezta hekin ahoa
Laudatzetik zeru eta
Lurraren Iongoikoa.

Berze guztien gañean
Hek ditu altxatuko,
Hik eskuetan ezpata
Emanen manatzeko.

7. Bengantza har dezatetzat
Sinhetzgorren gañean,
Eta haren hitzaz kontu
Egin eztuen jendean.

8. On eskuetan dezaten
Lothekin erregeak,
Eta burdinetan eman
Hekin aithonen semeak.

9. Hekien gañean egin
Dezaten iustizia,
Prestuak izanen dute
Hunelako gloria.

	Bat bedera, Iainko laudatzera 
	gonbidatzen du, desira handirekin
	Psal. 150.

1. Laudazazue Iaun ona
Bere sainduengatik,
Zeren daroen fabore
Hanbat egin zerutik.

Lauda ezazue zeru
Izarratuen kausaz,
Zergatik egin dituen
Hain antze aberatsaz.

2. Lauda ezazue bere
Indar handiagatik,
Lauda bere handitasun
Hare gabeagatik.

3. Lauda ezazue klaron
Eta trunpeta sonuz
Lauda maniure gitarra
Zistra, eta harpa kantuz.

4. Lauda zazue ezkillak
Errepikarazirik,
Lauda guztiok khorora
Elkhar gaña billdurik.

Lauda ezazuek zurela
Eta orgañoetan,
Lauda soñu ederrezko
Instrument guztietan.

5. Lauda zazue zinbala
Eta alboka sonuz
Fiñean bozkariozko
Lauda Iaun ona kantuz.

Hats hartzen duen guztiak
Lauda beza Iainkoa,
Zergatik haren izena
Baita laudatzekoa.

	Capitulum.
	Benedictio & cleritas

Bere arraitasun, eta
Zuhurtziarengatik,
Nola oraño ohore
Eta indarragatik.

	Iainko ona gureganik duela laudorio,
	ihardatztea

Duela bada hark batak zertan bozkario.

	Himnus
	Aeterne rerum conditor

1. Iainko haste gabea
Gauzen kreatzaillea,
Gaua eta eguna
Gobernatzen tutzuna.

Zuk denboran xuxen
Diotzotzu erakhartzen,
Iuga eta aldarteak
Arintzeko nekeak.

2. Ollar xori erneak
Eguna deitzailleak,
Gaua gauarenganik
Berezi du iadanik.

Hura da gauazkoa
Bidezkoen haroa,
Hark ditu begiratzen
Errebela ez daiten.

3. Hunek iratzarririk
Artizarrak zerutik,
Khentzen du illunbea
Begi itzaltzaillea.

Hunen kausaz bideak
Ditu senioraleak,
Utzten basatzekoak,
Hartzen xuxenagoak.

4. Huni itsasturiak
Biltzen indar guztiak,
Hunek holak ematzen
Piarres konbertitzen.

5. Beraz iaiki gaitean
Ollarrak kantatzean,
Hark ohitu nagiak
Mehatxatzen lotiak.

6. Orduan da eria
Esportzatzen larria,
Ohoña gerizatzen
Eroriak latxatzen.

7. O Iesus, eroriei
Zuk othoi min hartuei,
Begira diezezu
Eta altxa etzazu.

Hala egiten baduzu
Arinduko dituzu,
Nigarrak xukatuko
Bihotzak gurenduko.

8. Arren bada argia
Armaren handia
Haiza tzazu lokhumak
Adimenduarenak.

Gure ahoak zuri
Dietzazun iustuki,
Ontasun eginenak
Bihur esker zuzenak.

9. Iainko Aitak gloria,
Bai Semeak handia,
Nola Espirituak,
Amudioz khartsuak.

	Berze himnua edo kanta

Huna itzala
Non den mehetzen,
Alba gorria
Berriz agertzen,
Othoitz dezagun
Podorosoa,
Geure Iainkoa.

Urrikaldurik
Gure nigarra
Hark ikhus dezan
Gure beharra,
Eta azkhenean
Sekulakoa,
Digun gozoa.

Hala dagigula
Iainkokatasunak,
Aita eta Seme:
Airearenak,
Zenen munduan
Baita gloria,
Guztiz handia.

Halabis

	B. Iauna errege da eta ohores, bestitua.
	IHAR. Ohores bestitua eta indarrez zerkhatua.

	Anthifona

Nausia zer eginik
Bizitze fin gabea,
Ardiatsiko dut eta
Zorionez bethea.

Nausiorrek zioen
Ihardatsi hañari,
Legean zer datza nola
Ohi duk irakurri.

Heure bihotz guztiaz duk
Maiteko Iongoikoa,
Hartan ziauntzak profetak
Hartan lege ofra.

Zakariasez, Iainkoari eskerrak izultzen diotzo, 
zeren egin dioen Iaun doni Iauni seme izateko grazia.
Luc. 1. Benedictus Dominus Deus

1. Benedika dadillala
Israelae Iainkoa,
Zeren urrikaldu zaion
Bere jende gaxoa.

2. Eta zergatik athera
Duen lazeriatik,
Libratzaillea Dabiten
Bidaldurik etxetik.

3. Lehen mintzatu zen legez
Patriarken ahoez,
Eta profeta sainduen
Erran egiazkoez.

4. Bidalduko zerokula
Geure salbatzaillea,
Eta etsaien artetik
Geure libratzaillea.

5. Plazer hura gure Aita
Zaharrei egiteko,
Eta agindu koroen
Hitzaren konplitzeko.

6. Zin egin zioen legez
Gure aita Abrahami,
Egorriko zerokula
Salbatzaillea guri.

7. Hark balentki libraturik
Geure etsaietarik,
Hura zerbitza ginezan
Beldurtasun gaberik.

8. Eta ibill gintezen haren
Aitziñean sainduki,
Nahi gintueno mundu
Beherean iduki.

9. Eta zu, o haurtxo, egun
Zorionez sorthua
Zu deithuko zare haren
Profeta sakratua.

Ezen haren aitzinean,
Zu zare abiatuko,
Hark egin behar dituen
Bideen aphaintzeko.

10. Salbamenduko bidea
Duzu irakatsiko,
Penitenzia saindua
Jendei predikatuko.

11. O Iongoiko bihotz bera
Zeure ontasunakgatik,
Begiratu darokuzu
Zeure tronu goratik.

12. Arren bada argitzatzu
Gure espirituak,
Heiotzearen goibel
Illhunak izituak.

Eta gure oñak gida
Tzatzu arren bidean,
Bake eta egiazko
Ontasunarenean.

	Anthifonea
	Nausia zer eginik, &c.

	Othoitza
	O Iainko ahal guztietakoa eta urrikalmendutsua, zeñen ontasunetik heldu baita, zeure leialez digneki, eta sainduki zerbitzatua izaten iguzu othoi grazia, zure ontasun aginduetara, nihon behatztopatu gabe laster egiteko, Iesus Kristo gure Iaun eta zure seme zurekin, eta Espiritu Sainduarekin bethi bizi eta agintzen duenaren merezietara.

Halabiz

Ad primam
Argitu denean

Gure Aita, Agur Maria, Sinhetzten dut.
Ianko ona duzun artha &c.
Gorago bezala.

	Himnus kanta
	Iaem luvisorto sylere.

Illkhi eta iguzkia
Dugun Iainko handia,
Othoitz egin hunetan
Kaltetik guarda gaitzan.

Baida dezan mihia
Bitz eztezan hauzia,
Bista ere guarda dezan
Ergelki beha eztezan.

Bihotza halaberki
Garbi dezan iduki,
Eman abstinenzia
Hesteko haragia.

Iguzki eztali,
Denean gaua itzuli,
Diotzogun eskerrak
Hari bihur ederrak.

Gloria Iainko Aitari,
Halaber Semeari.
Gero Espirituari
Konsolatzailleari.

	Dabiten errenkura Zefeendarez
	zeren Sauli non zen salbatu zioten,
	zeakitelarik hill nahi zuela
	Deus in nomine tuo. Psal. 53.

1. Iainko ona arren zeure
Izen ederragatik,
Athera nazazu neure
Etsaien puxantzatik,

Ene alde othoi zeure
Emazu sentenzia,
Ene libratzeko nola
Baituzu ahal guztia.

2. Arren bada adizazu
Ene othoitz tristea,
Beharria idukitzen
Diozula ernea.

3. Ezen lekhortarrak zaizkit
Neure kontra altxatu,
Eta hiltzeko hegien
Sendoek naute billhatu.

Eztute batre izatu
Zure beldurtasunik,
Aitzitik hill nahe naute
Zu guztiz ahantzirik.

4. Bañan Iainko ona, othoi
Zu fabora nazazu,
Eta zeure gomendio
Onean har nazazu.

5. Baldin gogoa bazaie
Kanbiatzen onera,
Eztezazula kalterik,
Bidal hekin gañera.

Baldin ordean irrauten
Badute bere herran
Zuk diezezu merezi
Duten pagua eman.

6. Sakrifizio sainduak
Darozkitzut orduan,
Gogotik ofrendatuko
Zeure aldare sainduan.

Eta xahuki dut zure
Aithortuko izena.
Guztieteko sainduen
Dela eta ederrena.

7. Zeren herstura handitik
Naukezun librarazi,
Eta neure etsai zurelak
Begiz mezprezarazi.

	Iainkoari eskatzen zaio
	haren manamenduen konplitzeko grazia
	Psal. 118.

1. Dohatsua da gizona
Zena baita bidean,
Loitu gabe ibilltzen
Iainko onarenean.

2. Dohatsua da gizona
Oraño zena haren,
Bihotz guztiaz billhatzen
Baita hitz sainduaren.

3. Gaixtoek ordenean hala
Egin ohi eztute,
Ezen haren xidorretan
Onik sartzen eztute.

4. Allabanan Iainko ona
Bat bedera zuk duzu,
Zure manu sainduak ungi
Guarda detzan manatu.

5. Zenerentzanen haita
Berzeez nik bedere,
Ait netza hek ungi guarda
Iauna ona, bethiere.

6. Ezen ez ninduke nihoiz
Ahalkeak harturen,
Baldin hek behar bezala
Banitu begiratzen.

7. Orduan nerozkiketzu
Bihurtuko eskerrak,
Zeren ikhasi nituzken
Zure errefau ederrak.

8. Hek bada bihotz guztiaz
Nahi ditut guardatu.
Hartarakotz Iainko ona
Zuk fabora nazazu.

9. Zure manu sakratuez
Ditu gizon gazteak,
Korrejitzen bere bizi
Erhoaren bideak.

10. Ni ere hekin ondoan
Hargatik naiz ibilltzen,
Hetarik aperta nadin
Permeti ezazu arren.

11. O Iainko, mundu guztiak
Laudatzen zaituena,
Irakatz diezadazu
Zeure lege zuzena.

12. Ene ezpanek merezi
Onez lauda dezaten,
Berze lege guztiak baño
Zeren hobeago den.

13. Nik behintzat gehiago
Plazer hartzen dut hartan,
Ezen mundu hunetako
Aberatstasunetan.

14. Hartan ungi trebatuko
Naiz neure bizitzean,
Eta begia idukiko
Zure bideen gañean.

15. Zure legeak gogoan
Ditut erabilliko.
Eta eztitut zure hitzak
Ahantz utziterako.

	Retribuere servo tuo

1. Iainko ona, egidazu
Arren othoi doñua,
Ungi guardatzeko zure
Manamendu saindua.

2. Ideki dietzadatzu
Arren neure begiak,
Konsideratzeko haren
Misterio handiak.

3. Ni munduan arrotz bat naiz.
Hartarakotz zeureak,
Eztietzakidatzula
Arren estal legeak.

4. Ene arimak egundanoz
Izan du gutizia.
Sainduki begiratzeko
Zure lege estia.

5. Supherbiaz hantuak zuk
Dituzu mehatxatzen,
Legearen hautsailleak
Baita madarikatzen.

6. Hartarakotz zuk laidotik
Othoi guarda nazazu,
Zure manua dudanaz
Geroz hanbat prezatu.

7. Ezen handi batzuk dire
Ene kontra mintzatzen,
Zure lege sainduetan
Zeren naizen trebatzen.

8. Bañan hetarik hastantzen
Ez naiz batre hargatik,
Hek neure konseillu eta
Gida hartzen aitzitik,

9. Laurrera hurren baxatu
Dute ene arima,
Hartarakotz ikhuzazu
Arren ene lastima.

10. Hala nola lehen ere
Zuri neure berria,
Erratean urrikaldu
Baitzitzaitzun premia,

Orain ere othoi hala
Iauna urrikal bekizu,
Eta othoi zeure legeak
Irakats dietzadatzu.

11. Irakats dietzadatzu
Othoi zeure legeak,
Hetan enplega detzadan
Indar eta antzeak.

12. Huneraño ene arima
Egotu da lokhuman,
Iratzar ezazu othoi
Hek obran detzan eman.

13. Zarra dietzakidatzu
Oiher diren bideak,
Eta zabal zeure lege
Sainduaren atheak.

14. Egiazko bidea dut
Bihotz guztiz hautatu,
Hargatik nahi dut zure
Hitz sainduez orhoitu.

15. Neure gogo guztia dut
Emen zure legean,
Eztezazula permeti
Eror nadin hutsean.

16. Baldin zuk badarotazu
Bihotza animatzen,
Zure manuen bidea
Lasterka dut egiñen.

	Gloria duela &c.

	Anthifona
	Boz gaiten Iainkoa baithan
	Capitulum. 1. Tim. 1.

	Mende guztietako errege hillen eztenari eta ikhusten eztugunari, Iainko bakharrari ohore eta gloria mende guztietako mendeta, Iainkoari esker.

	Ihardatste laburra

	Kristo Iainko biziaren semea, urrikal gakizkitzu
		berriz erraten da.
	Kristo Iainko biziaren semea, urrikal gakizkitzu.

	B. Aitaren eskuñean iarrarik zaudezena.
	I. Urrikal gakizkitzu.
	B. Gloria Aita Seme eta Espiritu Sainduari.
	I. Kristo Iainko biziaren semea urrikal gakizkitzu.
	Iaiki zaite Kristo eta lagun zakizkigu.
	Eta libra gaitzatzu zeure izenagatik.
	B. Iainkoa dela zuekin.
	I. Eta zure espirituarekin dagiogun othoitz.

	Othoitza
	Iainko ahal guztietakoa egun hunen hastera ikhar gaitutzuna: zeure indarraz othoi begira gaitzatzu egun hunetan bekhatu garabetara ixtur ez gaiten. Bañan gure solas guztiak zeure iustiziaren konplitzera darantsaten.
	Iesus Kristo gure Iaun eta Aita Seme, airekin eta Iainko Espiritu Sainduarekin batean, mende guztietako mendetan bizi eta agintzen duenaren merezietara.

Halabitz

	B. Maria saindua eta berze sainduak ararteko on gerta dagizkigula, Iainkoaren aldera. Arren. Fabora gaitzan eta salba gaitzan mende guztietako mendetan bizi denak eta agintzen duenak.
	I. Halabiz.
	B. Iauna duzun artha ene faboratzeaz.
	I. Iauna duzun khedxai ene faboratzeaz.
	Eta erraten da hiruretan eta gero erraten da.
	Gloria duela Aita, Seme, eta Espiritu Sainduak.
	Nola egundanotik baita orain baita eta mende guztietako mendetan izanen baita.
	Iauna urrikal gakizkitzu Kristo urrikal gakizkitzu. Gure Aita zeruetan baratxen.
	B. Eztezazula permiti tenta gaiten borthizki.
	I. Bañan gaitzatzu kaltetik hastanduak hiduki.
	B. Iauna begira diezezu zeure zerbitzariei, eta zeure obrei, eta gida etzatzu hekin semeak.
	I. Eta Iainkoaren arraitasuna biz gure gañean, eta gere eskuen obrak gida detzala, gure eskuen obrak gerta detzala.
	B. Gloria zuela Aitak, &c.
	I. Nola egundañotik baita, &c.

	Othoitza
	Gida sanktifikat errege gobernatzatzu, zeru eta lurraren Iainko Iaun erregea, dugun gure bihotz eta gorputzak sensuak hitzak eta gure obrak zeure legean, eta zeure manuen obretan, orain eta bethi zure faborearekin batean salbo eta libro ioatea merezi dezagun, munduaren salbatzailleak. Mende guztietako mendetan bizi zarela eta agintzen duaiño.
	Halabiz.

	Absolbazionea

	Iauna mana zazu benedika gaiten.

	Benedizkonea

	Iainko ahal guztietakoak, gure egun eta obra guztiak bere bakean disposa detzala.
	I. Halabiz

	Lekzione laburra
	2. Thes. 3.

	Iainkoak bada gure bihotzak eta gorputzak gidatzala, Iainkoaren semearen, eta Kristoren amorioan, eta Iauna zuk izazu gutzas miserikordia.
	B. Eskerrak Iaunari.
	Lekzione laburraren ondoan erraten da.
	Gure faborea dela Iaunaren izenean.
	I. Zeru eta lurra egin dituenerenean.
	B. Errazue ungi.
	I. Iainkoaz.
	Iaunak benedika gaitzala eta gaitz guztietarik defenda gaitzala; eta sekulako bizitzera gida gaitzala, eta arima ioanak, Iainkoaren miserikordiaz bakean pausa dezatela, Halabiz.

Ad termina
Bederatz orenetan

Gure Aita, Agur Maria, &c.
Iainko aita duzun, artha. &c.

	Himnus kanta
	Nunc Sancte nobis

Orain Espiritua
Arren othoi saindua,
Iautz zaite guretara
Bulhar flakoeara.

Zuri gure mihiak
Eta indar guztiak,
Dietzatzun graziak,
Aithor zuk isuriak.

Halaber bihotzetan
Bitz ezazu guretan,
Zeure amundioa
Khartsu eta beroa.

Hala egizu Aita
Hala Seme bakhotxa
Hala Espiritua
Amudioz khartsua.

	Antifona
	Boz gaitezen Iainkoa baithan
	Legem pone mihi

1. Iauna irakatz diezadatzu
Arren zeure legea,
Ene gogoetik hura
Duten bere xedea.

2. Indazu adimendua
Haren ezagutzeko,
Haren billhatzeko artha
Eta indar guardatzeko.

3. Gida nazazu eskutik
Othoi haren bidean,
Ezen haren gutizia
Sartu zait bihotzean.

4. Ene bihotza ezazu
Mugi zeure legera,
Eta ez abarizia
Urre ez zillharrera.

5. Aldara etzatzu arren
Othoi ene begiak,
Munduaren eztetzaten
Ikhus banaloriak.

Aitzitik aira nazazu
Arren zeure bidera,
Eta ene urratz bakhanak
Bitz hartan ibilltzera.

6. Ene bihotzean othoi
Zeure manuarena,
Finea ezazu Iaun ona
Arren beldurtasuna.

7. Halaber guarda nazazu
Kalte eta laidotarik,
Hartuko nautela gogoan
Behar nai zehetarik.

Zeren begiratzen dudan
Zure lege ederra,
Zertzaz gaixtoek ekhartzen
Baitarotate herra.

8. Hargatik ordean eztut
Gutiago prezatzen,
Neure gogoa hartan bitz
Diezadazu arren.

9. Egin diezadazu othoi
Iauna fabore hura,
Zure hitz eta argintza
Segiren eredura.

10. Baldin galderik badarot
Nihork ere egiten,
Zergatik haren ondoan
Hanbat naizen penatzen.

Ihardatsiko daroet
Nik hañei berehala,
Ezen zure baithan neure
Esparantza dudala.

11. Hartarakotz bada Iauna
Ezazula permeti,
Zu zarenaz geroz bethi
Iustu eta egiati.

Ahalke eta kalteak
Ustekabe har nazan,
Zure baithan esparantza
Dudanaz geroz eman.

12. Bai zure baithan eman dut
Esparantza neurea.
Baita sekulan guardatu
Nahi zure legea.

13. Bañan guardatu nahi dut
Bethi bere osoan,
Eta ordura handirekin
Ibilli haren ondoan.

14. Errege eta prinzen
Artean halaberki,
Ene ahoak hura du
Aiphaturen ausartki.

15. Eta nerori bakharrik
Aurkhitzen naizenean,
Ixillik iruliko dut
Hura neure suñean.

16. Neure bihotza hartara
Guztiz dut etxatuko,
Hartan fiñean neure ahal
Guztiaz trebatuko.

	Memor este

1. Zeure hitzaz orhoitzera
Orain zaitut ertxatzen
Zenetzaz baitziñarotan
Bihotza ezportzatzen.

2. Orain ere hartan bozten
Naiz neure lastimetan,
Orain ere konsolatzen
Hartan neure phietan.

Ezen zu zinaizkidala
Falta gabe helduren,
Noiz ere baitzitzaizkidan
Etsaiak oldarturen.

3. Supherbioek naute bada
Ahalaz tarritatzen,
Nondik zure legean huts
Eragin diezadaten.

4. Alferrik ordean dute
Egiten esaina,
Zeren guardatuko baitut
Zure manu saindua.

Hura dut bizi naizeno
Idukiko gogoan,
Eta hartan gurenduko
Eztargozo gaixtoan.

5. Bañan atsekabe handik
Hartzen nau bihotzean,
Gaixtoak hura zathitzen
Dutela ikhustean.

6. Guztiarekien neure
Arrotz lekhu hunetan,
Zure lege onaren naiz
Konsolatzen kantazen.

7. Gau eta egun hura dut
Erabilltzen gogoan,
Ea nola guardatuko
Dudan bere osoan.

8. Ardura handiarekin
Ordeant dut egiten,
Zure legea bihotzez
Zeren baitu maitatzen.

9. Eta zeren baitaritzat
Eta ume partea,
Dela zure manamendu
Sainduen guardatzea.

10. Haren guardatzeko igin
Diezadazun dohaña,
Maiz othoizten zaitut neure
Iongoiko eta Iauna.

Zergatik baitaki ezen
Othoizte zaituztenei,
Estaroizula ukhatzen
Faborea presunei.

11. Beha egotu natzaie
Neure oñ basatuei
Eta hek zerabilltzaten
Bide guziez ohierrei.

Hargatik itzularazi
Ditu xidor onera.
Iakiteko zure manu
Sakratuenera.

12. Guztiz deliberatu dut
Hekin begiratzera,
Eta hetan neure bizi
Guztia fiñatzera.

13. Hartarakotz bekhatuen
Gatheak hurbilltzean,
Zure legeaz orhoitzen
Naiz neure bihotzean.

14. Gauaren erdian neure
Iaikitzen naiz ohetik,
Hek erneki bihotzean
Errabiltzeagatik.

15. Hala partale egiten
Naiz beldur direnekin,
Eta zure hitz sainduak
Guardatzen dutenekin.

16. O Iongoiko munduari
Fabore egillea,
Irakats diezadazu
Arren zeure legea.

Bethi erabill dezadan
Hura neure fiñean
Eta hala guarda nadin
Erorizetik hutsean.

	Bonitatem fecisti

1. Ala Iaun ona zuk niri
Egin ontasun asko,
Nola ere baitzinarotan
Agindu egiteko.

2. Kontinua zazu othoi
Hemendik aitzinera,
Are gehiago niri
Fabore egitera.

Guztiz ere irakats dazu
Arren zeure legea,
Ezen hartan guztiz neure
Eman dut sinhetztea.

3. Halaber konbeni bada
Zuk gastiga nazazun,
Gastiguen sofritzeko
Huna prestik non nauzun.

Ezen zure azoteek
Ukitu baino lehen,
Askotan nintzen bekhatu
Handietan eroitzen.

Hargatik hek nahi ditut
Pazientki sofritu,
Eta zure hitz saindua
Errespetuz guardatu.

4. Eta zergatik baitzare
Ona eta iustua,
Irakats diezadazu
Arren zeure manua.

5. Ezen zenbatenaz gaixtoek
Bainaute penatuko,
Hanbatenaz gehiago
Hura dut guardatuko.

6. Zenbatenaz hei baitzare
Bihotza gogoituko,
Eta esne bihurtua,
Bezala gatzatuko.

Hanbatenaz hirauliko
Ditut neure gogoan,
Hanbatenaz ibilliko
Bethi hekin ondoan.

7. Alla zuk Iainko ona ni
Handiro faboratu.
Noiz ere bainauzu neure
Ohorean baxatu.

Zure manamendu eta
Legeen ikhasteko,
Eta gere hetzaz neure
Bizia kidatzeko.

8. Ezen aithor dut direla
Asko aldez hobeak,
Ezen urre zillhar eta
Munduko on berzeak.

9. Eta naizenaz gerostik
Zure eskuen lana,
Indazu zure manuen
Ikhasteko dohaña.

10. Zure beldurra dutenek
Dute ezagutuko,
Eta bere bihotzetan
Dire allegeratuko.

Ezen eztela izatu
Zure baithan enea,
Esparantza alfer eta
Progotxurik gabea.

11. Ezagutu dut direla
Zure iuiamenduak,
Guztiz zuzen guztiz iustu
Eta guztiz sainduak.

Baita ni ere nauzula
Iustuki gastigatu,
Zergatik hala bainuen
Neronek merezitu.

12. Bañan ordean Iaun ona
Zuk nazazu konsola,
Zeure sehiari agindu
Zinioen bezala.

13. Isur diezadazu arren
Othoi zeure grazia,
Zure manuen arauez
Daramadan bizia.

Eta medita dezadan
Zure lege saindua,
Zenetara baitu neure
Gogoa etxatua.

14. Ahalgez betherik bida
Tzatzuk etsai eneak,
Zenak baitarozkidate
Egin bidegabeak.

Noiz ere ni gehienik
Banintzen enplegatzen,
Zure manu eta lege
Sainduaren konplitzen.

15. Hurbill dietzakidazu
Zure beldur direnak
Eta zure legearen
Ezagutza dutenak.

16. Zuk xahu diezadatzu
Arren neure bihotza,
Zure manu sainduetan
Ibill nadin aratza.

Kalte eta ahalkeak
Azken iuiamenduan,
Har ez nazan iuiatzera
Iausten zaren orduan.

	Capitulum Ioan.

	B. Iainkoa da onheritzte, eta onheritztean dagoena, Iainkoa baithan dago, eta Iainko haren baithan.
	I. Iainkoari esker.

	Ihardatzte laburra

	Iainkoa makhur ezazu ene bihotza zeure legetara, Iainkoa makhur ezazu &c.
	B. Aldara etzatzu ene begiak ikhus eztezaten banaloria. Eta aira, nazazu zeure bidean.
	Zeure legetara.
	Gloria duela Aita Seme eta Espirituak.
	I. Makhur ezazu Iainkoa ene bihotza.
	B. Iauna erren darotzut arren nauzun urrikari.
	I. Senda ezazu ene arima zeren hoben egin baitarotzut.

	Othoitza

	Iainko ahal guztietakoa eta urrikalmendutsua, &c.
	Gorago laudetan den bezala.

Ad sextam
Eguberdian

Gure Aita, Agur Maria,
Iainko ona duzun artha.

	Himnus kanta
	Rector potens

Gobernari handia,
Zenak gauzei aldia
Baitaroezu bethi,
Eragiten neurthuzki.

Goiza duzu klaratzen,
Eguberdia arraitzen,
Atherarik zuzia
Zeruetan argiak.

Iraungitzatzu suak
Eskatimek bitztuak,
Gero iguzu Iauna,
Bake eta osasuna.

Hala egizu Aita
Hala Seme bakhotxa,
Hala Espiritua
Fiñean amulsua.

	Defecit in salutare

1. Iauna ene arima da
Munduan hagorantzen,
Eta ene salbatzera
Noiz ethorriko zaren.

Ezen badut ethorriko
Zarela esperantza,
Nola eman baitzinarotan
Aspaldi zeure hitza.

2. Neure begi larrituak
Agitz zaizkit unhatu,
Beha egonez ea noiz
Behar duzun agertu.

3. Maiz erraten dut Iauna noiz
Nauzu konsolatuko,
Zure hitzen arauera
Noiz zaizkit agertuko.

Gogoitu naiz zahagia
Orma hortzean nola,
Zure agintza handien
Begira negoela.

4. Zonbat egunen buruan
Bada Iaun ona niri,
Agertuko zaizkit zeure
Sehi unhatuari.

Zenbat egunen buruan
Nauzu konsolatuko,
Eta noiz dituzu ene
Etsaiak punituko.

5. Elheak zerozkidaten
Nahi sinhetztarazi,
Zeñek ezpaitzuten zure
Hitzekin zerikhusi.

6. Ezen zure hitzak dire
Guztiz egiazkoak,
Eta nihor hetan fida
Daiten bezalakoak.

Zergatik ni ere naizen
Etan hanbat fidatu,
Gaixtoek hargatik naute
Hainberze tormentatu.

Hargatik bada Iaun ona
Zuk fabora nazazu,
Zenak ohi baititutzu
Zeureak faboratu.

7. Ezen iahurren bihurtu
Ninduten hautsetara,
Baldin behatu ez banintz
Zure hitz saindutara.

8. Arren bada Iainkoa
Zuk fabora nazazu,
Nola faboratu ohi
Zeureak baititutzu.

Begira detzadan zure
Ahoko hitz sainduak,
Zeñak baitirade zuzen
Eta guztiz iustuak.

9. Zeru gorek ere orobat
Hit dituzte guardatzen,
Hekin arauera dire
Gure gañean itzultzen.

10. Kastatik kastara bethi
Diran zure egiak,
Lurrak ere hala dirau
Fermu eta geldiak.

11. Eguñak obe orobat
Dirau gisa berean,
Zuk hastean ordenatu
Zinioen legean.

Fiñean gauza guztiek
Bethi hala diraute,
Zerengatik zure hitza
Obeditzen baitute,

12. Baldin hori nik ezpanu
Iragun bihotzean,
Agen galduko nintzen
Ondikoak hartzean.

13. Bañan zure hitzaz nintzen
Bethiere oroitzen,
Eta hartzaz gidaturik
Pazienzia hartzen.

Zuk zeronek ere Iauna
Konsolatzen ninduzun,
Nola asko kaltetan lehen
Ere egin baininduzun.

14. Hemendik aitziñera othoi
Hala egin nazakezu
Zerengatik naizen oroi
Zuk formatu bainauzu.

Eta zergatik ni ere
Bethi neure aldetik,
Bainarrarie zure manu
Sakratuei halzetik.

15. Ezen gaixtoak ni galdu
Naiz zebilltzanean,
Zure hitz saindua bethi
Nedukan bihotzean.

16. Zeren alde guztietara
Ungi begiraturik,
Bainekusan deus etzela
Hekin erkhatzekorik.

	Quomodo dilexi

1. Zure legeaz hanbat naiz
Iaun ona, agradatzen,
Egun guztian non baitut
Gogoan erabiltzen.

2. Ezen hartzaz egin nauzu
Neure etsaiak baño,
Hetarik begiratzeko
Hagitzes zuhurrago.

3. Hartzaz beraz ditu neure
Nausiak garaitu,
Zergatik hartara baitut
Neure gogoa etxatu.

4. Hartzaz oraño xitu dut
Zaharren zuhurtzia,
Zerengatik hartan baitut
Begia idekia.

5. Hartzaz ditut neure oñak
Bide gaixtoetarik,
Gielarazi hura neure
Gidaritzat harturik.

6. Fiñean zure mauitik
Ez naiz betre hastendu,
Zeren guarda dezadala
Zuk bainauzu manatu.

7. Ene ahoari zure hitzak
Zein goza zaizko,
Are gehiago ezti
Kofonekoa baño.

8. Hek darotate buruan
Eman argin handia,
Hekin bidez gaitzetsten dut
Guztiz gaixtakeria.

9. Zure lege saindua da
Ene onen argia,
Hura ene ibillbideen
Lanpa eta zuzia.

10. Hargatik bada egin dut
Ziñ eta iuramentu,
Behar dudala hagoan
Nagoeño guardatu.

11. Egia da ezen lehen
Haren begiratzean,
Asko trebersia izan
Dudala bizitzean.

Bañan dadut esparantza
Hemendik aitziñera,
Faboratuko nauzuala
Promesen arauera.

12. Arren bada errezibi
Zazu ene egintza,
Eta othoi diezadazu
Irakats zeure hitza.

13. Nitzaz danaz bezanbatean
Hill behar banu ere,
Zure legeak hautsiko
Eztitut nihoiz ere.

14. Eta baldin gaixtaginek
Zenbait bekite niri,
Hedatzen badarotate
Nahiz erorarazi.

Zure manuei begira
Nagotela ernerik,
Trabatu gabe natzaie
Iraganean taldetik.

15. Neure primezatzat hartu
Ditu zure legeak,
Hek dire ene bihotzaren
Konsolazioneak.

16. Hetera etxatuko dut
Neure gogo guztia,
Zeruan edireteko
Zuk egindu saria.

	Iniquos odio habui

1. O Iainko ona, gaixtoak
Nahi ditut gaitzetsi,
Eta bihotz guztia zure
Ordenentza onhetsi.

2. Hartarakotz bada othoi
Zuk fabora nazazu,
Zure hitz egiazkoan
Nola bainaiz fidatu.

3. Aparta zakizkidate
Beraz etsai gaixtoak,
Gogoan erabilltzadan
Iaunaren hitz gozoak.

4. Eta zu Iongoiko ona
Zatozkit laguntzera
Ez nazazula othoi utz
Ahalkez gorritzera.

Bañan zure baithan nola
Baitut neure esperantza
Hala fabora nazazu
Othoi Iaun aberatsa.

5. Hala egiten baduzu
Perill guztietarik,
Salboa ibilleko naiz
Boz eta allegerarik.

Eta nik ere ordañez
Ditut zure legeak,
Bihotzean idukiko
Iustiziaz betheak.

6. Ezen eztuzu konturik
Halakoez egiten,
Zein baitire zure lege
Saindutarik hastantzen.

Zeren ikhusten baituzu
Hekin bihotzekoak,
Gogoetak diradela
Oiher eta gaixtoak.

7. Nik ere daritzat hañak
Direla saltzailleak,
Zeren hain laxoki hautzten
Tuzten zure legeak.

Baña ordean zenbatenaz
Baitituzte gaitzetzten,
Hanbatenaz gehiago
Nik hek ditut onhezten.

8. Hanbatenaz gehiago
Nik dut izialdura,
Hekien hautsteko eta
Hanbatenaz belduria.

Bana are handiagoa
Iaun ona zuk indazu,
Eta ene haragiak
Hartzaz ikharatzatzu.

9. Orain daraño konplitu
Ditut zure legeak,
Agindu duen bezanbat
Ene indar febleak.

Arren bada egin dudan
Ungiaren aldera,
Ez nazazula hutz gaizki
Erralleen menera.

10. Beñan har ezazu othoi
Iauna ene defensa.
Bere nini pozontsuez
Ez nazaten ofensa.

11. Esparantza hartan zure
Fidaturik hitzari,
Begiak flakatu zaizkit
Behatuz zeruari.

12. Dugun bada urrikari
Zeure zerbitzaria,
Eta irakts diozozu
Zeure lege garbia.

13. Halaber zuk othoi argi
Diozozu bihotza,
Iakin dezan nola eman
Obretan zure hitza.

14. Ezen baldin nihoiz bada
Izatu denborarik,
Baldin nihoiz zure manuen
Guardatzeko mugarik.

Orain da noiz ere nihore
Ez baititu guardatzen,
Aitzitik mezprezaturik
Onetan erabilltzen.

15. Bañan hargatik nik ditut
Prezatzen gehiago,
Urrea eta topasa
Preziatua baño.

16. Ezen zure manamendu
Eta lege enerat,
Geure urratsak gidatu
Nahi ditut biderat.

Bide lizun eta oiherrak
Nahi ditut gaitzetsi,
Eta hek gauza guztien
Gañetik onheritzi.

	Antifona

	Boz gaitezen Iainkoa baithan.

	Capitulum

	Iasan etzatzue elkharren karga, eta hala konplituko duzue Kristoren legea.
	Iainkoari esker.

	Ihardatste laburra

	Bethiere dago Iauna zure hitza bere batean.

	Ihardastea

	Bethiere dago.

	Bersua

	Mende guztietako mendetan dago zure egia.
	Gloria Aita, Seme, eta Espirituari.
	Bethiere dago zure hitza Iauna.
	B. Iaunak gobernatzen nau eta eztut izanen deusen eskasik.
	Bakhe bazkatzeko lekhuan han eman nau.
	Iauna dela zuekin. Baita zure espirituarekin.

	Othoitza

	Dagiogun othoitz Iainko ahal guztietakoa, eta urrikalmendutsua. Gorago laudetan den bezala.

Ad nonam
Hirur orenetan

Gure Aita, Agur Maria,
Iainko ona, duzun artha.

	Himnus kanta

Iainko, gauzen indarra,
Eta iraupen bakharra,
Aldilka egunareñak
Dakharzkitzu oreñak.

Arrats ona iguzu
Eta guarda gaitzatzu,
Bizitzea galtzetik,
Gauaz ustekabetik.

Baña gure orena
Zuk ekhartzu azkhena,
Muga onean sariaz,
Goza gaiten handiaz.

Hala egizu Aita.
Hala Seme bakhotxa,
Hala Espiritua
Amudios khartsua.

Halabiz

	Antifona.
	Boz gaitezen Iainkoa baithan

	Mirabilia feciste

1. O zein miragarri diren
Iaun ona zure hitzak,
Hargatik billhatzen ditu
Arthaz ene bihotzak.

2. Ezen deusek eztu hala
Ezagutza argitzen,
Ezta haurrena ere nola
Hek baitute egiten.

3. Ahoa ideki dut eta
Neure hatsa thiratu,
Zure hitzen gutizia
Zergatik baitzait sarthu.

4. Hargatik diezadazu
Iauna beha arraiki,
Eta nauzun lazeriaz
Bethea urrikari.

Zeure maiteak urrikari
Ohi tuzun bezala.
Noiz ere ikhusten baituzu
Hegin indar erbala.

5. Zeure hitzen aran ene
Gidatzatzu urratsak,
Eta ez permeti bizio
Iraun dakizdan hatsak.

6. Begira nazazu gaizki
Erralen mihitarik,
Zure manuak detzadan
Guarda libroagrarik.

7. Beki onez othoi Iauna
Biha diezadazu,
Eta zeure manu sainduak
Irakatz ziezadazu.

8. Askotan begietarik
Nigarra zait isuri,
Gaixtoak ditudanean
Hekin hautsten ikhusi.

9. Ezen Iauna, zu iustua
Zare eta iustua,
Bethiere aurkhitzen da
Zure manamendua.

10. Gauza bidezkorik baizen
Zuk eztuzu manatzen.
Guztiz ere darokuzu
Egia gomendatzen.

11. Harritzen naiz ikhustean
Zure ixterbegiak,
Ahantzten tuztela zure
Manamendu hertsiak.

12. Ezen zure hitzak dire
Sua nola khaartsuak,
Hargatik onhetzten ditut
Zeren diren gerthuak.

13. Bañan morroñ gaztea naiz
Guztiz iakin gabea,
Hargatik hetzaz gidatu
Nahi dut bizitzea.

14. Ezen badakit direla
Zuk ifini legeak,
Bethi iustu, eta bethi
Egiaren iabeak.

15. Ondiko eta lastimek
Zerkhatzen nautenean.
Hek ixillik ditu neure
Izultzen bihotzean.

16. Zergatik bethi aurkhitzen
Hek baitire iustuak,
Hek bethi artezak eta
Hek bethi amulsuak.

Arren bada adimendu
Illhunaren zuzia,
Zuk indazu zure manuen
Ezagutza garbia.

Neure bizia dezadan
Hetzaz gida lurrean,
Eta gloria ardiatz
Gero azken fiñean.

	Clamavi ie tote

1. Bihotzetik Iauna egiten
Darotzut dehadarra,
Urrikal bekizu arren
Othoi ene nigarra.

2. Zure legeei ordañez
Natzue irraikiren
Zure gogara munduan
Bizia eramanen.

3. Berriz ere Iauna egiten
Darotzut dehadarra,
Indazu zure manuen
Konplitzeko indarra.

4. Goizean goizik iaikirik
Bethi hala nagotzu.
Zure baithan zerengatik
Handi baitut ezportzu.

5. Argi arratzean zuri
Darozkitzut begiak,
Zabaltzen meditatzeko
Zure lege estiak.

6. Urrikariz adizazu
Iauna arren ene boza,
Eta bero zazu zeure
Kharraz ene bihotza.

7. Bada kusazu etsaiak
Nola zaiskidan hersten,
Eta nola diren zure
Legetarik urruntzen.

8. Hartarakotz bada Iauna
Othoi hurbill zakizkit,
Ezen zer bide iduki
Behar dudan eztakit.

9. Guztiarekin badakit
Ezen bethi zureak,
Gizonai behar tuela
Begiratu legeak.

10. Ikhus azu bada Iauna
Arren ene lastima,
Eta ondikotik athera
Zazu ene arima.

Ezen zure legeaz naiz
Bethiere othoitzen,
Baita haren konplitzera
Ahalaz esaiatzen.

11. Arren bada ene alde
Promesen arauera,
Eta hurbill zaite ene
Penatik libratzera.

12. Gaixtoek eztute hala
Dagiezun merezi,
Zeren baitituzte zure
Legeak guztiz utzi.

13. Zure urrikamendua
Da prestuen aldera,
Zatoz othoi ene gogo
Larriaren boztera.

14. Askok nau asko manerak
Munduan tribulatu.
Ez naiz ordean hargatik
Zureganik hastandu.

15. Saltzailleak ikhusi tut
Eta harritzen nintzen,
Zeren etzituzten zure
Manuak begiratzen.

16. Zeronek ikhusi duzu
Ordean nik zureak,
Zein arthatsuki nituen
Begiratzen legeak.

Hartarakotz Iainko ona
Zuk nauzun urrikari,
Eta diezadzu gogo
Tristea bozarazi.

17. Esparantza dut egiñen
Hala darotazula,
Eta idukiko zeure
Hitza darotazula.

Zeren diren zure hitzak
Bethi egiazkoak
Bethi segur, eta bethi
Ezin faltatuzkoak.

	Principes persecuti Innt.

1. Handiak iraaiki zaizkit
Bere atsegin sari,
Zure manuetan nahiz
Huts eragin arazi.

Bañan zure hitzak hala
Larritu ohi naute,
Hekin zathitzera baitut
Non handia herabe.

2. Berriz hekin guardatzeaz
Iauna, hanbat naiz bozten,
Nola etsaien billuzak
Dituena aurkhitzen.

3. Hargatik bethi hastio
Izan dut bekhatua,
Eta bihotzez maitatu
Zure lege saindua.

4. Egunoro zazpi aldiz
Ohi zaitut laudatu,
Zeren ditutzun hain lege
Sainduak ordenatu.

5. Hek maitatzen dituztenek
Dute bake handia,
Desohore gabe dute
Eramanen bizia.

6. Hetarik nik ere ohi dut
Uste salbamendua,
Hargatik onherizten dut
Zure manamendua.

7. Hargatik diutsut ezen
Onherizten dudala.
Eta neure bihotz gustiz
Begiratzen dudala.

8. Hargatik oraño hura
Bera dut guardaturen,
Zeren guardian baitzaude
Nor nola bizi garen.

9. Arren bada beha zaite
Ene othoitz tristera,
Eta ezazula bisaia
Itzul berze aldera.

Bañan aitzitik agindu
Nola baitarotazu,
Zuk ungi gobernatzeko
Adimendu indazu.

10. Bihotzean sar bekizu
Ene othoitz humilla.
Eta othoi diezadazu
Gibela gaitz hurbilla.

Ezen hala zaude zeure
Hitzaz obligatua.
Arren bada konplizazu
Zeure hitz agindua.

11. Zeure legeen iakintsun
Egin nazazu arren.
Ene ezpañen laudorio
Bihur diezazuten.

12. Hek horez aiphatuko
Ditu ene mihiak,
Zergatik baitire guztiz
Saindu eta garbiak.

13. Heda diezakidazu
Othoi zeure eskua,
Hautatu dudañaz gero
Zure lege saindua.

14. Ezen neure bihotz guztiz
Hura dut desiratzen,
Gau eta egun hura neure
Gogoan erabilltzen.

15. Bizi naizeno ere dut
Hura bera egiñen,
Baita zeure ontasunak
Gatik zu laudaturen.

Zuk ere othoi ordañez
Fabora nazakezu,
Eta kaltzen geritzean
Iduki nazakezu.

16. Ezen ardiantxa bezain
Errax naiz basatzeko,
Harengatik darotazu
Guardia idukiko.

Egin diezakedazu
Fabore hura arren,
Neuri ere zure legeak
Eztzaizkit ahantziren.

	Antifona
	Boz gaitezen Iainkoa baithan
	Capitulum, 1. Corint.

	Prezio handiaz erosiak zarete, Iainkoa ohora zazue eta zeuen gogoan erabill ezazue. Iainkoari esker.
	Ihardatste laburra
	Neure bihotz guztiz oihu egin darotzut, Iauna entzun nazazu.
	Neure bihotz guztiz egin darotzut.
	B. Zure manuen ondoan ibilliko naiz.
	Iauna entzun nazazu.
	Gloria duela Aita, Seme eta Espirituak.
	Neure bihotz guztiaz oihu egin darotzut.
	B. Bekhatu ixilletarik garbi nazazu.
	I. Eta berzeei eragin diotzotedanak zeure sehiari barkha diozatzu.
	Iauna dela zurekin.
	Eta zure espirituarekin.
	Dagiegun othoiz.

	Othoitza

	Iainko ahal gauztietakoa eta urrikalmendutsua &c.
	Gorago laudetan den bezala. pag.

Igandetako besperak

Iainko Aitak, Iesus Kristori 
egin ziotzon agintza handiak,
Dabitek kondatzen ditu.
Dixit Dominus, Psal. 109

1. Iaunak erran dio bere
Seme ene Iaunari,
Ea ene seme ene
Eskunean iar adi.

2. Nik eman artean hire
Etsai bihotz uherrak,
Hire oñaren azpiko
Nola eskabel beherak.

3. Fabore handi daroat
Bidalduko Siondik,
Heure etsaien artean
Iaun izateagatik.

4. Halaber ni izanen nauk
Hurbillena aldean,
Heure indar handienaz
Behartzen aizeñean,

Eta sainduen artean
Gorena autemanen
Ezen artizarra baño
Enjendratu aut lehen.

5. Gehiago egin diat
Ziñ eta iuramentu,
Zena geroztik ez baitzait
Nihola urrikitu.

Hi izanen aizela ene
Aphez sekulakoa,
Melkisedek handiaren
Ordeña saindukoa.

6. Baita aurkhituko naizela
Bethi hire eskunean,
Hire etsai erregeak
Kathizatu artean.

7. Hire goratzeko asko
Diat beheratuko,
Asko galduko, askori
Buruz lur iri ioko.

8. Ontasun hautzaz guztiez
Gozatzeko ordean,
Asko pena sofritzeko
Duk heure bizitzean.

Ezen uholde handi bat
Behazun edanen duk,
Eta orduan burura
Gorago altxatuko duk.

	Gloria, &c.

	Iainkoa laudatzen da zeren
	elizari hanbat ontasun egin dioen
	Confiteor tibi Domine. Psal. 110.

1. Iauna aithortuko ditut
Xahuki jendartean,
Guztiez ere saindu eta
Iustuen batzarrean.

2. Zureak direla obrak
Guztiz miragarriak,
Zureak guztiz sainduak
Eta bistu nahiak.

3. Aski erakusten dute
Obra dokuskigunek,
Aski ordenanza iustu
Begiratzen tutzunek.

4. Eta oraño mirakullu
Guztien handiena,
Zuk hazten duzu presuna
Zure beldurti dena.

5. Eta bethi orhoitzen zare
Zeure agindu hitzaz,
Baita hura jendeari
Erakutsiko obraz.

6. Ezen jentillen emanen
Diozula primeza,
Nola egiati baitzare
Konplitzean promesa.

7. Egiazko ere dire
Zure manamenduak,
Egundanoz hala dire
Izatu frogatuak.

Zuhurtzia handirekin
Zintuen ordenatu,
Deusik eskas dela ezta
Zeren errenkuratu.

8. Urrikaldurik erosi
Duzu zeure poplua,
Zein beitzegoen etsaiak
Kaptibu altxatua.

9. Saritzat deusik berzerik
Eztiozu galdegin,
Baizen zure manamendu
Sainduak detzan egin.

Arrazon da ere konpli
Daiten pontueren pontu,
Zeren manatzeko esku
Guztia zuk baituzu.

10. Eta zeren zu baitzare
Iaunetan handiena,
Halaber zure izena
Saindu eta gorena.

Hargatik da zuhurtzia
Guztien handiena,
Bihotzean izatea
Zure beldurtasuna.

11. Hurk izanen duena
Izanen da zuhurra
Eta haren laudorioa
Ezta ezanen aphurra.

	Gloria, &c.

	Gabeare betetik ematen 
	dioxaren zore oñak
	Psal. 111.

1. Alla zorionezkoa,
Iaunaren beldur dena,
Eta haren manuetan
Bere gogoa duena.

2. Hañaren kasta lurrean
Izanen da handia,
Ezen Iaunak bedintzatzen
Du prestuen hazia.

3. Ohore eta moian haren
Izanen da etxean.
Eta haren iustu famak
Iraunen du lurrean.

4. Lastima dathorzonean
Nola goibel handia,
Hañari egin dio
Iaunak berak argia.

Ezen halakoen gaña
Du bihotz amulsua,
Nola baita bethi saindu
Eta bethi iustua.

5. Eta haren bihotzeko
Da orobat gizona,
Bere laguna premian
Urrikaltzen zaiona.

Eta dioena bere
Propriotik prestatzen
Bere hesrturan hitz onez
Duela konsolatzen.

Halakoa ezta bere
Gogotik higituren,
Bañan bere egitekoak
Ungi zaizko illkhinen.

6. Halakoaz bethiere
Iauna da orhoituko,
Eta desohoretarik
Hura du guardatuko.

7. Halakoak ahal duke
Haren baithan fidantza,
Hersturan konsolatuko
Dioela bihotza.

Eta etsaien menera
Eztuela urziren,
Aitzitik hekin ahalaz
Duela burlara ziren.

8. Eta zeren probeari
Ungi egin dioken,
Haren iustu omenak du
Mendeetan iraunen.

Gehiago iganen da
Kargu gorenetara,
Iganen gloria eta
Ohore handitara.

9. Bekhatoreak hain gora
Ikhusten duenean,
Despitez aserratuko
Da bere bihotzean.

Errabiaturik ditu
Hortzak iharrosiko,
Ezta ordean amuaz
Deusik progotxatuko.

	Gloria, &c.

	Dabitek Iainkoa laudatzen du,
	zeren gora dagoelarik
	gauza beheren artha duen
	Laudate pueri Dominum. Psal. 112.

1. Haurtxoak lauda zazue
Iainko podorosoa,
Lauda ezazue haren
Izen ohorezkoa.

2. Kantari kopla buruko
Emozue lehena
Bethiere lauda bedi
Iaun onaren izena.

3. Iguzkia illkhitzen den
Lekhutik sartzerako,
Lauda bedi Iaun onaren
Izena mugaraño.

4. Iaun guztien gorena da
Gure Iainko handia,
Zeruez gorago haren
Igaten da gloria.

5. Nor da haren pari ezen
Duelarik allxia,
Zeruetan lurrera ere
Badaduka begia.

Eta hobekienik hei
Daroe begiratzen,
Zein baititu berzetarik
Humillenak ikhusten.

6. Hark altxatzen du probea
Lurreko herrautsetik,
Hark iraiki arazitzen
Ongari datzañetik.

7. Lekhu emateko prinze
Handienen artean,
Guztiz bere nazione
Eta herrikoenean.

8. Hark ume gabea etxean
Du geldiarazitzen,
Hark ama tristea seme
Onez bozarazitzen.

	Gloria, &c.

	Psalmistak, kondatzen ditu,
	Iainkoak Isrelgo jendia Ejiptutik
	atheratzean egin zituen mirakullak
	In exitu Israel de Aegypto. Psal. 113.

1. Israel illkhi zeñean
Ejiptuko lurretik,
Eta Iakoben etxea
Barbaroen artetik.

2. Iudea hautatu zuen
Libra jende sainduzat
Eta Israel maitea
Bere armada gogortzat.

3. Itsasoa abiatu
Zen aitziña ihesi,
Iziturik heldu zela
Zuenean ikhusi.

Iordango ibaia halaber
Itzuli zen gibela,
Nabaritu zuenean
Lasterka heldu zela.

4. Mendi gora iauzi ziren
Ahariak bezala.
Eta aldapak saltatu
Billdots zumeak bezala.

5. Galdegiten badiogu
Oran itsasoari,
Itsasoa zergatik zinen
Abiatu ihesi.

Halaber galde egiten
Badiogu Iordani,
Zu ere zegati ziñen
Gibelera itzuli.

6. Mendi gorenei orobat
Eta zuek mendiak,
Zeri iauzi ziñaizkoten
Hala nola ahariak.

Finean zuek ere zeri
O aldapa ferdeak,
Iauzi ziñaizkoten hala
Nola billdotx zumeak.

Guztiaek ihardatsiko
Darozute boz batez,
Iauzi zirela Iokoben
Iainkoaren beldurrez.

7. Ihusirik haren indar
Handi eta gogorra,
Hark ikharatzen duela
Kheñu batez lehorra.

8. Hark ganbiatzen arrozak
Urezko langotara.
Hark desertuko malkharrak
Ithurri onetara.

Obra hauk zituenean
Israelek ikhusi,
Hunela zitzaion oihuz
Iainko onari hasi.

9. Iauna ez ginduen merezi
Hainberze zureganik,
Hanbat mirakullu egin
Ziñezan guregatik.

Bañan zeure buruari
Emateko ohore,
Hanbat egin darokuzu
Dohain eta fabore.

10. Bai eta erakaitzteko
Bihotz bera duzula,
Eta agintzen duzun hitza
Idukitzen duzula.

Baita orano jentillek
Erhoki etzerraten,
Ea beharrean geure
Iainkoa non ginduen.

11. Erakutsi duzu ezen
Zeruetan zarela,
Eta zuk nahi duzuna
Lurrean egiten dela.

12. Baita hekien Iainkoak
Direla ithurapeñak,
Urre zillharrez gizonen
Eskuek egin tuztenak.

13. Ahoak baituzte bañan
Ez ordean mintzatzen,
Begiak ere baituzte
Ez ordean ikhusten.

14. Beharriak badituzte
Ez aditzen ordean,
Baita sudurpillak ere
Ez usnatzen ordean.

15. Eskuak ere baituzte
Ez hargatik ukitzen,
Oñak ere badituzte
Hala ere ez higitzen.

Eztarriak badituzte
Ez egiten oihurik,
Fiñean itxurapen bat
Baizen eztire deusik.

16. Hala egin daitezela
Hekien egilleak,
Hala hetan dituztenak
Ematen sinhetzteak.

17. Israelen etxea da
Iauna baithan fidatzen,
Zeren baitio fabore
Beharrean egiten.

18. Aaronen etxeak du
Hura bera egiten
Zeren baitio fabore
Hari ere egiten.

19. Iaunaren beldur denak du
Eginen gauza bera,
Zeren baitio eginen
Hari grazia bera.

20. Hala behintzat zerokun
Guri egun penetan,
Noiz ere baikindituen
Ikhusi handietan.

Ezen gutzaz orhoitu zen
Eta lazeriatik,
Libratu gituen ezin
Itzur gintezkenetik.

21. Hala oraño orhoitu zen
Etxe Israelenaz,
Hala fiñean Aaron
Bere aphezarenaz.

22. Hala orobat eginen da
Handi eta ttipiez,
Haren beldur eta ahalke
Izanen diren guztiez.

23. Orobat dadilla bada
Iaun ona egin zuez,
Orobat oraño zuen
Seme onheritziez.

24. Bere graziak detzala
Berret zuen gañean.
Nola oraño zuen seme
Onheritzienean.

25. Benedika zaitzatela
Iaun guztien gorenak,
Zeru eta lurra bere
Eskuz egin tueñak.

26. Zeure goratuen bere
Hautatu egoitzatzat,
Eta gizonen semeei
Lurra eman ostatutzat.

27. Zerurat altxatuko tu
Ungi bizi direnak,
Bihur diotzoten esker
Eta aithor zuzenak.

Ezen Iauna etzaituzte
Zu hillek laudatuko,
Ez gaixto zenak baitire
Ifernura iautsiko.

28. Bañan biziek zaitagu
Eginen oranetan,
Eta ethorkizuneko
Denbora guztietan.

	Gloria, &c.

	Capitulum
	Benedictus, 2. Cor. 1.

Benedika dadillala
Zeruko Iongoikoa,
Eta Iesus Krist Iaunaren
Aita egiazkoa.

Aita guztiz menso eta
Bihotz bera duena.
Eta konsolatzen geure
Penetan gaituena.

	Ihardatspena

Dituela bada eskerra
Bere ontasunakgatik,
Zeren hainberze gaituen
Faboratzen zerutik.

	Iainkoari, galdegiten zaio gaua
	kaltek hartu gabe iragateko grazia
	Lucis Creator optime.

O Iongoiko handia
Zeñak goizean argia,
Kreatu baitzinduen
Klaratzeko begien.

Eta gero mundua
Eder eta xadua,
Argiaren hasten
Harrekien batean.

Zuk goiza arratsari
Mutaturik elkharri,
Zinioen izena
Eman egun batena.

Zuk orain arratsean
Gobielak erorzean,
Entzun tzatzu gureak
Arren othoitz tristeak.

Arren gure arima
Bekhatuez zikhiña,
Eztandin gorputzetik
Illkhi ustekaberik.

Bañan aitzitik behin
Aratzki xahu dadin,
Eta gero athetan
Sar zeru goragotan.

Hala egizu Aita
Hala Seme bakhotxa,
Zena Espirituarekin
Baitzaude sainduarekin.

	Versiculus
	Dirigaetur Domine

Iauna zeure gaña gida
Bedi othoitz enea,
Hedoietan gora nola
Insensuaren khea.

	Antifona
	Homo quidem descendebat

Gizon bat Hierusalendik
Zioan Hierikora,
Eta fortunaz erori
Zen ohonen artera.

Arrogatu zuten bada
Eta tieznez billuzi
Eta zauriez betherik
Erdi bizia utzi.

	Ama Birjinak, Iainkoari eskerrak itzultzen diotzo,
	zeren bere semearen amatzat hautatu duen
	Magnificat. Luc. 1.

1. Ene arima handi zazu
Laudorioz Iainkoa.
2. Eta haren baithan zeure
Allegera gogoa.
3. Ene humiltasunera
Zeren baitu behatu,
Jendeek estimatuko
Non bainaute dohatsu.
4. Ezen Iaunak egin darot
Halako ontasuna,
Nola ahala baitzuen
Eta saindutasuna.
5. Bethieretikan hala
Ohi du bihotz bera,
Hari beldur zaion gizon
Guztiaren aldera.
6. Supherbioen aldera
Eztu hala usatzen,
Beso sendoz hek ditu
Bereganik haizatzen.
7. Handi gaixtoak egotzten
Ditu kadiretarik,
Eta humillak altxatzen
Berriz ezteusetarik.
8. Goseak bethetzen ditu
Munduko ontasunez
Eta aberats gaixtoak
Gabetzen bere onez.
9. Hala usahu zioen
Israel haurtxoari,
Begiratzen zioela
Bere bihotz onari.
10. Hala eginen zuela
Erran zeroen aitei,
Abrahami eta haren
Hazitik ethorriei.

	Gloria, &c.

	Othoitza

	Iainko ahal guztietakoa eta urrikalmendutsua, izenen ontasunetik haldu baita, zeure leialez digneki eta laudatuki zerbizatua, zaren iguzu othoi grazia, zure ontasun aginduetara, nihon behatztopatu gabe laster egiteko. Iesus Kristo gure Iaun eta zure Seme zurekin eta Espiritu Sainduarekin bethi bizi eta agintzen duenaren merezietara. Hala biz.

Asteko besperetako 
berze salmu debot batzuk

Iainkoari eskerrak edozein ontasunengatik

	Laudate Dominum omnes gentes. Psal. 126.

1. Jendeak lauda zazue
Munduaren Iainkoa,
Pobluak lauda zazue
Errege zerukoa.

2. Zeren erakutsi baitu
Gure baithan berea,
Miserikoria pare
Eta exenplu gabea.

Nola berak baitzarokun
Araitziña agindu,
Eta nola egun baita
Egietan frogatu.

Hala bethi aurkhitzen da
Haren hitza egian,
Dugun beraz laudorio
Eta esker mihian.

	Prestuen munduko dohatsutasuna
	Beati qui timens Dominum. Psal. 127.

1. Dohatsua da gizona
Iaunaren beldur dena,
Eta haren bideetan
Xuxen ibilltzen dena.

2. Dohatsu diot zergatik
Haña bere eskuko,
Neke eta lanez baita
Bakezki gozatuko.

3. Hanaren emazteak du
Iduriko alhena,
Etxe saihetsean mahats
Mulkoz bethea dena.

4. Mahañaren inguruan
Hañak bere semeak,
Ikhusiko ditu landan
Nola oliba gasteak.

5. Hala bedinkatuko du
Iongoikoak gizona,
Haren izen sainduaren
Beldur izanen dena.

6. Siongo Iainkoak hala
Benedika dezala,
Eta Hierusalengo onez
Gozarazi dezala.

Bere bizi eta mende
Guztiko egunetan.
Iaunak iduki dezala
Ontasun handietan.

7. Bere semeen detzala
Ikhus seme maiteak,
Eta Israelen bake
Eta ontasun berzeak.

	Bekhatorearen munduko punizione bat,
	zein baita bere herritik desterrua
	Babilonis, Psal. 136.

1. Babilonia handiko
Uraren bazterrean,
Unhaturik ezin ioanez
Gelditu ginenean.

Begietarik zitzaikun
Niharra abiatu,
Siongo eliza ederraz
Ginenean orhoitu.

2. Geure organoak eman
Gindituen dilindan,
Ibaiaren basterreko
Sabuko ferdeetan.

3. Han kaptibu atarita
Gidatzen gintuztenek,
Kantatzera gindituzten
Ertxatu soldaduek.

4. Erraten zerokutela
Siongo kantetarik,
Kanta diezaguzue
Zenbait eder hetarik.

5. Ihardatsi gindioten
Tristezia handian,
Nola kanta ginezake
Gaxook atzerrian.

6. Lehen ahauts dakigula
Eskuñeko besoa,
Ezen guk zu Hierusalen
Hiri Iudeakoa.

7. Ahasabaiari lehen
Datxekala mihia,
Ezen guk zu gogotik utz
Geure iaiat herria.

8. Lehen itzul dakigula
Geure adimendua,
Ezen ez guk zu estima
Bozkarioen burua.

9. O Iainkoa orhoit zaite
Edomengo semeez,
Eta hek Hierusalamen
Erran zituzten hitzez.

10. Athera athera harriak
Zimendu barenetik.
Athera ez utz batere.
Athera gabetarik.

11. O Babilongo alaba
Guztiz dohakabea
Zeñak egin baitarokun
Ezin erran kaltea.

12. Dohatsua izanen dun
Milletan soldadua,
Zeñak egiñen baitaron
Ordañezko pagua.

Dohatsu zeñak baitio
Arthikiko hirea.
Kolera handiarekin
Paretari umea.

	Kaptibu libratuen bozkarioa,
	eta Iainkoari eskerra
	In convertendo Dominus. Psal. 125.

1. Sion kaptibua Iaunak
Zuenean libratu,
Eta bere leheneko
Egoitzara bihurtu.

Konsolatu zitzaikigun
Hahuitz geure bihotzak,
Ezen ahantzi gintuen
Lehen iragan gaitzak.

2. Ahoak bethe zitzaizkigun
Kanta eta eresiaz,
Eta mihiak Iaunaren
Laudorio handiaz.

3. Jende infidelek erran
Zuten arrazoñekin,
Alla Iaunak baitaroe
Hauk ungi handi egin.

4. Egia erran zuten egin
Zerokun xoll handia,
Eta allegeratu zen
Gure bihotz larria.

5. Ezen ethorri zitzaikun
Librantzaren berria,
Betan, nola landa idorrei
Hegoetan urria.

6. Hala nork ere ereñen
Baitu nigarrarekin,
Bere ustailla billduko
Du bozkariorekin.

7. Hala guk ere ginduen
Erein handi nekean,
Geure herritik kaptibu
Altxatu ginenean.

8. Huna non bihurtzen garen
Orain bozik etxera,
Ezpal eta garba ogiak
Geure eskuz billzera.

	Erregerentzat othoitza
	Exaudiat te Dominus. Psal. 148.

1. Iaun onak entzun zaitzala
Zeure ondikoetan,
Eta Iakoben Iainkoak
Begira perilletan.

2. Fabore diezazula
Bidal zeru saindutik.
Eta begira zaitzala
Siongo dorretarik.

3. Orhoit dadillala zure
Othoitz debot guztiez,
Eta agrada egiten
Diotzotzun ofrendez.

4. Eskatzen zaizkon guztia
Aithor diezazula,
Eta zure konseillua
Ontzat lauda dezala.

5. Gu ere boztuko gare
Zure ontasunean
Bai eta gloriatuko
Iaunaren izenean.

6. Aithor dietzakitzula
Zeure nahi guztiak,
Eta ungi gobernatzeko
Dizkitzula graziak.

Eginen darozkitzula
Ezparantza badugu,
Zeren gure erregetzat
Zu sakratu baitzaitu.

7. Iaun onak entzun zaitzala
Bere zeru saindutik,
Eta fabora zaitzala
Bere tronu goratik.

Hark du ahal eta indar
Zure begiratzeko,
Hark puxantza eta arma
Zure defendatzeko.

8. Etsaiak fidatzen ziren
Anda eta zaldietan,
Bañan gu zeruko Iainko
Onaren faboretan.

9. Allabañan hek gelditu
Dire konbat asprean,
Eta gara ia gulditu
Guri hekin gañean.

10. Iauna begira ezazu
Arren gure erregea,
Zergatik baita zuk eman
Darokuzun prinzea.

Entzun etzaketzu gure
Othoitzak zeruetan,
Harentzat zu othoiztuko
Zaitugun egunetan.

Konpletak

	Irakurtzaillea hasten da.
	B. Iauna mana zazu benedika gaiten.
	I. Iaun ahal guztietakoak dizuela soseguzko gaua eta fin ona.
	I. Halabiz.

	Lekzione laburra
	1. Petri.

	Anaiak zareten sobre eta zaudete erne, zeren zuen etsai deabrua inguruan baitabilla lehoñ errabitua bezala ea nor aurkhi dezuken eta iretz dezan. Gaitutzun Iauna urrikari, Iainkoari esker.
	B. Iainkoaren faborea dela gurekin.
	I. Zeru eta lurra egin dituenarena.
	Gero konfiteor elkharri ihardatsiz priman bezala eta gero.
	B. Izularazi gaitzatzu Iauna zeure aldera.
	I. Eta aparta zazu gureganik zeure kolera.
	Iainko ona duzun artha ene faboratzeaz.
	Eta bihotzean khexa penatik libratzeaz.

	Gloria &c.

	Antifona
	Miserere

	Nazun Iauna urrikari.

	Iainkoari eskatzen zaio etsaien kontra fabore
	Cum invocarem. Psal. 6.

1. Iainko zeñak bainauzu
Asko aldiz aditu,
Noiz ere baitzaitut neure
Ondikoan othoiztu.

Eta zeñak konsolatu
Bainauzu hañitzetan,
Plaga eta ondikora
Erori naizenetan.

2. Arren orain ere Iauna
Othoi entzun nazazu,
Ezen neure etsai kruelak
Berriz zaizkit altxatu.

3. O gizon hisiatuak
Noiz artean fuliak,
Sinhetsiko ditutzue
Eta banaloriak.

Ustez oraingo aldian
Nauzuela galduko,
Zeren ikhusten duzuen
Ene baithan ondiko.

4. Bañan iakizue ezen
Iaunarena naizela,
Eta othoizten dudanean
Hark entzuten nauela.

5. Aserra zaitezte bañan
Ez egin bekhaturik
Hitz egiten duzuela
Ungi bagiraturik.

Urriki bekizkitzue
Erran tutzuen hitzak,
Eta dolora ohetan
Ere zeuen bihotzak.

6. Ofrenda diotzotzue
Obra on eta iustuak.
Egin ditutzuen falten
Ordanezko paguak.

Eta ezportza zaitezte
Ezen hark zeuenena,
Emanen darotzuela
Barkhamendu faltena.

Mundu hunetan asko da
Aurkhitzen halakorik.
Zenak ezpaitu erraten
Bere baithan berzerik.

Baizen nork niri emanen
Darozkit ontasunak,
Plazeretan pasatzeko
Lurrean neure egunak.

7. Iaun ona nik eztarotzut
Galdetzen halakorik.
Zergatik hetan ez baita
Bozkario segurik.

Bañan galdetzen darozut
Zeure argi sainduak
Gizonaren bihotzean
Zuk bitzten usatua.

Iakiteko ea zer den
Zure borondatea,
Eta gero enplegatzeko
Hartan neure antzea.

Hartzaz allegeratuko
Darotazu gogoa,
Kontentamendu emanen
Hartzaz niri osoa.

8. Berzeei berriz gurentzen
Zaizte bere gogoak,
Zeren etxetan dituzten
Bihi eta arnoak.

9. Halako artha sobera
Gabe ni naiz etziten,
Eta bakezki dut neure
Loa gauza egiten.

10. Zaren ezarria baitu
Zure baithan neurea,
Esparantza segur eta
Engano gabea.

	Iainko othoizten da oraño,
	arren geure etsaietarik libra gitzan
	Psal. 30.

1. Neure esparantza zure
Baithan dut ifiñia,
Iauna ezazula permeti
Dudan ahalkeria.

Aitzitik nola baitzare
Ona eta iustua,
Etsai gosetarik libra
Nazazu izitua.

2. Ene othoitzera makhur
Ezazu beharria,
Eta zaite othoi ene
Libratzera lehia.

3. Zaren othoi ene Iainko
Eta begirallea,
Eta periletan ihes
Egiteko etxea.

4. Ezen neure habetzat zu
Zaitut Iauna hautatu,
Zu perilletarik ihez
Egiteko gastelu.

Zeure ontasunagatik
Har nazazu Iaun ona,
Eta behar den hazkuntzaz
Zuk nazazu mantena.

5. Begira nazazu othoi
Hekin fegadetarik,
Neure iabe zu hautatu
Zaitudaneaz gerostik.

6. O Iaun on zeña bainau
Erosi lehen ere,
Neure arima gomendatzen
Darotzut orain ere.

	Etsai eta perill guztiak gerizean direla
	Iainkoaren gomendioan direnak
	Qui habita. Psal. 90.

1. Iaun gorenaren nor bizi
Baita amudioan,
Iabe onaren bizi da
Hura gomendioan.

2. Halakoak erran ahal
Diozoke Iaunari.
Ezin dakikeonean
Itzur gaitz hurbillari.

O Iongoiko puxant eta
Ene begiraillea,
Zu zaitut lastiman ihez
Egiteko dorrea.

Zure baithan guztiz neure
Eman dut esperantza,
Zuk diezadazu othoi
Gibela neure gaitza.

3. Bere othoitza eginen
Eztioke alferrik,
Ezen hak begiratuko
Du gaitz guztietarik.

Begiratuko du hekin
Enganioetarik,
Eta hekien mehatxu
Eta hitz aspretarik.

4. Itzalduko du sorbalda
Handi eta zabalez,
Bai gerizatuko bere
Faborezko hegalez.

5. Erredola gogorraz du
Hura inguratuko
Eta izialduratik,
Gauaz begiratuko.

6. Halaber begiratuko
Du kalte agerritik,
Airetik heldu den nola
Fletxa ustekabetik.

Begiratuko du plaga
Eta ondikotarik,
Etsai ixillek armatzen
Diotzotenetarik.

Begiratuko oraño
Kolera borthitzetik,
Eguberdian dabillan
Deabruarenetik.

Fiñean guardatuko du
Etsai guztietarik,
Kalterik eztiozoten
Egiñ eta ez damurik.

7. Hala haren inguruan
Hill arren hamar milla,
Haren aldera o ezta
Hurbillduko perilla.

8. Bañan begiz ikhusiko
Du Iainkoak bengantza,
Egiten duela haren
Etsaietan garratza.

9. Zeren haren baithan duen
Esparantza ezarri
Eta zeren harengana
Ihesi den ethorri.

10. Harengana ezta plaga
Gaixtorik ethorriko,
Ez eta haren etxera
Kalterik eroriko.

11. Bere aingeruak zeren
Baititu manaturen.
Ioan ethorri guztietan,
Ungi guarda dezaten.

12. Bere eskuetan iasanen
Dute bide gaitzetan,
Behatztopa eztadintzat
Lurreko harrietan.

13. Aspikaren gañean du
Emanen bere oña,
Bai eta ostikatuko
Lehoñ eta dragoña.

14. Guztiarekin eztu
Min garabik harturen,
Zergatik Iaun onak baitu
Kaltetik guardaturen.

Zeren haren baithan eman
Duen bere esparantza,
Eta zeren haren duen
Izatu ezagutza.

15. Premian baldin badio
Hari oihu egiten,
Haren auhen tristea du
Berehala entzunen.

Aldean hurbill izanen
Du bere doloretan,
Hetarik atheratuko
Du ephe laburretan.

Eman dio ohore
Eta kargu munduan.
Baita fabore egiñen
Behar duen orduan.

16. Bere egunak diotzo
Lurrean luzatuko,
Eta zeruan bekhoki
Klara erakutsiko.

	Aphezak Iainkoaren laudatzera
	eta othoitztera gonbidatzen ditu
	Ecce nunc benedicite. Psal. 133.

1. Iaunak ungi errazue
Haren zerbitzariek,
Eta bereziki zuek
Haren aphez guztiek.

2. Bedinka zazue zeren
Eta haren etxean,
Zuek bethi baitzaudete
Eresiz kantorean.

3. Gauoro zeuen eskuak
Etzatzue gurutza,
Eta guretzat Iaunari
Egin zeuen othoitza.

4. Arren begira gaitza
Bere Sion saindutik,
Plaga eta ondikoak
Ustekabe hartzetik.

	Gloria &c.

	Antifona
	Miserere.

Iauna nauzun urrikari
Eta ene othoitza,
Adizazu nola bera
Zuk baituzu bihotza.

	Iainkoa othoizten da arren
	gauazko iduripen gaixtoetarik begira gaitzan
	Te lucis ante terminum. Hymnus.

Illhundu boño lehen
Zu zaitugu othoizten,
Arren guarda gaitzatzun
Kalterik ezthatortzun.

Haiza tzatzu ametsak.
Eta iduripen gaitzak.
Eta etsan al duki
Gorputza eztezan lehi.

Hala egizu Aita
Arren guztiz puxanta,
Iesus Kristen merezis,
Bai gure urrikariz.

Zena bethi zurekin
Eta espirituarekin,
Baitago zeruetan
Triunfa handietan.

	Capitulum.
	Tu autem in nobi. Hier. 15.

O Iongoiko gure artean
Ohoratzen zarena,
Geure faborera dugu
Deitzen zure izena.

Ez gaitzatzula bada othoi
Abandona menean,
Bañan zagozkigu hurbill
Bethiere aldean.

	Ihardatz

Hala bada dogozula
Ernerik saihetsean,
Faboratzen gaituela
Behar den orenean.

	In manus tuas

Zeure eskuetan dut neure
Arima gomendatzen
Iainko ona ikhusazu
Ene beharra arren.

Lehen ere zuk guardatu
Nauzu asko kaltetarik,
Hala othoi guarda nazazu
Ethorkizunetarik.

	Gloria, &c.

	Custodi nos Domine.

Begira gaitzatzu begi
Ni ikoa bezala,
Eta hegalez geriza
Ume maiteak bezala.

	Salva nos.

	Iauna begira gaitzatzu.
	Simeon aphez zaharrak,
	Iainkoari eskerrak izulzen diotso,
	zeren egin dioen bere semearen ikhusteko grazia
	Nunc dimittis. Luc. 2.

1. Iauna orain utzten nauzu
Neure azken mendean,
Promes zinarotan legez
Bake handi batean.

2. Zergatik ene begiek
Gure salbatzaillea,
Ikhusi baitute egorri
Darokuzun prinzea.

3. Nola aspaldi baitzinoen,
Jendeari agindu,
Bidalduko zinoela
Har zezala ezportzu.

4. Hau da infidel itsuen
Gida eta argia
Hau zure Israelgo poblu
Maitearen gloria.

	Gloria, &c.

	Salva nos.

Iauna egin gaitzatzu
Othoirako arriak.
Eta puxantki defenda
Gauaz lotan iarriak.

Iratzarririk gaudezen
Iesus Kristen legean;
Eta gauaz har dezagun
Errepausu bakean.

	Otoitza

Iauna etxe hunetara
Itzultzatzu begiak,
Eta haitza gere etsai
Kruelen tronperiak.

Hartarakotz egor azu
Aingeruen ostea,
Gure guardian iragan
Dezaten gau luzea.

Zuk ere iguzu zeure
Benedikzionea,
Nihor ausarta eztakigun
Egitera kaltea.

	Dominus vobiscum

Iongoiko handia dela
Bethiere zuekin,
Hura era dela zure
Espirituarekin.

	Benedicamus Domino

Bethiere ungi erragun
Geure Iainko handiaz,

	Ihardats.

Esker bada diozogun
Itzul hala guztiaz.

	Benedicat.

Bedinka eta begira
Gaitzala indarsuak,
Iainko Aita Seme eta
Espiritu Sainduak.

	Ihardats.

Hala bada egin gaitzala
Geure bizi guztian,
Mundu hunetako pena
Eta ondiko handian.

	Fideli

Bere miserikordiaz
Iainko onak arimei,
Errepausu diezela
Eman doloratuei.

	Ihard.

Eman diezela bada
Eta lezeko sua,
Iraungirik diezela
Eman parabisua.

	Salve Regina

Agur erregiña, ama
Bihotz mansoarena,
Eta esperantza kristau
Penatu guztiena.

Negarrezko zelhaietik
Gure auhen tristeak,
Heltzen darokitzu Eba
Flakoaren umeak.

Ea beraz lurrekoen
Adbokat hautetsia,
Guregana urrikariz
Itzul azu begia.

Eta azken partiadan
Sabeleko fruitua,
Othoi diezakeguzu
Erakutsi saindua.

Hala egikezu andre
Maso eta arraia
Erakuts diezakeguzu
Othoi haren bisaia.

	Versu: Ora pro

Iainkoaen ama gutzaz
Othoitz egizu, arren,
Iesus Kristoren promesen
Digne aurkhi gaitezen.

	Dagiogun othoitz

	Othoitza
	Omnipotens sempiterne Deus

	O Iainko ahal guztietako eta bethierekoa, zeñak Ama Birjina gloriosaren, gorputz eta arimak, Espir. Sainduarekin batean, semearen egoitzutzat baso, itzateko, preparatu baitzintuen, egiguzu grazia haren orhoitzapen onaz bozteko, eta bitartekotasunaz, hurbill darraizgigun gaitzetarik, eta sekulako heiozetik libro izateko Iesus Kristo gure Iaun eta zure seme, zurekin eta Espiritu Sainduarekin, mende guztietako mendetan, bizi eta agintzen duen beraren mereziz eta bitartekoz. Halabiz.

Iainkoaren faborea
Dela bethi gurekin,
Amen biz bada kalteak
Hartzeko erraxekin.

Gure Aita, Agur Maria, Sinhetzten dut.

II. HILLEN OFIZIOA

	Invitatorium.

Zatozte adoratzera
Zeruko erregea,
Zergatik haren eskutik
Baitugu bizitzea.

	Dabitek Iainkoak adoratzera
	bat bedera gonbidatzen du
	Venite exultemus. Psal. 94.

1. Zatozte jende prestuak,
Iauna baithan boztera,
Zatozte salbatzaillea
Baithan allegeratzera.

Aithor diotzogun egin
Darozkigun ungiak,
Eta boz gaitezen haren
Kantatzen eresiak.

2. Zeren Iaunik handiena
Baita gure Iainkoa,
Hura berze Iongoikoen
Errege gañekoa.

Gu berriz haren beraren
Bihotzeko jendeak,
Hark eztitu arbuiatzen
Nihoiz ere bereak.

Haren eskuko dirade
Lurraren har xedeak,
Bere ezagutzen ditu
Mendien gargaiteak.

3. Haren propioa ere
Da itsaso urdiña,
Lehorra ere harena
Hark bere eskuz egiña.

Zatozte beraz Iaun handi
Haren adoratzera,
Eta haren aitziñean
Belhauriko iartzera.

Zatozte begietarik
Nigarrak isurtzera,
Zeren egin dugun hanitz
Falta haren aldera.

Eta, zergatik hura den
Gure kreatzaillea,
Hura gure Iainko eta
Habe eta iabea.

Eta gu halaber haren
Jende onheritziak,
Haren espill ederreko
Gu ardi bereziak.

4. Zatozte beraz guztiok
Haren adoratzera,
Eta hari zor diogun
Ohorea ematera.

Ezen Iaun hark berak gaitu
Hartara gonbidatzen,
Berak solas amundios
Bethe hauk idukitzen.

Aditzen tutzuenean
Ene ahoko hitzak,
Begiraukezue zeuren
Gogortzetik bihotzak.

Nola egin bitzituzten
Behiala zuenek,
Sinaiko desertuan
Aita bihotz gogorrek.

Zeñek baininduten asko
Aldiz aserrarazi,
Zituztelarik maiz ene
Gastiguak ikhusi.

5. Berrogoi urthez emeki
Egotu nintziaien,
Abisatzen nituela
Zirela enganatzen.

Alabañan hisiatu
Hek batere antsia,
Etziteen obran ene
Emateaz nahia.

Aserrerik iuramentu
Orduan egin nuen,
Ene errepausura nihoiz
Etzirela sarturen.

	Iainkoa prestuentzat othoitzten da
	Verba mea auribus. Psal. 5.

1. Iauna ene hitza zeure
Beharriz adizazu,
Eta ene dehadarra
Onez entzun ezazu.

2. Zaude othoi erne ene
Othoitzaren bozara.
O Iainko Iaun zeña ene
Erregea baitzara.

3. Goizean goizik iaikiko
Naiz zure othoitztera,
Zeren bethi prest baitzaude
Humillen entzutera.

4. Zuk ere lauda zakezu
Goizik ene othoitza,
Ezen zuk ikhusten duzu
Ene ondiko latza.

Badakit zuk eztuzula
Entzuten urgullurik,
Zeren ezpaituzu nahi
Ikhusi halako biziorik.

5. Ez eta gaixtorik hurbill
Dakizun aitzinera.
Ez hain guti ager dadin
Zure begitartera.

6. Aitzitik gaitzetzten tutzu
Handiro halakoak,
Gaitzetzten gizon gezurti
Eta barren falsoak.

7. Gaitzetzten tutzu oraño
Odol isurtzailleak,
Fiñean gaitzetzten doble
Eta tronpatzailleak.

Bañan Iainko ona nitzaz
Denaz bezanbatean,
Miserikordia handi
Fidaturik zurean.

8. Ausartzen naiz zure tenplu
Sakratuan sartzera,
Ikhara handiarekin
Zure adoratzera.

9. Eta humillki othoizten
Zaitut arren enea,
Iustutaunean gida
Dezazun bizitzea.

Xuxenki gida dezazun
Arren zeure bidean,
Xuxen ibill nadin zure
Begien aitziñean.

Ezen etsaiak darraizkit
Laster eta khexarik,
Zeharreko bidetara
Basarazi nahirik.

10. Hekien ahotan ezta
Behin ere egiarik,
Behin ere bihotzetan
Baizen arintasunik.

11. Hobi ideki bat hekin
Diduri eztarriak,
Zeñak banatzen baititu
Usain iguñgarriak.

Bere mihiez dituzte
Sinpleenak tronpatzen,
O Iongoiko iustua hek
Gastiga tzatzu arren.

12. Eztietzetzula bere
Gogoetak balia,
Bañan nola hekin baitu
Hobenak merezia.

Haiza tzatzu urrun zeure
Begitarte saindutik,
Zeren baitzaituzte zeure
Altaratzen gozotik.

13. Eta kontra zeuregana
Deit etzatzu iustuak,
Emateko plazere eta
Bozkario sainduak.

Egizu zeure egoitza
Othoi hekien artean,
Eta fabora etzatzu
Premia dutenean.

14. Gloriarazi detzazu
Hek othoi zeure baithan,
Zure izena iduki
Zeren duten ezertan.

Hek berze guztietarik
Iauna bedinka tzatzu,
Eta zeure dohain eta
Graziez bethe tzatzu.

15. Geriza etzatzu zeure
Erredola handiaz,
Fiñean khoroa zeure
Sekulako gloriaz.

Gure ere egikeguzu
Othoi fabore bera,
Errenda diezazugun
Hekin balsan eskerra.

Bethiko errepausua
Emotezu arimei,
Eta bethiko argia
Erakutz hekin begiei.

	Bekhatuen barkhamendu eskatzen da
	Domine meum. Psal. 6.

1. Ez nazazula mehatxa
Iauna zeure aserrean,
Ez eta puni kolera
Handian zarenean.

Zeren dudan zure lege
Saindua mesprezatu,
Eta haren kontra egin
Nabarbenki bekhatu.

2. Bañan Iainko bihotz bera
Zuk nauzun urrikari,
Eta othoi senda nazazu
Zergatik bainaiz eri.

3. Ezen iharrosi zaizkit
Hezurrak iunturetan,
Eta arima nahasi
Bere egin bidetan.

Aspaldion dakusazun
Legez, dut lazeria,
Nauzun beraz urrikari
O Iongoiko handia.

Noiz artean duzu bada
Iaun ona beranduko
Noiz artean nauzu pena
Hautzaz gaztigatuko.

4. Khexa zaite arren othoi
Ene faboratzera,
Eta ene arima ondiko
Hautarik libratzera.

Zer progotxu duzu berdin
Ene hagorantzeaz,
Eta ene bekhatua
Herioz punitzeaz.

5. Ezen herioan ezta
Zure orhoitzapenik,
Ezta ifernuan ere
Zure ungien aithorrik.

6. Damu eta dolore dut
Handia bihotzean,
Zergatik egin dudan hutz
Zure saindu legean.

Gauoro nigar isuriz
Ohea dut bustitzen,
Gauoro neure azpiko
Ohazura hezatzen.

7. Ene begi larrian da
Iauna ezagun aski,
Zure kolerak duela
Hagitz nahasarazi.

Gauza bera ezagun da
Oraño gorputzean,
Zeren goiz zahartu bainaiz
Neure etsaien artean.

8. Guztiarekien badut
Oraño esparantza,
Urrikaldurik entzunen
Duzula ene othoitza.

Aparta zakizkidate
Beraz etsai goseak,
Ezen Iaun onak entzutik
Ene auhen tristeak.

9. Bai Iaun onak ikhusi dik
Ene nigar ixtilla,
Eta bere karguz hartu
Ene othoitz humilla.

10. Zuek ere ahalke eta
Ikhara handirekin.
Harengana itzul zaitezte
Eta urrikirekin.

Eska zakizkote zeuen
Falten barkhamendua,
Ezen bihotza dik guztiz
Urrikalmendutsua.

	Bethiko errepausua, &c.

	Iongoikoa othoizten da
	etsaietarik begira gaitzan
	Domine Deus meus. Psal. 7.

1. O munduaren iaun eta
Ene iabe handia,
Zure baithan ezarri dut
Esparantza guztia.

Arren zuk libra nazazu
Neure etsaietarik,
Kalte egin nahiz hurbill
Darraizki danetarik.

2. Begira nazazu othoi
Flako eta erbala,
Ez naramaten lehoñek
Ardiantza bezala.

Guztiz nerori bakharrik
Ikhusten nautenean,
Zure faborea hurbill
Eztudala aldean.

3. O ene Iongoiko ona,
Baldin bidegaberik,
Noizbait egin banaroe
Edo atsekaberik.

4. Baldin bihurtu banio
Gaizkiari gaizkia,
Merezi onez nezala
Paira hekin furia.

5. Merezi onez ondotik
Laster lerraizkidala,
Eta bidean unherik
Atzeman nentzatela,

Merezi onez ostika
Nentzatela lurrean,
Fiñean merezi onez
Errabill herrautsean.

6. Baña Iauna eztaroet
Deus egin halakorik,
Aitzitik baizen ontasun
Eta baitzen plazerik.

Hartarakotz othoi zeure
Alkhitik iaiki zaite,
Eta asererik hekin
Bidera illkhi zaite.

7. Iaiki zaite eta illkhi
Zakizte aitziñera,
Zeronek agindu duzun
Hitzaren arauera.

Hala egiten baduzu
Jendea saihetsera,
Billduko zaitzu fabore
Premian eskatzera.

8. Igan zaite bada othoi
Zeure akhi gorara,
Eta emazu sentenzia
Gaixto hekin kontrara.

9. Halaber ikhus ezazu
Ene inozenzia,
Eta nik sofritzen dudan
Bidegabe handia.

10. Puni tzatzu Iauna hekin
Bekhatu ehortziak,
Eta bide onaz gida
Iustu, diren guztiak.

Zuk klarki ikhusten duzu
Presunaren bihotza,
Zuk irakurtzen zer haren
Barrenean baitatza.

11. Zu zare ene iabea
Zu ene faborea,
Zu penetarik presuna
Onen libratzaillea.

12. O Iainko ona zu zare
Gure iuje iustua,
Zu borthitza zarelarik
Halarik pairutsua.

Hekin kontra egunoro
Zu zare aserratzen,
Hekin kontra ezkenean
Kolera deskargatzen.

13. Zenak ez baitire nihoiz
Konbertitzen onera,
Bañan aitzitik baitoaz
Gaixtatuz aitzinera.

Hekin kontra duzu zeure
Ezpata ailteratzen,
Hekin kontra zeure arku
Zeharra arrimazen.

14. Hei daroezu herio
Tristea preparatzen.
Hei xixmixtak bezain laster
Tragazak artikitzen.

15. Halakoak bada zaizkit
Egin niri altxatu,
Halakoek darotate
Asko gaitz desiratu.

Bere buruei daroe
Hek ordean kaltea,
Preparatzen bere buru
Gaxoei dolorea.

16. Bere buruei hobiak
Darozte idekitzen,
Bere buruak hetara
Azkenean etxatzen.

17. Eta hala zoratu hek
Niri egin ustea,
Bere buruei daroe
Ordenatzen kaltea.

Hauk guztiak ikhusirik
Nik zure iustizia,
Laudatzen dut eta zuri
Kantatzen eresia.

	Bethiko errepausua, &c.

	Aporta inferi.

Iauna ona arren arima
Defuntuak lezetik,
Lehen bai lehen athera
Tzatzu purgatzekotik.

	Pater Noster.
	Ioben lekzioneak

	Iainkoa barkha diozon othoitzen du,
	bere biziaren laburtasuna dela kausa,
	eta bere lastimen kausaz
	Iob. 7.

	Barkha diezadazu laster othoi neure Iauna, ezen ene egunak deus eztire, zer da gizona non hanbat eritzten baituzu. Eta zergatik ematen baituzu, zeure bihotza hanbat haren baithara. Goizean begiratu diozun bezain sarri bere hala frogatzen duzu. Noiz artean eztarotazu barkhatuko, eta eztarotazu neure thuaren iretzteko arterik utziko. Hutz egin dut zereginen darotzut bada, o gizonen begiratzaillea? Zergatik egin nauzu neure hegi, eta neure buruaren unhagarri? Zergatik eztarotazu barkhatzen neure bekhatua, eta aldaratzen neure bidegabea. Huna non sarri herrautsetan lo eginen dudan, eta goizean billhatzen banauzu oñen gañean izanen ez naizen.

	Resp. Credo quod.

Sinhetzten dut ezen ene
Iainko erostzaillea,
Zeruetan bizi dela
Maiestatez bethea.

Bai eta naizela azken
Egunean bitztuko,
Eta hura neure begiz
Dudala ikhusiko.

Hura diot ikhusiko
Dudala nik neronek,
Eta ez enetzat berze
Munduan bizi denek.

	Iainko, barkhatzera ertxatzen du,
	bere pena handien kausaz
	Tadet animam. Job. 10.

	Ene arima unhatu da ene biziaz itzuriko zait hitza zure kontra. Mintzatuko naiz izare arimaren behakunean, eta erranen dut ez nazazula kondemna. Aditzera emadazu zergatik hunela punitzen nauzun? On iduri bide zaitzu ene desohoratzea, eta ene zeure eskuko obraren nekhatzea. Eta gaixtoen konseilluaren faboratzea. Zure begiak haragizkoak othe dire, gizon kruel batek bezala begiratzeko. Zure egunak gizonarenak bezalakoak othe dire, eta zure urtheak harenak bezalako, ene gaixtakeria billhatzeko, eta ene bekatuari iarraikitzeko. Dakizularik gaizki garabik egin eztudala. Eta dakizularik orano, egin duenik nihor zure eskuei ezin itzur dakikeela.

		O Iaun Lazaro hobitik
		Iraiki zinduena,
		Iadanik busteltzen eta
		Usaintzen hasi zena.

		Eman diezezu othoi
		Errepausu arimei,
		Purgatorioko suan
		Pena dakusatenei.

		Hill eta biziak suaz
		Iuiatuko tutzuna,
		Egiezu othoi laster
		Halako ontasuna.

	Bere erbaltasuna dela kausa Iainkoa,
	barkhatzera ertxaten du
	Iob. 10.

	Zure eskuek Iauna, egin naute eta inguru guztian moldatu naute; eta halarik hain laster buruz behera etxatzen nauzu. Orhoit zaite nona basaren pare egin nauzun. Eta herrautsetara bihurtuko nauzun. Ez nauzu iaitzi esnea bezala eta gatzatu gasna bezala? Larruz eta haragiz bestitu nauzu, eta hezurrez eta zañez osatu. Bizia eman darozatu eta egin asko ontasun. Eta zure begi erneek begiratu naute.

		Harritzen naiz neure faltez
		Orhoitzen naizenean,
		Ea nola egertuko
		Naizen zure aitziñean.

		Iautsten zarenean mundu
		Handi hau iuiatzera,
		Eta nori bere paga
		Iustua ematera.

		Ez nazakezula Iauna,
		Arren othoi kondemna,
		Zergatik egin dukedan
		Zure kontra hobena.

			Liberame.

		Sekulako heriotik
		O Iaun bihotz emea,
		Ene arima guarda zazu
		Beldurkundez bethea.

		Begira zakezu egun
		Larri eta aserrean,
		Zeru lurrak iharrosten
		Hasiko direnean.

		Egun hartan diot iuje
		Zenetan zu iustua,
		Iautsiko baitzare suaz
		Iuiatzera mundua.

		Ikharatzen naiz Iauna eta
		Izitzen bihotzean
		Egin izigarri hartzaz
		Orhoitzen naizenean.

		Zeñetan gauza guztiak
		Baitire urratuko,
		Zeruko argizagiak
		Goibelaz ilhunduko.

		Egun hura izanen da
		Egin koleratsua,
		Egun lastimatsu eta
		Egun espantutsua.

		Egun parerik gabea,
		Handi eta garratza,
		Zeñetan triste baituke
		Bat bederak bihotza.

			Requiem.

		Bethiko errepausua
		Emotezu arimei,
		Eta bethiko argia
		Erakutz hekin begiei.

III. ZAZPI SALMUAK

	Iainkoari bekhatuen,
	barkhamendu eskatzeko
	Domine. Psal. 6.

1. Ez nazazula mehatxa
Iauna, zeure aserrean,
Ez eta puniko era
Handian zarenean.

Zeren dudan zure lege
Saindua mezprezatu,
Eta zeren egin dudan
Haren kontra bekhatu.

1. Bañan Iainko bihotz bera
Zuk nauzun urrikari,
Eta othoi senda nazazu
Zergatik bainaiz eri.

Ezen iharrosi zaizkit
Hezurrak iunturetan,
Eta arima nahasi
Bere eginbidetan.

Aspaldion dakusazun

[...][317-318 orrialdeak falta]

Urrikalmendutsua.

Gloria duela Iaunak
Bai halaber Semeak,
Nola oraño Espiritu
Amudioz betheak.

	Psal. 31.

1. Dohatsua da gizona
Zeñen gaixtakeriak,
Barkhatu baitire eta
Eztali huts guztiak.

2. Dohatsua zeñi Iaunak
Bekhatuen kontua,
Ezpatio galdeginen
Hertsi eta iustua.

Dohatsua da gizona
Oraño zeñenean,
Gaixtakeriak ohatze
Ezpaitu bihotzean.

3. Dohatsu zeñak aithortzen
Baitu bere hobena,
Eta Iaunari eskatzen
Barkhamendu harena.

Dohakabea egotu
Nintzen denbora luzez,
Neure falta itsusien
Aithortzeko ahalkez.

Orduan zahartu ziren
Ene zauri minberak,
Orduan busteldu ene
Hezur eta iunturak.

4. Orduan ezin pairatuz
Dolore gehiago,
Dihadar egin narotzun
Iaun ona zeruraño.

Ezen iazartzen zerotan
Hala zure eskuak,
Non bortxaz bait zerozkidan
Eragiten oihuak.

Berze alde neure bihotz
Barreneko garriak,
Penatzen ninduen nola
Ona arantze xixpiak.

5. Ordu hartan nuen Iauna
Guztia deliberatu,
Behar nerotzula neure
Bekhatua agertu.

6. Ez nuen hain sarri erran
Iaunari bekhatuak,
Aithortu behar diotzot
Handi eta pisuak.

Non hek baitzinarozkidan
Berehala barkhatu,
Eta zeure amudio
Saindura berriz hartu.

7. Hartarakotz zuhur eta
Abisatua denak,
Mugaz dorozkitzu bere
Erantzunen ahuenak.

Ezen zuregana egiten
Baldin badu ihesa,
Zure faborea eztu
Edirenen eskasa.

8. Bañan uholdeak nola
Zelhaiak estaltzean,
Gizonak aurkhitzen baitu
Leihor mendi gañean.

Halaber zure baithan du
Fabore edirenen,
Nork ere baitu lasterra
Zuregana eginen.

Ezen munduan gerthatzen
Ezta hain gaitz handirik,
Erraxki erremedia
Zuk eztezakezunik.

9. Hala dela Iainko ona,
Askotan dut frogatu,
Ustekabean kalteak
Noiz ere bainau hartu.

Ezen noiz ere bainuen
Itzurtzeaz etsitzen,
Orduan esku puxantaz
Zuk ninduzun libratzen.

10. Halaber zinarozkedan
Hitz eme hauk iduki,
Zure ontasun zeñez
Baitzen ezagun aski.

Nik argituko daroat
Neure adimendua,
Nik irakatsiko bide
Xuxen eta xahua.

Nik diat hire gañean
Idukiko begia,
Nihon eror ez adintzat
Bethiere idekia.

11. Gehiago Iainko ona
Zuk nauzu abisatzen,
Zaldia eta mandoa
Bezalako ez naizen.

12. Batere adimendurik
Buruan eztutela,
Gutizia erho batez
Hek gidatzen direla.

Hargatik mazelak brida
Banaz zaitela hersten,
Halako denik eztela
Zuregana hurbilltzen.

13. Bañan dagoela asko
Plaga hareanentzat,
Eta miserikordia
On eta prestuentzat.

14. Hartarakotz jende prestu
Eta biotz xuxenak
Zure baithan alegera
Daitezela lehenak.

	Gloria, &c.

	Domine ne in furore. Psal. 37.

1. Ezazula Iauna, iraun
Othoi zeure aserrean.
Bañan duzun pietate
Othoi ene gañean.

2. Ezen oraño neurekin
Ditut fletxa guztiak,
Zure besoak sendoki
Zerutik arthikiak.

3. Ene haragiak eztu
Nihon osasunarik,
Ez eta ene hezurrek,
Nihon errepausurik.

Ezen hala ditu zure
Kolerak ikharatu,
Non ezin baitezakete
Nihon aurkhi sosegu.

Hauk guztiak ditu neure
Bekhatuen ariaz,
Eta zure ondenantzak
Hainberzetan hautsiaz.

4. Ezen hanbat badut zure
Kontra egin bekhatu,
Asko aldez non baitute
Ene burua xitu.

Karga garagiak presuna
Nola baitu zapatzen,
Halaber naute ni ere
Neure faltek egiten.

5. Bustel eta gaizkoatzen
Zaizkit neure zauriak.
Gogora ethortzan egin
Tudan erhokeriak.

6. Urrikal gizon egin naiz
Guztia naiz makhurtu.
Sekulan hala beharko
Dudala ere etsitu.

Eta hargatik illkhitzen
Naizenean plazara,
Urrats egiten dut gizon
Triste baten gisara.

7. Ene erraietan ezta
Baizen hotz ikhararik,
Ene gorputz erbalean
Baizen errenkurarik.

8. Lastimagarri egin naiz
Guztia naiz urthatu,
Hargatik duk bihotzetik
Marraska atheratu.

9. Ea zergatik zeronek
Iauna dakizu ungi,
Zergatik ene auhena
Ez baitzaitzu estali.

10. Neure bihotz guztia zait
Nahasi erraietan,
Eta ez naiz leheneko
Aurkhitzen indarretan.

Nigar egin hutsez ioan zait
Begietako argia,
Ezen orain eztakusat
Lehenaren erdia.

11. Ahaide adiskideak
Ikhustera ethortzean,
Espantaturik gelditzen
Zaizkit gela sartzean.

12. Eta lehen nituenak
Neure aldean bethi,
Orain daudez eneganik
Hastanduak urruiti.

13. Gehiago ene etsai
Eta ixterbegiak,
Egitera esaiatzen
Zaizkit ahal gaizkiak.

Nitzaz mintzo direnean
Nirri dutenegien,
Milla gaitz darotatela
Gogotan desiratzen.

14. Ez aditu egiten dut
Alegia ni gortu,
Ahoa eztut idekitzen
Allegian ni mitu.

15. Eta hala hekin balsan
Baditurit gortua,
Eta errepusta ezin
Demakeen mutua.

16. Hauk guztiak pairatzen
Zure amoreakgatik
Eta falten barkhamendu
Ardiatzteagatik.

Bañan badut esparantza
Zure ontasunean,
Ene auhena entzunen
Duzula azkenean.

17. Hala egizu bada Iauna
Othoi lehen bai lehen,
Ene gañean etsaiek
Sarrarik eztagiten.

Ezen ni behatztopatzen
Naizen ordu guztian,
Burlarik baizen eztute
Elkharren konpañian.

18. Aski errezibitu dut
Huneraño azote,
Aski zure aitziñean
Pena eta dolore.

Aithortzen dut gehiago
Nukeela merezi,
Bañan Iainko Iauna nauzun
Zuk othoi urrikari.

19. Sekulan aithortuko dut
Egin dudan gaizkia,
Bai gogoanen eginen
Darotazun grazia.

20. Orain guztiz zerengatik
Hanba bainaiz penazen.
Da zergatik neure etsaiak
Berriz baitzaizkit bitzten.

Eta zergatik baitzaizkit
Berretzen egunoro,
Emateko laido eta
Ahalke gehiago.

21. Gehiago nori egin
Baitio ungienik,
Hura nitzaz gibeletetik
Mintzo da gaizkienik.

Zerengatik iarraikitzen
Natzaion zureari,
Neure indar eta ahal
Guztiaz lege onari.

22. Bañan Iauna ez nazazula
Zuk utz behar orduan,
Eta etzakizkidala
Hastan azken pontuan.

23. Aitzitik zagozkit hurbill
Fabore emateko
Ene salbamenduaren
Nola baitzare Iainko.

	Gloria, &c.

	Miserere mei Deus. Psal. 50.

1. Iauna nauzun urrikari
Bekhatoroz handia,
Nola bihotza baituzu
Guztiz urrikari.

2. Halakoa duzula obraz
Maiz duzu erakutsi,
Orain ardiaz halaber
Erakuts dazu niri.

3. Garbi nazazu othoi neure
Falten zikhiñetarik,
Eta xahuturik bidal
Hekien nothetarik.

4. Ezen ethorri naiz neure
Hutsa ezagutzera,
Bai hura neure etsaia
Dudala iakitera.

Zu zaitut neure Iaun ona
Bakharrik ofensatu
Zure begietan egin
Dut itsuski bekhatu.

Zuk bakharrik duzu haren
Barkhatzeko eskua,
Barkha diezadazu Iauna
Arren neure bekhatua.

Egietan aurkhi dadin
Zutzaz erraten dena,
Zu zarela othoitz onei
Begiratzen zaiztena.

5. Ezen konzebitu nintzen
Bekhatutan [...]
Hetan gatzatu a[...]
Sabelean igunki.

7. Hala naizela neroneo
Aithortzen dut egia
Nona baita ga[...]
Bihotzak onhetsia.

Erakutsi ziñ[...]
Zeronek gau[...]
Nola oraño[...]
Misterio e[...]

8. Graziaren hisopoaz
Othoi busti nazazu,
Aurkhi nadin Iauna zure
Zerbitzatzeko xahu.

Elhurra baño nazazu
Are egin xuriago,
Ene zerbitzoaz zure
Begia agradatzeko.

9. Erranzun diezadazu
Othoi bakezko hitza,
Barkhatu darotazula
Osoki neure hutsa.

Ene beharria dire
Orduan pagatuko,
Orduan ene hezurrak
Bozkarioz iauziko.

10. Aldara ezazu ene
Faltetarik begia,
Eta xahu ene arima
Hekin nothez lohia.

11. Ene baithan sorarazi
[...] bihotz garbi bat,
[...]egiteko
[...]go berri bat.

12. [...]zazula othoi khasa
[...]gitartetik,
[...]zeure
[...]amudio saindutik.

13. Aitzitik diezadazu
Allegera bihotza,
Zeure graziez gogortzen
Duzula ene flakeza.

14. Gaixotek daroet zure
Bidea irakatsiko,
Eta nigarretan zure
Gana itzularazeko.

15. Arren bada Iauna barkha
Dietzadatzu hutsak,
Guztiz odolezko eta
Haragizko likitsak.

16. Ordu artan kantatuko
Ditu ene ahoak,
Bozkario handirekin
Zure laudorioak.

17. Orduan othoi ideki
Tzakezu ene ezpañak,
Zure itzultzeko ontasun
Haren esker ordañak.

18. Baldin ezagutzen banu
Ezen sakrifizioa,
Agradatzen litzaitzula
Abreen odolezkoa.

Zure aldare sainduak
Nituzke gorrituko,
Eta asko berze dohain
Zuri ofrendatuko.

Bañan Iauna nik badakit
Ezen halakoetan,
Etzaitzula hanbat lakhet
Sakrifizioetan.

19. Badakit ezen zuk nahi
Duzu sakrifizioa,
Dela bihotz damu eta
Urriki handizkoa.

Halako dohañik nihoiz
Eztuzu arbuiatzen,
Aitzitik hek gehienik
Zaizkitzu agradatzen.

20. Erakuts diezadazu
Zeure mansotasuna,
Sioni zuk erakutsi
Lehen darokozuna.

Eta altxatzatzu ene
Esparantza galduak.
Hala nola Hierusalen
Handiaren murruak.

21. Orduan errezibituko
Tutzu sakrifizioak,
Guztiz ere obra saindu
Eta iustuezkoak.

Orduan zure aldaretan
Ezneko xahaltxoak,
Ezarriko ditut eta
Idiko gastetxoak.

	Gloria, &c.

	Domine exaudi. Psal. 10.

1. Iaun ona, adiezazu
Arren ene othoitza,
Eta helarazi zeure
Gana othoi ene boza.

2. Eztezazula aldara
Berzetara begia,
Nik zuri deklaratzean
Neure pena handia.

3. Beñan noiz ere deithuko
Baitzaitut faborera,
Beharria ezakezu
Zabal ene othoitzera.

4. Ezen ene egunak dire
Iragan nola khea,
Eta hezurrak idortu
Nola gauza errea.

5. Idortu naiz hala nola
Iguzkitan belharra,
Ezen ioan zait gorputzan
Lehen nuen indarra.

Gehiago ahantzi zait
Ea zer den ogia,
Zergatik faltatu baitzait,
Apetitu guztia.

6. Argaldu naiz auhen egun
Hutsez zeru gorari,
Ezen larru xolla ene
Datxeka hezurrari.

7. Halaber apartatu naiz
Neure lagunetarik,
Orain garabik hantatzen
Eztudala hetarik.

Hala nola pelikano
Tristea oihanera,
Edo hintz xoria nola
Ohatze urrunera.

8. Iratzarririk argitzen
Ditut gauak ohean,
Karraio bakharrak nola
Hegatztegi gorean.

9. Zergatik neure etsaiek
Bai naute mehatxatzen,
Eta lehen ohoratzen
Nindutenek laidatzen.

10. Hautsaren guztua diot
Aurkhitzen ogiari,
Eta nigar miñarena
Neure edariari.

11. Guztiarekin estatu
Hartara naiz erori,
Zure bisaia aserre
Zeren dudan ikhusi.

Eta zerengatik nauzun
Etxatu hain behera,
Lehen zeronek altxatu
Ninduzuna hain gora.

12. Arren bada Iainko ona
Zuk nauzun urrikari,
Eta fabora nazazu
Zeure tronutik sarri.

Ezen ene egunak doaz
Hala nola itzala,
Eta hezurrak idortzen
Landan belharra nola.

13. Bañan zuk Iainko puxata
Bethi duzu irauten,
Kastatik kastara zutzaz
Egiten da aiphamen.

14. Altxa zaite beraz Iauna
Eta Sion gaxoa,
Urrikal bekizu muga
Da urrikalzekoa.

15. Altxatzatzu haren harri
Eroriak lurretik,
Zeure sehiei atsegin
Hura egiteagatik.

Zeñek dolore baitute
Handia bihotzean,
Ikhusteaz harren harri
Pikatuak lurrean.

Eta ikhusteaz ezen
Bere herri hautua,
Etsaiek diatutela
Guztiz desolatua.

16. Hura egiten baduzu
Jendeak zure beldur,
Izanen dire erregeek
Zuri eginen agur.

17. Zeren altxatu dukezun
Siongo eliza ederra,
Eta itzuli estatu
Leheneko berera.

18. Behaturik zerue sehi
Maiten othoitzera,
Arbizioz izuli gabe
Burua berze aldera.

19. Kortesia hura dute
Eskribuz ezarriko,
Ondokoek laudorio
Handi zuri itzultzeko.

20. Zeren dukezun zerutik,
Lur baxora behatu,
Eta hekien aldera
Pietatez usatu.

21. Eta zeren urrikaldu
Zaikiketzun auhenak
Gerlan hill direnen seme
Zepotan daudenenak.

Zeren halaber tuzketzun
Hetarik librarazi,
Fiñean bere herrira
Bozik itzularazi.

22. Sionen ospa dezaten
Zure izen saindua,
Eta Hierusalamean
Zuri altxa kantua.

23. Errege arrotzak bere
Jende xehearekin,
Zure ohoratzera ethor
Daitezen elkharrekin.

24. Halaber Iaun ona nauzun
Ni ere urrikari,
Begiratzen diozula
Ene adin gasteari.

Ezen zeronek dakizu
Nola oraño eneak,
Aphurrak direla egunak
Eta aphurrak urtheak.

25. Ez nazazula beraz deit
Adiñaren erdian,
Bizi zarenaz geroztik
Zu sekula gustian.

26. Hala dela ezagutzen
Dugu zure obretarik,
Guztiz miragarri eta
Aspaldikoetarik.

Ezen aspaldi zinduen
Lehorra zimendatu,
Aspaldi zeru horiok
Edereki arrimatu.

27. Guztiarekien noizbait
Hek dute faltaturen,
Bañan zuk bethiereko
Denboretan irarunen.

Hek higatuko dirade
Nola alda garria,
Bañan zu izanen bethi
Oso eta berria.

28. Nola etxeari baitzaio
Estalkia aldatzen,
Hala ditutzu zuk ere
Iauna hek aldaturen.

Bañan zu izanen zare
Oringoa hargatik,
Zeren ezpaita ahitzen
Nihoiz zure urtherik.

29. Hala iraun araziko
Daroezu semeei,
Zure zerbitzari leial
Izatu direnenei.

Ezen gidatuko duzu
Lurrean hekin hazia,
Eta zeruan emanen
Sekulako gloria.

	Gloria, &c.

	De profundis clamavit as te. Psal. 129.

1. Neure bihotz berrenetik
Iauna, oihuz nagotzu,
Ene boz suspiratsua
Arren entzun ezazu.

2. Eta beharrria zabal
Diezazu eneei,
Premia eta herstura
Handitako othoitzei.

3. Ezen ene bekhatura
Begiratzen baduzu,
Zure aitzinean Iauna
Nork iraunen ahal du.

4. Bañan zergatik Iauna
Bihotz guztiz emea
Eta zergatik eztia duzun
Baita zure legea,

Hargatik ausartu naiz
Zuregana herstera,
Neure othoitza humillki
Zuri erantzutera.

5. Zeronek gaitutzu hala
Manatzen dagigula
Hargatik dut esparantza
Adituko nauzula.

6. Bai goiz aran arraitsutik
Dathorkeño arratsa
Israelei izanen du
Zure baithan esparantza.

7. Zure miserikordia
Zeren baita handia
Zeni urrikaltzen baitzaio
Gizon bekhataria.

8. Esparantza dut Israel
Han eginen zaitzula,
Eta barkhatuko bere
Hutsak diotzotzula.

	Gloria, &c.

	Psal.

1. Iainko ona, adizazu
[...] ene othoitza,
[...] beharriez
[...] ene hitzkuntza.

[...] zazu othoi promes
[...] bezala.
Bethi egiati eta
Iustu zaren bezala.

2. Etzaitezela ordean
Sar kontutan enekin,
Ezen iustu edirenen
Eztuzu nihor berdin.

3. Etsaiak iarraiki zaizko
Herraz ene arimari,
Ene bizia beharrez
Lurrean penarazi.

Ahalkez gordearazi
Naute zokho illhunetan,
Allegia ia ni hilla
Aspaldiko urthetan,

Han bakharrik nagoela
Neure espiritua,
Penatzen zait bai nahasten
Bihotz doloratua.

4. Han gogoan iragaten
Ditut denbora ioañak,
Han neurekin iragaten
Zeure eskuen lanak.

5. Orduan zuregana tut
Hedatzen neure eskuak,
Zure grazia beharrez
Nola lurrak uriak.

6. Arren bada Iaun gorena
Laster entzun nazazu,
Ezen neure berthuteak
Hurren zaizkit faltatu.

7. Eztezazula bisaia
Eneganik aldara,
Hobira irautzten diren
Hilletarik bezala.

8. Bañan nauzun urrikari
Othoi lehen bai lehen,
Noala esparantza baitut
Natzaitzula egiñen.

9. Irakats diezadazu
Neue egin bidea,
Ezen zuregana gogo
Altxatu dut neurea.

10. Halaber libra nazazu
Neure etsaietarik,
Ezen zuregana heldu
Naiz ihesi hetarik.

Aditzera emadazu
Zeure borondatea,
Nola zu baitzare ene
Iainko eta iabea.

11. Zure espirituak nau
Gidatuko lurrera
Bakea eta zuzena
Guardatzen direnera.

Hartarakotz ene arima
Zuk othoi bitz ezazu,
Eta ontasunerako
Bidean airazazu.

12. Athera nazazu othoi
Ondiko hunetarik,
Ene etsaiak haizatzen
Ditutzula khexarik.

13. Gal ezazu ni penatu
Nahi nauen guztia
Zergatik Iauna ni bainaiz
Zure zerbitzaria..

Gloria duela Aitak
Bai halaber Semeak
Nola oraño Espiritu
Amudoz betheak.

	Antifona

Iauna etzaitela orhoit
Gure gaizki egiñez,
Ez eta gure buraso
Ohitu direnenez.

Ezazula bergantza har
Gure falten gañean,
Ez eta hain guti gure
Aitzinekoenean.

Barkha diozozu Iauna
Zeure populuari,
Zeure odol garastiaz
Errosi duzunari.

Eta etzaitela hala
Gure kontra aserra,
Non guarda diezaguzun
Sekulan zeure herra.

LITANIAK EDO KIRIELEISONAK

	Iauna urrikal gakizkitzu.
	Kristo urrikal gakizkitzu.
	Iauna urrikal gakizkitzu.
	Kristo adi gaitzatzu.
	Kristo entzun gaitzatzu.
	Iainko Aita zeruetako, urrikal gakizkitzu.
	Seme munduaren erostzaillea, urrikal gakizkitzu.
	Iainko Espiritu Saindua, urrikal gakizkitzu.
	Hirurtasun Iainko bat zarena, urrikal gakizkitzu.
	Maria saindua, gutzaz othoitz egizu.
	Mikael saindua, gutzaz othoitz egizu.
	Gabriel saindua gutzaz othoitz egizu.
	Rafael saindua, gutzaz othoitz egizu.
	Iainkoaren aingeru eta arkanjelu saindu guztiak, gutzaz othoitz egizue.
	Espiritu dohatsuen, ordena saindu guztiak, gutzaz othoitz egizue.
	Ioanez Baptista saindua, gutzaz othoitz egizu.
	Patriarka eta profeta saindu guztiak, gutzaz othoitz egizue.
	Petri saindua, gutzaz othoitz egizu, eta hala bere ondoko sainduen izena aiphatzean, Paule saindua, Andreas saindua, Iakobe saindua, Ioanes saindua, Tomas saindua, Iakobe saindua, Filipe saindua, Bartholome saindua, Mathea saindua, Simon saindua, Thadea saindua, Mathia aindua, Barnaba saindua, Lukas saindua, Markus saindua, apostolu eta ebanjelista saindu guztiak, gutzaz othoitz egizue.
	Iaunaren diszipulu guztiak gutzaz othoitz egizue.
	Esteben saindua, gutzaz othoitz egizu.
	Laurentz saindua, Bixintxo saindua, Fabian eta Sebastian sainduak, gutzaz othotz egizue.
	Ioanes eta Paule sainduak, Kosma eta Damian sainduak, Serbasi eta Prothasi sainduak.
	Martir saindu guztiak, Silbestre saindua, Gregorio saindua, Anbrosio saindua, Augustin saindua.
	Hieronimo saindua, Martin saindua, Nikolaz saindua, Aita Saindu iphizkiku eta konfesor sainduak.
	Dotor saindu guztiak, Benedikto sainduak, Anthoni sainduak, Bernart saindua, Dominixe saindua, Franzez saindua.
	Aphez eta lebita saindu guztiak.
	Fraide eta hermitau saindu guztiak.
	Maria Magdalena saindua, Agatha saindua, Luzia saindua, Agnes saindua, Zezilia saindua, Catharina saindua, Anastasia saindua, birjina eta alhargun saindu guztiak.
	Iainkoaren saindu guztiak ararteko on gertha zakizkigute.
	Iauna zaren gure aldera, urrikalmendutsu.
	Eta barkha diezaguzu.
	Iauna zaren gure aldera ukrrikalmendutsu.
	Eta barkha diezaguzu.
	Iauna zaren gure aldera urrikalmendutsu.
	Eta entzun gaitzazu.
	Gaitz guztietarik, Iauna begira gaitzazu.
	Bekhatu guztietarik, Iauna begira gaitzatzu.
	Dabruen zelata guztietarik Iauna begira gaitzatzu.
	Gorroto eta gaitz guztietarik, haragizko bekhatuetarik.
	Ozpin eta tormenta guztietarik, sekulako heriotzetik, zeure gizon egitearen ariaz, Iauna begira gaitzatzu.zeure ethortzearen ariaz.
	Iauna begira gaitzatzu.
	Zeure baptismaren eta barur sainduaren ariaz, zeure gurutze eta pasionearen ariaz.
	Zeure hilltzearen eta ehorztearen ariaz.
	Zeure bitzte sainduaren ariaz, zeure zerura igate miragarriaren ariaz.
	Espiritu Saindu konsolatzaillearen ethorzearen ariaz, azken iudizioaren orhoitzapenaren ariaz.
	Bekhatore handiok, Iauna othoitzten zaitugu arren entzun gaitzatzu.
	Geure bekhatuak barkha dietzagutzun, Iauna othoizten zaitugu arren entzun gaitzatzu.
	Egiazko urrikimendura erakhar gaitzatzun.
	Iauna othoizten zaitugu arren entzun gaitzatzu.
	Apostoluen arkhia eta elizaren ordena guztiak, relijione sainduan begira detzatzeun.
	Iauna othoizten &c.
	Eliza sainduan etsaiak behera detzazun.
	Giristino prinzeei bakea eta egiazko akordua eman diezezun.
	Gure gerok zeure zerbitzo sainduan, gogor eta begira gaitzatzu.
	Gure arimak zeruko gutizietara altxa detzatzun.
	Gure ungi egilleei sekulako ontasunak eman dietzetzun.
	Gure arimak, anaienak urkoenak, ungi egillenak, sekulako damnazione bidetik athera detzatzun.
	Lurrari fruituak, eman eta begira diotzotzun.
	Arima ioanei sekulako errepausua, eman diezazun.
	Entzunak gertha gaitzatzun Iainkoaren Semea.
	Zu othoizten zaitugu arren entzun gaitzatzu.
	Iainkoaren billdotz munduko bekhatuak khentzen ditutzuna.
	Barkha diezaguzu.
	Iainkoaren billdots munduko bekhatuak khentzen ditutzuna.
	Arren entzun gaitzatzu.
	Iainkoaen billdots munduko bekhatuak khentzen ditutzuna
	Urrikal gakizkitzu.
	Kristo adi gaitzatzu.
	Kristo entzun gaitzatzu.
	Iauna urrikal gakizkitzu. 
	Kristo urrikal gakizkitzu.
	Iauna urrikal gakizkitzu.
	Gure Aita zeruetan...

Othoitza

O Iongoiko eta aingeru
Korte dohatsuoak,
Halaber zuek o saindu
Gure arrartekoak.

Arren entzun etzatzue
Gure othoitz humillak,
Eta dietzagutzue
Urrun hastan perillak.

Iduki gaitzatzue othoi
Zuen gomendioan,
Bizi gareño munduko
Haran dolorezkoan.

Egun batez zeruetan
Zordun zuen aldera,
Aurkhi gaitezen eskerren
Frankoki itzultzera.

Hala egizue saindu
Zeruko dohatsuak,
Eta iduki gaitzatzue
Gomendioz hartuak.

&&&&&&
IV. ASTEKO EGUN GUZTIETARAKO ORENAK

	Iainkoari orenak gutzaz duen arduraren gañean.
	Igandekotz

O Iainko zeñak baituzu
Gutzaz artha handia,
Adizazu othoi zeure
Orenen eresia.

Zure ordenantza sainduz
Irauten du eguna,
Elkharri aldi egiten
Hark eta gau illhunak.

Urthearen inguruak
Zu bedinkatzen zaitu,
Sasoñak xuxen ekhartzen
Zeren baitiotzotzu.

Tormenta eta harzeak,
Zuk ditutzu ematzen,
Itsasoari zuk bere
Mugarriak iñntzen.

Iguzkia zuk itzulzen
Darokuzu goizetan,
Hark begiak argiturik
Has gaitezen lanetan.

Akhabatu duenean
Gero bere kursua,
Gerizatzen darokuzu
Har dezuzun pausua.

Ordanez darozkigutzu
Izar xeheak bitzten,
Gau belzeko illhunbetan
Hetzaz gida gitezen.

Guregatik Iauna egiten
Ditutzu hauk guztiak,
Bethi erne dadutzatzula
Gure gañean begiak.

Esker bada eta aithor
Duzula Iaun handia,
Zeren hain arthatsua den
Zure probidenzia.

	Iainko bat denari bere perfekzioneen gañean orenak.
	Astelehenekotz

Iongoiko bakhotxa, zure
Kantatzen tut orenak,
Arren entzun tzatzu zeure
Laudorio zuzenak.

[...]
Duzu zeure izatea
Nihoren gañik izatu
Gabe lehen hastea.

Halaber eztuzu finik
Nihoiz ere izanen,
Aitzitik duzu bethiko
Denboretan iraunen.

Lekhu guztiak ditutzu
Bethetzen esenziaz,
Presenziaz, eta zeure
Ahal guztiz handiaz.

Zeure zuhurtziaz duzu
Mundua gobernatzen,
Non eskas dela deus ere
Ez baita edireiten.

Karitate bethea da
Zure bihotz noblea,
Ezen zeure karguz hartzen
Duzu belatx kumea.

Bidegaberik eztuzu
Nihola ere laudatzen,
Aitzitik zuzena duzu
Gehienik prezatzen.

Fiñean ezta aurkhitzen
Onik kreaturetan,
Non perfektkiago aurkhi
Eztadin zure baithan.

Arren bada perfekzione
Guztien itsasoa,
Zaren bethi ene iabe
Eta habe sendoa.

	Hirurtasunaren orenak asteartekotz
	Eta Trinitate Sainduaren igandekotz

Hirurtasua, zure tuk
Erran gogo orenak,
Arren entzuntzatzu othoitz
Bekhatoresarenak.

Aita Seme Espiritu
Batzarre sakratua,
Zuez osatzen da korte
Sainduko konseillua.

Hiru presuna zarete
Baña Iainko bat xollki,
Zain, ondo, eta adarrak
Nola zuhaitz bat bethi.

Zuetarik bakhotxa da
Zuhur eta iakintsu,
Bata berzea bezanbat
Handi eta indarsu.

Merezi onez zaituzte
Aingeruek laudatzen
Saindu, saindu, eta saindu
Darotzuela kantatzen.

Gu ere orobat gare
Egitera tenitu,
Zeren baitugu ontasun
Asko errezebitu.

Ezen zuk gaituzu, Aita
Athera ezteusetik,
Eta zuk semea geure
Libratu e[...]tik.

Zuk berriz santifikatu
Gaitutzu espiritua,
Zordun gare laudatzera
Zuen billkhu saindua.

O Hirurtasun mundua
Faboratzen duzuna,
Arren iguzu fabore
Bethi eskas duguna.

	Iainko Aitaren orenak.
	Asteazkenekotz

Iainko Aita, laudatzera
Noa zure izena,
Adizazu othoi ene
Ahaire kantarena.

Zazpi egunez zinduen
Egin mundu osoa,
Astelehenean zeru,
Lur eta itsasoa.

Asteartean halaber
Hats ahatzeko airea,
Gero zeruaren kontra
Den su berotzaillea.

Asteazkenean lurra
Zinduen berregindu,
Belhar eta zuhaitz ferdez
Hartarakotz bestitu.

Orzegunean zintuen
Bitztu argizagiak,
Iguzki illhargi eta
Argizagi guztiak.

Orziralean zinduen
Itsasora behatu,
Eta igerikalari
Arrañak han formatu.

Egun berean zintuen
Kreatu hegatziñak,
Zein zeni bere motazko
Emanik kanta ariñak.

Larunbatean zintuen
Modatu lar abreak,
Eta Adan eta Eba
Buruzagi gureak.

Gauza hauk zintuenean
Sei eginez obratu,
Gero iuduen igande
Egunean pausatu.

Arren bada Iainko Aita
Gauzen kreatzaillea,
Fabora nazazu nola
Burasoak umea.

	Iainko Semearen orenak orzegunekotz
	eta haren besta guztietakotz

Iainko Seme, enegatik
Gizon egin zinena,
Ezin bihur diezakezun
Laudorio zuzena.

Gizonaren obragabe
Zu konzebitu zinen,
Eta eguberri gauean,
Betleenen sorthu ziñen.

Zortzigarren egunean
Ziñen zirkunzisatu,
Handik sarri erregaek
Humillki adoratu.

Iaioz geroztik berrogoi
Egun baten buruan,
Burasoek presentatu
Zinituzten tenpluan.

Handitu eta iuduak
Zitzaikitzun bekhaiztu,
Inbidiaz zinituzten
Gurutzera altxatu.

Hilltzeko besperan egin
Zinduen othuruntza,
Apostoluei ianhari
Eman zeure gorputza.

Bazko egunean bitztu
Ziñen hillen artetik,
Zeruetako bidea
Arimei libraturik.

Salbatore egunean
Igan zinen zerura,
Iuiatzerat ethoriko
Zare berriz mundura.

O Iainko Semea, arren
Aitaren aitziñean,
Zaren ene ararteko
Herstura, eta menean.

	Espiritu Sainduaren orenak,
	orziralekotz eta Pentekoste egunekotz

Espiritu Saindua, zure
Aiphatzen tut orenak,
Arren entzuntzatzu ene
Suspira eta auhenak.

O amudio saindua
Zure da ethorkia,
Aita eta Semearen
Baitharik ethorria.

Karitate handiz zare
Guregana bethea,
Zuk bidaltzen darokuzu
Premian faborea.

Gure bihotz tristeak zuk
Ditutzu konsolatzen,
Izialdura handitan
Zuk kharrez animatzen.

Hala amimatu zintuen
Apostolu sainduak,
Hala martir Iaunagatik
Bizia fiñatuak.

Zuk halaber eskolatzen
Duzu gure mihia,
Errege eta prinzeei
Nola ihardats egia.

Zure baitharik ditugu
Zazpi dohain hautuak,
Zure baitharik hamabi
Pare gabe fruituak.

Elizama sainduaren
Zu zare pillotua,
Zu kristau debot guztien
Habe, eta sustengua.

Arren bada Espiritu
Amudios bethea,
Idukazu enegana
Zeure karitatea.

	Ama Birjinaren orenak larunbatekotz
	eta haren besta guztietakotz

O Birjina bekhatore
Guztien faborea,
Adizazu, othoi zeure
Orenen ahairea.

O Iongoikoaren ama
Zu zeroni bakharrik,
Gatzatu zinen Adanen
Falten kutsu gaberik.

Sorthu zinen ekharririk
Mundura bozkario,
Zeren zureganik behar
Baitzen Mesias iaio.

Burasoek presentatu
Zinituzten tenpluan,
Hirur urthe eta erditara
Heldu zinen orduan.

Handitu eta bihurtu
Zinen Nazarethera,
Harat ethorri zitzaitzun
Gabriel salutatzera.

Handik sarri gero zinen
Ioan mendiak barrena,
Ikhustera Elisabeth
Zeure kusin maitena,

Erdi zinenean egun
Berrogoien buruan,
Legearen konplitzeko
Sarthu zinen tenpluan.

Gero ethorri zenean
Zure azken orena
Iaunak altxatu zintuen
Zeuretan barrena.

Arren bada Semearen
Eskuñean zaudena,
Harengana zaren ene
Ararteko lehena.

	Aphaiz sainduen orenak
	hekien bestetakotz

O aphez saindua, zure
Kantatzen tut orenak,
Arren entzun tzatzu kopla
Zeure debotarenak.

Ordena sainduaz elizak
Zinituen sakratu,
Eta aldarera ohore
Handirekin gidatu.

Egunoro Iainko ona
Zuk zinduen laudatzen,
Orenak bere mugetan
Debozionez erraten.

Meza zinduen halaber
Zelebratzen saindua,
Hartzaz gizonei baketzen
Iainko aserratua.

Egin eta elizako
Zeure eginbidea,
Estudioan egoten
Ohi zinen gordea.

Jende artera noiz ere
Gero illkhitzen baitzinen
Exenplu ona guztiei
Zinaroen ematen.

Guztiz probeen aldera
Zinduen bihotz bera,
Eta lazeriaturik
Bizi zirenenera.

Fiñean haran hunetan
Bizi zinen artean,
Señalatu ziñen nola
Holtzadarra airean.

Arren bada aphez debot
Birtuteen mirailla,
Zeruetan zaren ene
Ararteko leiala.

	Pasione edo gurutzearen orenak

Pasionearennoa
Kantatzera orenak,
Iesus Kristo entzun tzatzu
Ene triste auhenak.

Eta dietzakidatzu
Barkha neure hobenak,
Dignekiago detzadan
Aipha haren onenak.

1. Matutian gau erditsu
Ingurutan hartua,
Aitaren zuhurtzia eta
Egia ezagutua.

Dizipulu propioek
Etsaiei largatua,
Eta diruz erosirik
Iuduek penatua.

Indazu zure ondotik
Ibilltzeko donua,
Bistatik zu galdu gabe
Salbatzaille iustua.

2. Priman argitu zenean
Iujearen etxera,
Ioan zintuzten lekhukoez
Gaizki akusatzera.

Bi eskuak gibelean
Lothurik zehatzera,
Eta bisaia ederra
Thuka despistatzera.

Iesus Kristo khexa zaite
Ene faboratzea,
Eta bekhatuen gathe
Loditik libratzera.

3. Tertia da bederatzi
Ore dehadarrari,
Eman zioten zu itza
Zinakizkon zurari.

Tresna ederrak ziotzoten
Iauntzi zure soñari,
Bai arantzeko khoroa
Buru sakratuari.

Dohain egidazu arren
Batre afruntuari,
Ez narraion zu bezala
Bañan sofritzeari.

4. Sextan hamabi orenetan
Zintuzten gurutzatu,
Eta saihetseko ohoñ
Bien pare iujiatu.

Egarria zerotzuten
Khelder minez hezatu,
Bekhatuaren khentzaillea
Hala zinen tratatu.

Hala mundu banoaren
Plazerez zu burlatu,
Hek berak mesprezatzeko
Dohaña egidazu.

5. Nonan hirur orenetan
Zeure Aitari arima,
Errendatu zinioen
Hau zen bada lastima.

Lanza erdiratu zuen
Saihets iustuarena,
Lurra khiritu zen eta
Gau billhatu eguna.

Argiarekin obratzen
Zuk duzu gau belzena.
Dohain egidatzu arren
Fiñon baten orena.

6. Bezperetan zinituzten
Irautsi gurutzetik,
Iosef Arimathiarra
Konjia eskaturik.

Bizia emaillea hala
Zu ioan zinen mundutik,
Eta gero ahoz gora
Egon sorho gañetik.

Zure gorputzaz izan zen
Artha hillez gerostik,
Arren eneaz ere duen
Norbaitek hill ondotik.

7. Konpletetan aromatez
Gantzuturik hobira,
Iosef eta Nikodemek
Eman zuten berrira.

Orduan zen egitan
Frogatu eskritura,
Historia aiphatzean
Nok eztuke latztura.

Berzekin diezadazu
Ontsasun hau begira,
Ene gorputza altxa dadin
Eliza illharrira.

Zure pasionearen
Kantatu tut orenak,
Iesus Kristo entzun tzatzu
Ene hats beherenak,

Eta dietzakidatzu
Barkha neure hobenak,
Goza detzadan ontasun
Zure hilltzearenak.

V. ANDRE DENA MARIAREN 
ALDERAKO DEBOZIONEA

I. burua
Andre dena Mariaren ofizioa matutinetan

Ave Maria, &c.
Agur Maria.

	Deus in adiutorium.

Iainko ona duzun artha
Ene faboratzeaz,
Eta bihotzean khexa
Penatik libratzeaz.

	Gloria Patri.

Gloria Aita Seme eta
Espiritu Sainduari,
Lehen zen, orain den eta,
Bethi izanen denari.

Agur Maria zeruko
Garaziez bethea,
Ezen zurekin da Iainko
Gure salbatzaillea.

	Venite exultemus.

Zatozte jende prestuak, pag.

	Himnus edo kanta

1. Zeru lurrek ohoratzen
Dutena eta laudatzen,
Birjina amak sabelean
Ekharri zuen berean.

2. Iguzki eta illhargiek
Eta berze kreaturek,
Dutena aldiz zerbitzatzen
Birjinaganik sorthu zen.

3. Ama guztiz dohatsua
Iongoikoak hautatu,
Mundua egin zuena
Ekharri duzu Iaun ona.

4. Zu zerutik bidalduak
Zintuen arkanjeluak,
Deithu zorionezkoa
Birjina gloriosoa.

Zuk konzebitu zinduen
Eta zureganik iaio zen,
Salbatzaille agindua
Jendeek desiratua.

Gloria Iaun ona zuri
Birjinatik sorthuari,
Aita eta Espirituari
Orobat gloria bethi.

	* * *

Benedikatua zare
Emazteen artean,
Halaber zure semea
Gizon guztien gañean.

	* * *

	Psal. 8

1. O gure Iaun berze guztien
Buruzagi lehena,
Alla miragarri baita
Lurrean zure izena.

2. Ezen zure handitasun
Parerik eztuenak,
Xitzen ditu zeru eta
Argizagi gorenak.

3. Haur dithikoek hargatik
Zu zaituzte laudatzen,
Baita zergatik ditutzun
Zeureak begiratzen.

Zeren hekien etsaiak
Beheratzen ditutzun,
Eta hekien gañean
Bengantza hartzen duzun.

4. Bañan nik zaitut Iaun ona
Laudatzen bereziki,
Zergatik ditudan zure
Erhien obrak ikhusi.

Zeru eder zuk hain gora
Arrimatu horiok,
Illhargia eta izar
Berze xehe guztiok.

5. Guztiz ere Iainko ona
Nik zu zaitut laudatzen
Zergatik gizona duzun
Hainberze handietzten.

Eta zergatik ditutzun
Bethiere zeureak,
Haren gañean begiak
Zabal eta erneak.

6. Ezen eztuzu hanitzez
Aingeru oñak baño,
Beherago egin eta ez
Hanitzez gutiago.

Ohore eman diozu
Kreaturen artean,
Eta buruzagi egin
Zeure obren gañean.

7. Haren oñaren azpiko
Egin tutzu ardiak,
Idiak eta larreko
Berze abre guztiak.

8. Halaber egin ditutzu
Aireko hegatztiñak,
Nola oraño itsasoko
Igelduri arranak.

Hargatik zaitut Iaun ona
Bethiere laudatzen,
Eta hargatik biziko
Egunetan erranen.

9. Gure Iaun berze guztien
Buruzagi lehena,
Alla miragarri baita
Lurrean zure izena.

	Gloria, &c.

	Antifona

O Iongoikoaren ama
Nola mira hoberenak,
Bazterretara banatu
Ditutzu usain onak.

	Coeli enarrant. Psal. 18.

1. Zeruek dute Iaunaren
Deklaratzen gloria,
Eta izargorek haren
Eskuaren aldia.

2. Egun arraitsuak ere
Orobat du egiten,
Gau illhunak ere orobat
Hura bera egiten.

3. Mihirik eztute bañan
Aski adiarazitzen,
Iongoikoaren gloria
Ea zein handia den.

4. Hekien boz ixilla da
Banatzen urruitira,
Hekien hitza hedatzen
Mundu herri guztira.

5. Iguzki arraitsuan du
Iaun hark bere egoitza,
Hain ederra nola espos
Berriaren etzantza.

Handik darozu guardia
Lurrekoei egiten,
Ea haren faboreen
Noiz behartuko garen.

6. Orduan laster iautsten da
Zeruaren gañetik,
Jigant indarsua nola
Gu faboratzeagatik.

7. Gero berriz itzultzen da
Zeruaren gañera,
Ohi nola gure gañean
Guardia egitera.

Eta hala bethi gaitu
Guztiok faboratzen,
Nola baikaitu guztiok
Iguzkiak berotzen.

8. Haren ordenantzak dire
Garbia eta onak,
Zeñek baitituzte onera
Erakhartzen gizonak.

Ezen haren hitzak dire
Guztiz egiazkoak,
Errendatzen dituztela
Kuhat haur ttipittoak.

9. Harena ere bethi da
Iustizia zuzena
Alegerratzen duena
Gogo triste duena.

Haren manuak halaber
Ohi dire argiak,
Ezen argitzen dituzte
Arimaren begiak.

10. Hargatik da bada gauza
Zuzen eta bidea,
Bihotzean bethi haren
Beldurra itzatea.

Ezen haren hitzak dire
Guztiz egiazkoak,
Eta frogatuak bethi
Direla halakoak.

11. Urrea baño dirade
Desiratzekoago
Eta kosoneko eztia
Baño are estiago.

12. Hargatik neure ahalaz
Guardatu nahi ditu,
Golardo handia zeren
Hetarik uste baitut.

13. Bañan Iauna arren othoi
Leheneko gaizkiak,
Barkha dietzakidatzu
Guztiz ere ehortziak.

Barkha dietzakidatzu
Berzeri eragiñak
Hetzaz ahalke eztuen
Noizbait ene arimak.

14. Baldin badarozkidatzu
Iaun ona hek barkhatzen,
Eta gehiago ez bazait
Berze faltarik iauntzen.

Orduan da guztiz ene
Arima xahutuko.
Orduan ene bihotza
Guztiz konsolatuko.

15. Orduan darotzut esker
Handia itzuliko,
Orduan ene hitzetan
Duzu plazer hartuko.

16. Arren bada Iainko ene
Habe eta iabea,
Zuk aithor diezadazu
Arren neure galdea.

	Gloria, &c.

	Antifona

Birjina sakratu hunen
Ohearen aitziñean,
Koplak kanta etzatzue
Aheri ederrean.

	Domini est terra, Psal. 23.

1. Munduko bazter guztiak
Dire Iaun onarenak,
Han bizi diren guztiak
Ere orobat harenak.

2. Ezen hark zuen lehorra
Gogorki zimendatu,
Itsasoaren gañean
Hark ungi eskoratu.

3. Hark orobat egin zuen
Zeru izarratua,
Zeña baita haren mendi
Eta etxe saindua.

Ordean edozein ezta
Mendi hartara iganen,
Edozein ezta iauregi
Eder haran sarthuren.

4. Bañan sarthuko dirade
Esku hoben gabeak,
Eta bihotz xahu eta
Malezia gabeak.

Zeñak ez baitire bere
Ungi egiñez bantatzen,
Eta ez lagunaren kontra
Zin falsorik egiten.

5. Hek sarthuko dire Iainko
Handiaren etxean,
Hei faboreak eginen
Zaizte haren kortean.

6. Ezen hek ibillltze dire
Haren billha mundua,
Hek gozagu behar dute
Haren bistaz zeruan.

7. Iauregi saindu hartara
Hurbilltzen direnean,
Aingeru onek dituzte
Gidatuko airean.

Hunela zaizte aingeru
Mintzatuko lagunei,
Zeruetako athetan
Guardian daudezenei.

O aingeru Iaun onaren
Guardia saindukoak,
Ideki tzatzue athe
Nausi zerukoak.

Ezen huna non heldu den
Gloriazko erregea,
Biktoria handi eta
Triunfa handiz bethea.

8. Barreneko aingeruek
Daroe ihardatsiko,
Zein diozue lagunak
Errege gloriazko.

Berzeek ihardatsiko
Deroe berehala,
Iaun guztiz sendo bat zeñen
Indar eta ahala.

Hagitz señalatu baita,
Munduko konbatean,
Noiz ere gerthatu baita
Bere etsaien artean.

9. Ideki zazue laster
Urrezko portalea,
Ezen sartzeko heldu da
Gloriazko erregea.

10. Aingeru barrenekoek
Berriz ihardatsiko,
Zein erregi diozue
Dagoela sartzeko.

Berzeek ihardatsiko
Gloriazko erregea,
Ezen gloriazko errege
Da berthuten iabea.

	Gloria &c.

Birjina sakratu hunen, &c. pag.

—Zure ezpain ederretan da grazia banatua.

	Ihardets.

—Hargatik izatu zare Iaun onaz hautatua.

Gure Aita zeruetan, &c.

	Baratxe erraten da.

Eztezazula permeti
Tenta gaiten borthizki.
Bañan gaitzatuz kaltetik
Hastanduak iduki.

	Abzoluzionea

Ama Birjinaren othoitz
Eta merezitara,
Halaber oraño saindu
Dohatsuenetara.

Zeruko erresumara
Iainko podorosoak,
Gida gaitzala gu erbal
Eta guztiz flakoak.

Halabiz

	B. Mana zazu Iauna arren benedika gaitezen.

	Benedikzionea

	B. Birjinak semearekin egin gaitzala arren.

Hala biz

	I. lekzionea
	Eccl. 24.

	Gauza guztien gañetik errepausua billhatu dut, hargatik esparantza dut, egonen naizela Iaunaren primezan. Ezen, manatu ninduen, eta erran zerotan, guztien kreatzailleak, eta ni kreatu ninduenak. Pausa zak ene etxean. Erran zerotan gehiago, Ago Iakobenean, ago han nola heure primezan. Etxatzak heure erroak ene jende hautuaren artean, Nauzun bada Iauna arren urrikari. Iainkoari esker.

	1. ihardetstea

Eztakit zu nola lauda
O Birjina garbia,
Ezen eskasa da ene
Ahalegin guztia,

Zeren ekharri baituzu
Iaun guztien gorena,
Zeruek berek iduki
Ezin zezaketena.

	Bers.

Benedikatua zare
Emazteen artean,
Benedikatua zure
Semea gizartean.

	Ihard.

Zeren ekharri baituzu
Iaun guztien gorena,
Zeurek berek iduki
Ezin zezaketena.

	Bers.

Mana zazu Iauna arren benedika gaitezen.

	1. benedikzionea

Birjina ararteko on gertha dakigula arren.

	2. lekzionea

	Eta hala Sionen gelditu naiz, eta hiri sainduan pausatu dut. Orain Hierusalamen da ene puxantza ezen erroak etxatu ditut jende ohorezkoan, eta Iainkoaren onetan da ene primeza, eta sainduen bethetasunean ene egoitza. Nauzun bada Iaun ona urrikari. Iainkoari esker.

	2. ihardatstea

Zorionezkoa zare
O Birjina noblea,
Eta laudorio eman
Hala guztiz dignea.

Zeren zureganik sorthu
Baita gure Iainko,
Iesus Kristo iustiziaren
Iguzki egiazkoa.

B. Zuk othoitz egizu arren
Poblu guztiarentzat,
Bañan guztiz ere egizu
Eliza gizonentzat.

Zaren othoi ararteko
Emazte debotentzat,
Zure faboreak senti
Hek ere detzatentzat.

Fiñean zaren zeruan
Ararteko guztien,
Zeñek egiten gaitute
Egun zure orhoitzapen.

	Ihardatz.

Zeren zureganik sorthu
Baita gure Iainkoa,
Iesus Kristo iustiziaren
Iguzki egiazkoa.

B. Iauna mana zazu arren benedika gitezen.

	2. benedikzionea

Birjinaren bitarteez
Gure Iaun onak arren,
Salba gaitzala, bakea
Eta digula hemen.

	3. lekzionea

	Altxatu naiz, Liango mendian, zedroa bezala, eta Sionen alzifrea bezala, Cadesen palma bezala, Hierikon arrosa landarea bezala, oliba ederra zelhaietan bezala, eta zuhaitza uraren bazterrean bezala. Usain onak eman ditut zinamomak eta balsamu usain onekoak bezala, eta mirha hautuak bezala. Gaitutzun bada urrikari arren Iaun ona. Iainkoari esker.

	Te Deum laud mu.

Zu zaitugu Iongoikoa pag.

	Laudetako himnua edo kanta

	O gloriosa Domina.

O andre gloriosoa
Zeruez goragokoa,
Zintuenari kreatu
Bulharra eman diozu.

Ebak zerokuna khendu
Zuk darokuzu bihurtu,
Eta zeruan sartzeko
Zu egin zaizkigu leiho.

O erregeren athea
Arraitasunez bethea,
Mundu guztia behar du
Zu zarela kausa boztu.

Zere dihotzun bizia
Itzularazi etsia,
Eta ideki portalea
Zeruetako noblea.

Gloria Iaun ona zuri
Birjinatik sorthuari,
Aita eta Espirituari
Orobat gloria bethi.

	Tertia, sexta, nona eta konpletetan
	Memento salutis

Orhoi zaite Iauna arren
Nola gure gorputzaren,
Itxura birjinaganik
Duzu araitziñadanik.

O Maria graziaren
Ama eta bihotz betaren,
Zaudezke gure aldean
Gure azken orenean.

Etsaia haiza zakezu
Eta guarda gaitzaketzu,
Eztiezagun kaltetik
Egin eta ez dañurik.

Gloria Iaun ona zuri
Birjinatik sorthuari,
Aita eta Espirituari
Orobat gloria handi.

ANDRE DENA MARIAREN BEZPERAK

	Dixit Dominus, pag. 305.
	Laudates pueri, pag. 313.

	Erromeria Hierusalamera
	egin beharraren gañean bozkarioa
	Laetatus sum in his. Psal. 121.

1. Alegeratu naiz neure
Gogo guztiz tristean,
Hitz hauk neure beharriez
Entzun ditudanean.

2. Sarri ioan behar dugula
Iaun onaren etxera,
Haren besta saindua ohi
Nola idukitzera.

Iadanik iduritzen zait
Hierusalengoetan
Neure onak ditudala
Sarthuak bokanetan.

3. Hierusalen handiaren
Bokana zabaletan,
Bera baizen bere pare
Eztuenarenetan.

4. Hara igan ohi dire
Iaun onaren leñuak,
Harat hauzo eta ahaide
Elhargana billduak.

Haren izen sainduaren
Debotki laudatzera,
Eta Israelil egin
Dohañen aithortzera.

5. Zeren erregeren baita
Han korte berezia,
Han Dabiten etxearen
Iuiatzeko alkhia.

Egin diozogun othoitz
Guztiok Iaun onari,
Bethiereko bakea
Demon Hierusaleni.

Halaber gauza guztien
Demon abundanzia,
Eta haren onhetsiei
Berdiñeko zoria.

Iainkoak demola indar
Etsaiei gogortzeko,
Eta soldatu balenta
Bere dorretan franko.

Nik behintzat diot milla
Ontasun desiratzen,
Zeren haren barrenean
Ene urkoa diren.

Haren barrenean zeren
Den Iaunaren etxea
Zenetan laudatzen baita
Haren izen noblea.

	Iainkoaren grazia behar dugula,
	gauza guztien gañetik
	Nisi Dominus aedificaverit. Psal. 125.

1. Alferrik munduan hari
Gare etxe egiten,
Baldin ezpazaiku Iainko
Zerukoa laguntzen.

2. Alferrik erne daduka
Soldaduak begia,
Baldin ezpadu guardatzen
Iongoikoak hiria.

3. Alferrik argitu baña
Lehen gare iaikitzen,
Eta alferik geure ogia
Neke handita iaten.

Baldin behin ezpadugu
Iainkoaren grazia,
Zeñak bedinkatzen baitu
Gure neke guztia.

Behin hura behar dugu
Zerutik ardiatsi,
Eta gero geure neke
Eta lanetan hasi.

4. Ezen Iainko onak bere
Maiteek lo dauntzala,
Onak bidaltzen darozte
Nondik eztakitela.

Ematen darote seme
Onak bere ondoko,
Hekin ontasunen primu
Eta iabe izateko.

5. Gero hek dituzte bere
Defensa aldaketan,
Nola balestari onak
Fletxak bere eskuetan.

6. Dohatsuak dire hañak
Zeren eta bereak,
Plazer eta gogarako
Baitituzte semeak.

Etsaiekin dutenan
Plazan ihardukitzen,
Kalte eta ahalkeak,
Nihoiz eztitu hartzen.

Hala munduan dohatsu
Itzanen da gizona,
Iainkoaren zeñak baitu
Izanen dohaiñ ona.

	Bat bedera Iainkoaren
	laudatzera gonbidatzen du
	Lauda Hierusalen Dominum. Psal. 147.

1. Lauda zazu Hierusalen
Zeure Iaun arthatsua,
Zuk halaber Sion lauda
Zeure Iainko iustua.

2. Zeren gorgortu dituen
Zure atheen gondeak,
Eta zure baithan zure
Sumarazi umeak.

3. Zeren halaber darotzun
Eman bake luzea,
Eta ogi onez zure
Satiatu gosea.

4. Hark lehorra manatzen du
Ekhar dezan biha,
Eta berehala haren
Egiten du nahia.

5. Hark berk estaltzen ditu
Zelhaiak elhur xuriz,
Hala nola ardianxa
Mansoak ille guriz.

Hark berak oraño ditu
Brumak altxarazitzen
Eta lurraren gañean
Hautsa legez banatzen.

6. Hark egortzen ditu orma
Kristala iduriak,
Hark neguan haize eta
Hotz ikharagarriak.

7. Aire beroa du gero
Bere mugan bidaltzen,
Eta elhur eta ormak
Uharretan egortzen.

8. Hark deklaratu diotzon
Bere hitzak Iakobi,
Hark bere lege iustuak
Israel maiteari.

9. Berzeri eztio egin
Halako faborerik,
Ez bere lege sainduen
Aiphatzeko ohorerik.

	Himnus
	Ave Maris stella.

Agur izar nortekoa
Iaunaren ama mansoa,
Agur Birjin xahua,
Zeruko athe dohatsua.

Gabrielek salutatu
Zu zintuen eta deithu,
Grazia guztiz bethea,
Iguzu othoi bakea.

Zuk zinduen Ebarena
Erreparatu hobena,
Zuk guri libertatea
Itzularazi geurea.

Zuk diezaguzu lexa
Hobenen gathe borthitza
Gibelarazi fortunak
Eta aitziña ontasunak.

Erakutsazu zarela
Ama ona eta fidela,
Gure ariaz semea
Duzula othoitzten zeurea.

Birjina pare gabea
Mansoa eta emea,
Iguzu bihotz emea
Harekin kastitatea.

Zuk egiguzu grazia
Bizitze dugun garbia,
Eta bidea segura
Igan gaitezen zerura.

Han Iesus zure semea
Ikhus dezagun noblea,
Eta haren konpanian
Goza gaitezen glorian.

Laudorio Iainko Aitari
Orobat Kristo Iaunari,
Espiritu Sainduari
Ohore bera hiruri.

Halabiz

Magnificat, pag. 325.

	Concede.

	Iainko Iauna egiguzu zeure zerbitzariei arimaren eta gorputzaren osasunaz gozatzeko faborea: Eta Ama Birjinaren othoitzetara, oraingo tristezietarik libratzekoa eta sekulako bozkarioaz halaber gozatzekoa. Iesus Kristo gure Iaun eta zure Seme, zurekin, eta Espiritu Sainduarekin, bethi bizi eta agintzen duenaren, merezietara. Halabiz.

II. burua

Andre dena Mariaren litaniak.

	Iauna urrikal, gakizkitzu.
	Kristo urrikal gakizkitzu.
	Iauna urrikal gakizkitu.
	Kristo adi gaitzatzu.
	Kristo entzun gaitzatzu.
	Iainko Aita zeruetakoa, urrikal gakizkitzu.
	Seme munduaren erostzaillea, urrikal gakizkitzu.
	Iainko Espiritu Saindua, urrikal gakizkitzu.
	Mira saindua, gutzaz othoitz egizu.
	Iainkoaren ama saindua, gutzaz othoitz egizu.
	Eta hala berze guztietan.
	Birjinen Birjina saindua.
	Kristoren ama.
	Iainkoaren graziaren ama.
	Ama kastoa.
	Ama xahua.
	Ama huts egin gabea.
	Ama ahalketsua.
	Ama maitatzekoa.
	Ama miragarria.
	Kreatzailleren ama.
	Salbatzaillearen ama.
	Birjina begiratua.
	Birjina ohoratzekoa.
	Birjina famatzekoa.
	Birjina ahal handitakoa.
	Birjina mansoa.
	Birjina leiala.
	Saindutasunaren mirailla.
	Zuhurtziaren kadira.
	Gure bozkarioen kausa.
	Untzi espirituala.
	Ohorezko untzia.
	Usain onetako arrosa.
	Dabiten dorrea.
	Urrezko etxea.
	Akorduaren arka.
	Zeruko athea.
	Artizar goiztiarra.
	Errien osasuna.
	Bekhatoreen ihes lekhua.
	Penatuen konsolatzaillea.
	Giristinoen faborea.
	Aingeruen erregiña.
	Profeten erregiña.
	Apostoluen erregiña.
	Martiren erregiña.
	Konfesoren erregiña.
	Birjinen erregiña.
	Saindu guztien erregiña.
	Bekhatorez handiok zu othoitzten zaitugu, arren entzun gaitzatzu.
	Egiazko urrikimendua ardiats diezaguzun, zu othoizten zaitugu, arren entzun gaitzazu.
	Eta hala ihardatsi behar da berzetan.
	Eliza sainduari eta giristino poblu guztiari, bakea eta batasuna ardiats diozozun.
	Gure Aita Saindu zeure zerbitzari. I. Eta gure prelatei eta eliza guztiari Iainkoaren graziaren airea ardiats diezezun.
	Gure errege I. Eta giristino prinze guztiei bakea eta asasuna ardiats diezezun heretikoen eta gure etsaien beheramendua ardiats dezazun.
	Fidelen arima ioan guztiei bethiereko, errepausua ardiats diezazun.
	Arren entzun gaitzatzu Iainkoaen ama.
	Iainkoaren bildots munduaren bekhatuen kentzaillea.
	Barkha diezaguzu.
	Iainkoaren billdots munduaren bekhatuen kentzaillea.
	Urrikal gakizkitzu.
	Kristo adi gaitzatzu.
	Kristo entzun gaitzatzu.
	Iauna urrikal gakizkitzu.
	Kristo urrikal gakizkitzu.
	Iauna urrikal gakizkitzu.

	Othoitza

O Birjina izen goiti
Hautzaz ohoratua,
Urrikal begizu gure
Auhen suspiratsua.

Lastimetan zuregana
Heldu gare ihesi,
Arren bada zaren gure
Ararteko hautetsi.

Eta seme maitearen
Ganik othoi graziak
Ardiats dietzagutzu
Eskas tugun guztiak.

Badakigu galdegiten
Hari diotzotzunak,
Aithortuak.
Bereala ontasunak.

Arren bada andre kredit
Guztiz handitakoa,
Ardiats diezaguzu,
Fabore menekoa.

III. burua
Andre dena Mariaren arrosarioa

	Arrosarioaren aitzinean
	errateko othoitza

Birjina arrosarioaz
Agradatzen zarena,
Agrada bekizu ene
Bekhatoresarena.

Iongoiko andiak zuen
Lurra lorez bistatu,
Eta arrosa hekien
Erregiña kreatu.

Haren izenaz elizak
Othoitz hau deithu zuen
Zeren lore eder haren
Idurra baitzuen.

Hirur gauza ohi tugu
Arrosetan miretsi,
Osto arantze lorea
Hirurak ederetsi.

Osto ferdea da gozo
Onaren señalea,
Kolore handiarena
Halaber arantzea.

Loreak erran nahi du
Ohore eta gloria,
Lore guztietan zeren
Baita miragarria.

O Birjina zure seme
Onaren bizitzetik,
Arrosarioa illkhitzen
Da nola arrosatik.

Hirur partetan berezten
Da behin gozosoan,
Gero gloriosoan eta
Fiñean dolorosoan.

Gozosoak deklaratzen
Ditu misterioak,
Gozo eta bozkario
Guztiz handitakoak.

Dolorosoak halaber
Gauza oñhazezkoak,
Fiñean gloriosoak
Triunfa handizkoak.

Hirur gauza hauk bihotzu
Zerotzuten ukitu,
Zure seme onari noz
Baitzitzaizkon gerthatu.

Hala ditugu guk ere
Gauza berak sentitzen,
Noiz ere baitugu hekin
Orhoitzapen egiten.

Arren bada o Birjina
Sakratu geuretan,
Zu iguzu sentimendu
Aski bihotz hotzetan.

Egiten tugun othoitzak
Gauza hekin gañean,
Errezibi tzatzu othoi
Arrosaren parean.

Edo ezperan Dabiten
Saluterioaren,
Zeñen harmonia baitzen
Zeruraño igaten.

Fiñean zer ere baitugu
Kontenplatzen lurrean,
Egikeguzu grazia
Gozatzeko zeruan.

	Arrosarioa bera

Birjina zure kantatzen
Dut arrosarioa,
Misterio guztiz ede
Eta handitakoa,
Zuk indazu aire ungi
Haren kantatzekoa.

	Hamabortz misterioak

Hauk dire bada hamabortz
Misterio sainduak,
Zeñez izan baitzintuen
Handi sentimenduak.
Ardiats dietzadatu
Othoi hekin fruituak.

	Misterio gozosoak

O Birjina misterio
Saindu hatzaz boztua,
Hautzaz halaber bozteko
[...]zu donua.
Zure gozoetan naizen
Ni ere gozatua.

1. Birjina saindua hagitz
Zinen alegeratu,
Zintuenean Gabriel
Leialak salutatu,
Bozkario sainduz ene
Bihotza bethe zazu.

2. Halaber hartu zinduen
Atsegin bihotzean,
Zeure kusin Elisabeth
Sendorik ikhustean,
Zuk indazu bihotz bera
Beharraren gañean.

3. Bañan are gehiago
Plazer hartu zinduen,
Zeure seme ederraz noiz
Ere erdi baitzinen,
[...]
Egiteko obra onen.

4. Berretu ete zitzaizun
Zeure bozkarioa,
Tenpluan zinduanean
Presentatu haurtxoa,
Zure ofrendatzen darotzut
Neure bihotz osoa.

5. Baita alegeranziara
Tristezia bihurtu,
Disputan zinduenean
Dotorekin aurkhitu,
Graziaren aurkhitzeko
Dohaña egidazu.

O Birjina garbia hauk
Dire misterioak,
Zeñez izan baitzintuen
Bihotzean gozoak,
Orain aldiz entzun tzatzu
Arren dolorosoak.

	Misterio dolorosoak

O Birjina misterio
Hautzaz doloratua,
Hauk berez doloratzeko
Egidatzu donua,
Zure doloretan naizen
Ni ere sentitua.

1. Dolore handi zinduen
Sentitu bihotzean,
Zure semea Iuduek
Preso eramatean,
Indazu othoi dolore
Kaptibuen gañean.

2. Bañan are gehiago
Zinduen damu hartu,
Azote kolpez burreuek
Zutenean larrutu,
Doloratuen gañean
Sentimendu indazu.

3. Laurgitu ere zitzaitzun
Zeure bihotz mansoa,
Burura ziotenean,
Elhorrizko khoroa,
Indazu damu lagunak
Sofritzean laidoa.

4. Bañan zer pena zinduen
Zeure baithan sentitu,
Zinduenean gurutze
Pisuarekin bathu,
Ustekabeko plagatik,
Arren guarda nazazu.

5. Ea zein zen ezin
Ginerako damua,
Ikhusi zinduenean
Habean itzatua
Ardiats diezadazu
Bekhatuen dolua.

O Birjina saindua hauk
Dire misterioak
Zeñez izan baitzintuen
Pena eta ondikoak,
Orain erratera noa
Gloria handizkoak.

	Misterio gloriosoak

O Birjina misterio
Hautzaz gloriatua,
Hauk berez gloriatzeko
Egidazu donua,
Zure glorietan naizen
Ni ere balsatua.

1. O andrea gloriatu
Zinen zure semea,
Bitztu zenean triunfa
Guztiz handiz bethea.
Bekhatutik altxatzeko
Egidazu faborea.

2. Gloria hura zitzaitzun,
Gehiago berretu,
Zeruetara zeñean
Triunfantki altxatu,
Hara igateko dohaña
Ardiats diezadatzu.

3. Gehiago gloriatu
Ziñen andre hautua,
Zerutik iautsi zenean
Espiritu Saindua,
Ardiats diezadazu
Othoi haren donua.

4. Bañan nork erran lezake
Ea zein zentz handia,
Zeruetara zerori
Igatean gloria,
Egikedazu han zure
Ikhusteko grazia.

5. Fiñean zure ohoreen
Izan zen azken fiña,
Khoroatu ziñenean
Zeruko erregiña,
Zuk egidazu gloriaz
Gozatzeko dohaña.

O Birjina saindu hau
Da zure arrosarioa,
Arren errezibi zazu
Ene laudorioa,
Eta zeruan zakizkit
Gertha arartekoa.

Haukin ondoan erratziketzu Pater Noster, 
eta Abe Maria, edo arrosario osokoak, edo partekoak, 
astia dukezu bezala, eta gero errakezu othoitz hau.

O Birjina, arren ene
Salutazioneak,
Gabrielen errezibi
Izatzu othoi pareak.

Eta ordañetan penan
Ikhusten nauzunean,
Faboratzeko zakizket
Aurkhi hurbill aldean.

IV. burua
Andre dena Mariaren khoroa handia.

	Khoroa handiaren aitziñean
	errateko othoitza

O Birjina emakume
Guztietako hautua,
Eta berthute guztien
Miraill eta exenplua.

Hirur ogoi eta hirur
Urthez zinen munduan,
Bizi izatu Nazareth
Hiritxo ospatuan.

Allabañan zure urthe
Eta egun guztiak,
Izan ziren itsasoko
Perla bezain garbiak.

Hetzaz egina da zure
Khoroa handiena,
Sei ederrenen dut xollki
Egiten aiphamena.

Zure khoroa hek dute
Gehienik bistatzen.
Hek gehienik berzeren
Artean distiatzen.

Arren bada argi zazu
Hetzaz ene bizia,
Basa ez nadintzat nola
Oihanean ardia.

Zeruan darotzut esker
Ordaña itzuliko
Eta lurrean khoroa
Zurea kantatuko.

	Andre dena Mariaren khoroa handia

O Birjina kantatzera
Noa zure khoroa,
Hirur ogoi eta hirur
Perla ederrezkoa,
Zuk indazu aire haren
Ungi kantatzekoa.

	Andre dena Mariaren khoroa handiaren
	sei misterio prinzipalak

O Maria berthutetan
Haur danik trebatua,
Hetan trebanzeko ardiats
Diezadazu donua,
Zure exenpluaz den ene
Bizia argitua.

1. Birjina pare gabea
Buraso saindutarik
Sorthu zinen aitziñetik
Profetek kantaturik,
Indazu zure digneki
Laudatzeko dohanik.

2. Egin zinduen Birjina
Bizitzeko botua,
Eta bethi hura iduki
Sainduki guardatua
Egidazu neure botuen
Guardatzeko donua.

3. Iongoiko Aita zen zure
Biziaz agradatu,
Semearen amatzat zu
Harengatik hautatu,
Zeure zerbitzo sainduko
Arren hauta nazazu.

4. Semea zinduen artha
Handiarekin hazi,
Pena eta doloretan
Bethi ondotik iarraiki,
Zuk egidazu grazia
Iarrikiteko hari.

5. Zeruetara halaber
Noiz ere igan baitzen,
Azkeneko partiadan
Hurbill ediren zinen,
Ardiats diezadazu
Karitatea arren.

6. Fiñean hirur hogoi eta
Hirur urthe munduan,
Egotu eta zerura
Igan zinen, orduan,
Egidazu grazia zeure
Ikhuzteko tronuan.

O Birjina sakratua
Hau da zure khoroa,
Hirur ogoi eta hirur
Perla ederrezkoa,
Arren errezibi zazu
Ene laudorioa,
Eta zeruan zakizkit
Gertha arartekoa.

Haukin ondoan, erratzitzu sei Pater Noster, 
eta hirur ogoi eta hirur Abe Maria, eta gero errakezu.

	O Birjina arren ene salutazioneak, pag. 493.

V. burua
Andre dena Mariaren khoroa ttipia

	Andre dena Mariaren khoroa
	ttipiaren aitzinean errateko othoitza

O Birjina sakratua
Zure saindu khoroak,
Eneganik ezin tuzke
Behar laudorioak.

Hamabi diamant harri
Ederrez da egiña,
Berze khoroa guztien
Gañetik berrekina.

Hirurtasun sakratuan
Den presuna bakhotxak,
Bere partez eman ziotzon
Lau harri baliosak.

Distiatzen dute nola
Gauaz harri biziek,
Edo zeru illhunean
Nola izar argiek.

Baten ere aiphatzeko
Eztut xadu ahoa,
Zeren baitut bekhatuen
Ahal urrin gaixtoa.

Guztiz illhun liezeke
Ere klaritatea,
Nola hatsak kristalezko
Miraillari berea.

Hartarakotz zu zakizkit
Semeagana balia,
Barkha diezadan neure
Kalten nonbre handia.

Orduan xahutuko da
Guztiz ene ahoa,
Eta adituko duzu
Ene laudorioa.

	Andre dena Mariaren khoroa ttipia

O Birjina kontatzera
Noa zure khoroa
Hamabi diamant harri
Guztiz ederrezkoa
Zuk indazu aire haren
Ungi kantatzekoa.

	Andre dena Mariaren hamabi pribilejioak

Hauk dire hamabi guztiz
Preziatu harriak,
Zure khoroan Iongoiko
Handiak ezarriak,
Entzun etzatzu lehenik
Aitak iratxakiak.

	Aita Iainkoak eman lau pribilejioak

1. O Birjina sakratua,
Iainko Aitak beretzat,
Hautatu zintuen espos
Eder eta maitetzat,
Zuk hauta nazazu arren
Zeure zerbitzaritzat.

2. Halaber andre saindua
Seme onarentzat zu,
Ama saindutzat zintuen
Berzetarik hautatu,
Zeure umetzat zuk arren
Othoi hauta nazazu.

3. Gehiago haste danik
Egin zintuen garbi,
Adanen tatxarik gabe
Hargatik gatzarazi,
Zuk tatxagabe nazazu
Lurrean biziarazi.

4. Berthute ederrez zintuen
Sortzetik berregindu,
Hetzaz zinduen mundua
Miragarri argitu
Berthute ederrez ene
Arima bista zazu.

O Birjina sindua hauk
Dire pribilejioak,
Zein baitzarozkitzun Aita
Aithortu Iongoikoa,
Orain aldiz entzun tzatzu
Semeaganikakoak.

	Semeak eman lau pribilejioak

1. Zeure semeak handiro
Estimatu zintuen,
Zeren agradatu zeure
Sabel garbiaz baitzen
Ene zerbitzo aphurraz
Agada zaite arren.

2. Halaber sortu zenean
Berehala zureez,
Hastekotzat hautatu zen
Ugatz guztiz xahuez,
Agrada zaite arren ene
Obra eta nekeez.

3. Gehiago haurtxo zela
Bere gobernaritzat,
Hautatu zintuen eta
Biziaren gidatzat,
Agrada zaite nik neure
Zu hartzeaz gidatzat.

4. Adinetara ethorri
Gero noiz ere baitzen
Bere nekeen lekhuko
Nahi izan zintuen,
Fabora nazazu neure
Trabailluetan arren.

Huneraño Iainko Aitak
Eman pribilejioak,
Nola manera berean
Semeaganikakoak,
Hauk Espiritu Sainduak
Aithorturikakoak.

	Espiritu Sainduak eman lau pribilejioak

1. O Birjina Espiritu
Sainduak zu beretzat,
Hautatu zintuen tenplu
Eta eliza saindutzat,
Zuk hauta nazazu arren
Zeruko dohatsutzat.

2. Zeure arima zerotzun
Argi sainduz arraitu,
Zure asko misterio
Ehortzi rebelatu,
Ene arima argi sainduz
Arren arrai ezazu.

3. Zurekin ere zitzaion
Gehienik lakhetu,
Zerengatik prefektena
Baitzintuen ezagutu,
Berthutetan othoi perfekt
Zuk errenda nazazu.

4. Fiñean andre saindua
Berze guztienetik,
Zu onheritzi zintuen
Kreaturen gañetik,
Zeure bihotzaren onhets
Nazazu barrenetik.

O Birjina sakratua
Hau da zure khoroa,
Hamabi diamant harri
Guztiz ederrezkoa,
Arren errezibi zazu
Ene laudorioa
Eta zeruan zakizkit
Gertha arartekoa.

Haukin ondoan erratziketzu, lau Pater Noster,
Eta hamabi Abe Maria, eta gero errakezu.

	O Birjina arren ene salutazionea, pag.

VI. burua
Andre dena Mariaren zazpi sentimenduak

	Andre dena Mariaren zazpi
	bozkarioak edo gaudeak eskaraz

1. Boz zaite Kristoren ama
Konzebitu zinduena
Espiritu Sainduaganik
Gabreilek berria eranik,
Zuk egidazu dohañik
Egiteko gogoeta onik.

2. Boz zaite erdi zinena,
Sentitu gaberik pena,
Eta birjinitatea
Begiraturik zeurea,
Indazu kastitatea
Guardatzeko faborea.

3. Boz zaite oraño andrea
Zergatik zure semea,
Ikhustera erregeak
Ethorri ziren nobleak,
Ohoratzeko zureak
Indazu antze berthuteak.

4. Boz zaite halaber zeren
Zure semea bitztu zen,
Zeñen hilltzeaz handia
Baitzinduen tristezia,
Zuk egidazu grazia,
Ez iauntzeko tristezia.

5. Boz zaite zeren bitztu zen
Eta libratu gintuen
Pena eta lazeriatik,
Handi eta krueletik
Zuk othoi lazeriatik,
Libra nezazu neuretik.

6. Boz zaite zeren zerua
Igan zen izarratura,
Zeure begiez ikhusten
Zinduela hara igaten,
Egidazu grazia arren
Gozatzeko gloriaren.

7. Boz zaite zeroni zeren
Haren ondoan igan zinen,
Eta egidazu grazia,
Niri ere berezia,
Han ikhusteko zurea
Seme gloriaz bethea.

	Andre dena Mariaren zazpi doloreak

1. Dolore guztiz handia
Zinduen andre eztia
Iudasek zure semea
Saltzeaz guztiz maitea.
Egidazu leialdadea
Guardatzeko faborea.

2. Dolore oraño handia
Zinduen andre garbia
Preso hartu zutenean
Soldaduek baratzean
Pena indazu bihotzean,
Karzelatuen gañean.

3. Dolore pare gabea
Zinduen zeure semea,
Ikhusteaz larrutua
Eta arantzez zillhatua,
Indazu othoi damua
Penan denenan iustua.

4. Dolore eta ondiko
Halaber zinduen asko,
Ikhusi zinduenean
Habe pisua soñean,
Pazienzia nekean
Indazu eta dolorean.

5. Bañan are gehiago
Zinduen min eta ondiko,
Ikhustean eroria
Soñean habe handia,
Ez erortzeko gaizkira
Zuk egidazu grazia.

6. Dolore guztiz andia
Zinduen eta tristezia,
Mallu kolpeka aditzean
Zurarekin itzatzean,
Pairu indazu bihotzean
Laidozko hitz entzutean.

7. Fiñean andre mansoa
Handi zinduen ondikoa
Zeure semea ikustean
Hilltzen ohoñen artean
Aurkhi zaitezke ene aldean
Ene azkhen orenean.

	Andre dena Mariaren zazpi gloriak

1. O Birjina hautetsia,
Ohore duzu handia,
Zerengatik birjinena
Zaren flore ederrena,
Zuk araztasunarena,
Indazu desirapena.

2. Halaber ohore duzu
Zeren lehertu baituzu,
Suge ezten pozontsua
Gure ama Eba zaurthua,
Egidazu othoi donua
Bentzutzeko bekhatua.

3. Handi da oraño gloria
Zurea andre handia,
Zeren iarria eskunean
Zauden semearenenean,
Zuk lekhu zeru gorean
Indakezu zeure aldean.

4. Ohore eztuzu ttipia
Halaber andre eztia,
Zeren baitzare portua
Penatuen kalmatsua,
Zaren ene ihes lekhua
Eta penan gastelua.

5. Ohore duzu handia
Oraño andre garbia,
Zeren arkanjeluena
Zaren andre gehiena,
Ikhus azu ene pena
O andre bihotz berena ama.

6. Ohore duzu handia
Zeren baituzu gloria,
Zuk bakharrik gehiago
Berze saindu guztiak baño,
Zuk egin nazazu baso,
Glorian parte izateko.

7. Fiñean ohore duzu
Zeren altxatu baitzaitzu,
Lurren hanbat aldera
Eliza eder eta dorre,
Zeronek indazu antze
Zuri ekhartzeko ohore.

	Inviolata integra, eskaraz

O Maria andre guztiz
Aratz eta xahua.
Zein egin baitzare athe
Zeruko arraitsua.

Eta zein Iesus onaren
Baitzare ama mansoa,
Adi zazu arren gure
Othoitz bihotzezkoa,

Ardiatz dietzagutzu
Semeaganik graziak.
Gure gorputz eta arimak
Bethi diren garbiak.

Hartzaz ertxatzen zaitugu
Ahoz eta bihotzez,
Ardiats diezaguzun
Hura zeure othoitzez.

Oraño othoizten zaitugu
O andre amulsua,
Ardiats diezaguzun
Hautsen barkhamendua.

Dohain hura egiguzu
Zeruko erregiña.
Eta gelditu zinena
Erdiz gero Birjina.

	Andre dena Mariari
	edozein orduz othoitza

O Birjina aingeruek
Laudatzen zaituztena
Eztezazula mespreza
Gure triste auhena.

Aitzitik othoi urrikal
Bekizu lazeria,
Haran behere hauetan
Dakusagun handia.

Eta sentitzatzu gure
Ondiko eta penak
Nola fabore eskatzen
Zaizkitzun bineenak.

Hartarakotz zeruetan
Kredit duzun bezala,
Zuk librzazi gaitzazu
Hetarik berehala.

	Arrosaioko prozesionearen
	ondoko othoitza
	Versus, Ora pro nobis.

O Iongoikoaen ama
Gutzaz othoitz egizu.

	Ihardatstea

Iesus Kristoren agintzen
Aurkhi gaitezen xahu.

	Othoitza
	Solemnitatem rosarii.

O Iainko handitasunez
Neurririk gabekoa,
Fabora zazu balderna
Arrosariokoa.

Eta egiguzu grazia
Arren misterioak,
Hala kontenpla detzagu
Arrosariokoak.

Non munduko dugunean
Akhabatu kursua,
Zeruan goza dezagun
Hekin fruitu saindua.

Ardiats diezaguzu
O Iesus dohain hura,
Zeruan dituzun kredit
Handien eredura.

Amen

Iturria: Eliçara erabiltçeko liburua, Ioannes Etcheberri. Mongiron Milanges, 1665.